Vaarey nuvehi gina dhuvas vumun Istisqa namaadhu kurumah Saudi rasgefaanu angavaifi - vNews.mv\nސައުދީ ރަސްގެފާނު ސަލްމާން ބިން އަބްދުލްއަޒީޒް:\nވާރޭވެހޭތޯ ދުޢާކޮށް، އިސްތިސްޤާ ނަމާދުކުރުމަށް ސައުދީ ރަސްގެފާނު އަންގަވައިފި\nސައިފް އަޒްހަރު 17 November 2020, 19:43\nސައުދީ އަރަބިއްޔާއަށް ވާރޭނުވެހި ގިނަ ދުވަސްތަކެއްވުމާ ގުޅިގެން، ވާރޭ ވެހޭތޯ ދުއާކޮށް، އަންނަ ބުރާސްފަތި ދުވަހު އިސްތިސްޤާ ނަމާދުކުރުމަށް، ސައުދީ އަރަބިއްޔާގެ ހުރިހާ ރައްޔިތުންނަށް ސައުދީ ރަސްގެފާނު ސަލްމާން ބިން އަބްދުލްއަޒީޒް ގޮވާލައްވައިފިއެވެ.\nސައުދީ ރޯޔަލް ކޯޓުން ނެރުނު ބަޔާނެއްގައި ބުނެފައިވަނީ، ވާރޭ ނުވެހި ގިނަދުވަސްވުމުން އިސްތިސްޤާ ނަމާދުކުރުމަކީ ކީރިތި ރަސޫލާވެސް ކުރެއްވި ކަމެއް ކަމަށެވެ. އެއީ ރަސޫލާގެ ސުންނަތުން ސާބިތުވާ ކަމެއް ކަމަށެވެ.\nއެހެންކަމުން، ސައުދީ ރަސްގެފާނު ސަލްމާންވަނީ، އިސްތިސްޤާ ނަމާދު ކުރުމަށާއި، ތައުބާވެ، އަފޫކުރެއްވުމާއި، ފުއްސެވުމާއި، ތެދުމަގު ދެއްކެވުން އެދި ﷲ އަށް ދުޢާ ދެންނެވުމަށް ސައުދީ އަރަބިއްޔާގެ ހުރިހާ ރައްޔިތުންގެ ކިބައިން އެދިވަޑައިގެންފައެވެ.\nސައުދީ އަރަބިއްޔާއަކީ، ހަނަފަސް ސަހަރާތަކާއި، ފަރުބަދަތަކުގެ މައްޗަށް އެކުލެވޭ ގައުމަކަށް ވާއިރު، އެގައުމަށް ވާރޭ ވެހެނީ ވަރަށް ދޭތެރެ ދުރުކޮށެވެ.\nވާރޭ ނުހެވި ގިނަދުވަސްވެގެން މިދިޔަ އަހަރުގެ ޑިސެމްބަރުމަހު ވެސް މުޅި ސައުދީ އަރަބިއްޔާގައި އިސްތިސްޤާ ނަމާދުކޮށްފައި ވެއެވެ.\nމައްކާގައި ހުންނަ މާތްވެގެންވާ މަސްޖިދުލް ޙަރަމާއި، މަދީނާގައި ހުންނަ މަސްޖިދުއް ނަބަވީގެ އިތުރުން، ސައުދީ އަރަބިއްޔާގެ ބޮޑެތި ހުރިހާ ރަށްތަކެއްގެ މިސްކިތްތަކުގައި އިސްތިސްޤާ ނަމާދުކުރިއެވެ.\nއިސްތިސްޤާ ނަމާދުކޮށް ނިމުނުތާ މާ ގިނައިރެއް ނުވަނީސް ވާރޭވެހެން ފަށާފައި ވެއެވެ.


Furathama Gaumee Dhuvas Dhekkevee Kon Beyfulheh — Ihavandhoo.com\n18 އޮކްޓޫބަރު 20200މުހައްމަދު ޢަބުދުއްޞަމަދު\nފުރަތަމަ ގައުމީ ދުވަހެއް އަޅުގަނޑުމެނަށް ފެނުނީ 1365 ވަނަ އަހަރު ރަބީޢުލްއައްވަލު މަހުގެ އެއްވަނަ ދުވަހު، އެއްވަނަ ރޭ ގައެވެ. އެއްވަނަ ރޭ އެއީ ގައުމީ ރެއެވެ. މަޝްހޫރު އުސްތާޛުއްޖީލު އަލްމަރްޙޫމް މުޙައްމަދު ޖަމީލު (1984) ދެކެވަޑައިގަންނަވާ ގޮތުގައި، "އަޅުގަނޑުމެން އޭރު ދުވަސްތައް ގުނަމުން ތާރީޚު ފާހަގަކުރަމުން ގެންނަނީ ހިޖުރީ ތާރީޚުން. އެހެންވީމާ، ހިޖުރީ ތާރީޚުގެ ހަމަ ތަކުގެ މަތިން ފުރަތަމަ އައީ ގައުމީ ރޭ"، ދެން އެއަށްފަހުގައި އައީ ގައުމީ ދުވަހެވެ.\n"ގައުމީ ތިޖާރަތަށް އަލުން އާ ފެހިކަމެއް ގެނެވޭ ގޮތުން\nގައުމީ ނަވުގެ މިސްރާބުތައް އަނބުރަށް އަލުން ހިފާނަމޭ"


ކޮވިޑް-19: ފައްސިވާ ދިވެހިންގެ އަދަދު ވަރަށް ބޮޑަށް އިތުރު! -6ގަޑިއިރު ކުރިން\n2 އަހަރު ކުރިން ( އޭޕްރީލް 13, 2018 )\nމިއީ އިންޓަނެޓުގައި ހުރި އެންމެ މަޝްހޫރު ގޮނޑި!\nލޯބިވެރިޔާ ކައިރިން އިންނަން އަހަން ދަނިކޮށް ފެންގަނޑަކަށް ވެއްޓި ބޮޑު ލަދެއްގައި ބެދިއްޖެ


ލެވިސްތާ ކަޕް ފުޓްބޯޅަ މުބާރާތް މިއަދު ފަށައިފި\nލެވިސްތާ ކަޕް ފުޓްބޯޅަ މުބާރާތް މިއަދު ފަށައިފިއެވެ.\nބ. އޭދަފުށީގައި އަޟްހާ ޢީދުގެ ބަންދާއިދިމާކޮށް ފެށި މުބާރާތުގެ ފުރަތަމަ މެޗު ޔުނައިޓެޑް ވީ އާވާދަކޮށް 0-2 ލަނޑުން ކާމިޔާބުކުރީ ސައިނޯސާއެވެ.\nއޭދަފުށި ޓާފް ދަނޑުގައި ކުރިއަށްދާ މި މުބާރާތުގެ ފުރަތަމަ މެޗުގައި ދެޓީމުގެ ފަރާތުންވެސް ދާދި އެއްވަވަރުގެ ކުޅުމެއް ފެނިގެން ދިޔަ އިރު، ފުރަތަމަ ލަނޑުޖަހާ ލީޑު ނެގީ ސައިނޯސާއިންނެވެ. މި ލަނޑު 17 ވަނަ މިނެޓުގައި ޖެހީ އިޝާން އިބްރާހިމް (ސައްޓު)އެވެ.\nމި ލަނޑާއެކު ޔުނއިޓެޑް ވީގެ ކުޅުން ވަރުގަދަކޮށް، ސައިނޯސާގެ ގޯލަށް ނުރައްކާކުރަން ފެށިނަމަވެސް ފުރަތަމަ ހާފު ނިމުމުގެ ކުރިން ސައިނޯސާއިން ވަނީ އިތުރު ލަނޑެއް ޖަހާ ނަތީޖާގެ ފަރަގު ބޮޑުކޮށްފައެވެ. މި ލަނޑު މެޗުގެ 22 ވަނަ މިނެޓުގައި އެޓީމަށް ކާމިޔާބުކޮށްދިނީ މި މެޗުގެ މޮޅު ކުޅުންތެރިޔާގެ މަޤާމް ހޯދި މުޙައްމަދު އުމައިރުއެވެ.\nދެވަނަ ހާފު ފަށައިގެން ޔުނައިޓެޑް ވީ އިން ގިނަ ވަގުތު ބޯޅަ ހިފަހައްޓައިގެން ކުޅުނުނަމަވެސް، އެޓީމުން ފޮނުވާލި ހަމަލާއެއް ގޯލުގެ ހުރަސް ދަނޑިއަށް އަމާޒުވި އިރު، ސައިނޯސާއިން ނަތީޖާ އިތުރަށް ފުޅާކުރުމަށްވެސް ވަނީ ފުރުޞަތުތަކެއްލިބި ބޭނުންހިފޭގޮތް ވަނީ ނުވެފައެވެ.\nޚާއްސަކޮށް އަލީ އަޝްފާގް (ދަނގަޑޭ) އާއި އިޝާން އިބްރާހިމް (ސައްޓު)އަށް ލިބުނު ފުރުސަތުތައް ފާހަގަކޮށްލެވެއެވެ.\nމި ފަހަރުގެ މުބާރާތުގައި ހަ ޓީމު ވާދަކުރެއެވެ. މާދަމާ ކުޅޭ މެޗުގައި ބައްދަލުކުރާނީ އެމް.އޭ ޔުނައިޓެޑާއި ހުސް ސޮގުންނެވެ.


Jinsee goanaage thuhumathuvaa meehaa dhookolli goi committee in balanee | Mihaaru\nޖުޑިޝަރީ ކޮމިޓީގެ ބައްދަލުވުމެއް: ކުޑަކުއްޖަކާ ބެހުމުގެ ތުހުމަތުވާ މީހަކު ކޯޓުން ދޫކޮށްލި މައްސަލަ ބަލަން ކޮމެޓީން ވަނީ ނިންމާފައި -- ފޮޓޯ/މިހާރު\nޖިންސީ ގޯނާގެ ތުހުމަތުވާ މީހާ ކޯޓުން ދޫކޮށްލުމުން ކޮމެޓީގެ ނުރުހުން، މައްސަލަ ބަލަނީ\n23 ޖޫން 2020 - 16:48 13 comments\nކުޑަކުއްޖަކަށް ޖިންސީ ގޯނާ ކުރުމަކީ ބޮޑު ކުށެއް ކަމަށް ގާނޫނުގައި ނެތުމުން އެފަދަ ތުހުމަތެއް ކުރެވޭ މީހަކު ކޯޓުން އިއްޔެ ދޫކޮށްލި މައްސަލަ ބަލަން ރައްޔިތުންގެ މަޖިލީހުގެ ޖުޑިޝަރީ ކޮމެޓީން ނިންމައިފި އެވެ.\nކުޑަކުއްޖަކަށް ޖިންސީ ގޯނާކުރުމުގެ ތުހުމަތު ކުރެވޭ މީހަކު ކްރިމިނަލް ކޯޓުން އިއްޔެ ބަންދުން ދޫކޮށްލީ އެފަދަ ކުށްތަކަކީ ޖިނާއީ އިޖްރާއާތުގެ ގާނޫނުގައި ބަޔާންކުރާ ބޮޑެތި ކުށްތަކުގެ ލިސްޓުގައި ހިމެނޭ ކުށަކަށް ނުވާތީ އެވެ. އަދި އެ ލިސްޓުގައި ނުހިިމެނޭ ކުށްތަކުގައި 15 ދުވަހަށް ވުރެ އިތުރަށް މީހުން ބަންދު ނުކުރެވޭނެ ކަމަށް ހައި ކޯޓުން ކަނޑައަޅާފައި ވާއިރު، އެ މީހާ 15 ދުވަހު ބަންދުގައި ހޭދަ ކޮށްފައިވާތީ ގާނޫނު އޮޮތްގޮތުން އޭނާ އިތުރަށް ބަންދު ކުރެވެން ނެތް ކަމަށް ކޯޓުގެ އަމުރުގައިވެ އެވެ.\nމަޖިލީހުގެ ޖުޑިޝަރީ ކޮމެޓީގައި މިއަދު ބޭއްވި ބައްދަލުވުމުގައި އެ މައްސަލަ ކޮމެޓީއަށް ހުށަހެޅުއްވީ އެ ކޮމެޓީގައި ހިމެނިވަޑައިގަންނަވާ ފޭދޫ ދާއިރާގެ މެމްބަރު މުހައްމަދު ނިހާދެވެ. އޭނާ ވިދާޅުވީ ޖިނާއީ އިޖްރާއާތުގެ ގާނޫނުގައި ބޮޑެތި ކުށްތައް ބަޔާންކުރާ ލިސްޓުގައި ކުޑަކުދިންނަށް ޖިންސީ ގޯނާ ކުރުމުގެ ކުރުމުގެ ކުށް ހިމަނާފައި ނެތަސް، އެއީ ޖިނާއީ އެންމެ ބޮޑު އެއް ކުށް ކަމަށެވެ. އެހެންވެ، އެ މީހާ ދޫކޮށްލުމުގައި ކަން ހިނގި ގޮތް ބަލަން އޭނާ ހުށަހެޅުއްވި އެވެ.\nއެކަމަށް ގިނަ މެމްބަރުން ތާއީދު ކުރެއްވުމުން އެކަން ހިނގި ގޮތުގެ މައުލޫމާތު ޕްރޮސެކިއުޓާ ޖެނެރަލްގެ ކިބައިން ސާފުކުރަން ކޮމެޓީން ނިންމި އެވެ. އަދި އެއަށް ފަހު ފިޔަވަޅު އަޅަންޖެހޭ ފަރާތެއް އޮތް ނަމަ، ފިޔަވަޅު އެޅުމަށް ކަމާބެހޭ އިދާރާތަކަށް ފޮނުވަން ބައެއް މެމްބަރުން ގޮވާލެއްވި އެވެ.\nއެ ބައްދަލުވުމުގައި ކޮމެޓީގެ މުގައްރިރު އަދި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ވިދާޅުވީ ކުޑަކުދިންނަށް ޖިންސީ ގޯނާކުރުމަކީ ރާއްޖޭގައި ހަނު ހުރުމުގެ ހައްގު ހިފަހައްޓާފައިވާ ހަމައެކަނި ކުށް ކަމަށާއި އެހެންވެ، އެއީ ޖިނާއީ ބޮޑު ކުށެއް ކަމަށް ނުބެލެވޭނެ އެއްވެސް ގޮތެއް ނޯންނާނެ ކަމަށެވެ. އަދި ޖިނާއީ އިޖްރާއާތުގެ ގާނޫނުގައި ބޮޑެތި ކުށް ބަޔާންކުރާ ލިސްޓުގައި އެ ކުށް މިހާރު ނެތުމަކީ ހުއްޖަތެއް ކަމަށް ގަބޫލު ނުކުރައްވާ ކަމަށް އޭނާ ވިދާޅުވި އެވެ.\n"ޕޭވްމަންޓް މައްޗަށް ފުލުހަކު އަރާށޭ ބުނީމަ ނޭރީމަ ވެސް ގެންގޮސް އެބަ ބާއްވާ 30 ދުވަސް ނޫނީ 45 ދުވަސް ވަންދެން ޖަލުގައި ހުކުމަކާ ނުލައި. އެހެންވީމަ މިއީކީ އިންސާފެއް ނޫން. އެ ބޭފުޅުން އެ ދައްކަވަނީ ވަރަށް ބޮޑު ބުހުތާނު ދޮގު ވާހަކައެއް،" އިމްތިޔާޒް ވިދާޅުވި އެވެ.\nވިލިނގިލީ ދާއިރާގެ މެމްބަރު ސައުދު ހުސައިން ވިދާޅުވީ އެންމެ ގާނޫނަކަށް ބަލައިގެން އެގޮތަށް ނިންމުންތައް ފަނޑިޔާރުން ނިންމުމަކީ ބޮޑެތި ކުށްތައް ތަރުހީބު ދިނުން ކަމަށް ބެލެވޭ ކަމަށެވެ. އެހެންވެ، ކޮންމެހެން އެކަން ބަލަންޖެހޭ ކަމަށާއި އަދި ޖުޑީޝަލް ސާވިސް ކޮމިޝަން (ޖޭއެސްސީ) އަށް އެކަން ފޮނުވަން ވެސް އޭނާ ގޮވާލެއްވި އެވެ.\n"އެންމެ ފޮތެއް ބަލައިގެން މި ހުކުމްކުރި ފަނޑިޔާރުންނާ ދޭތެރޭގައި އަޅުގަނޑުމެންނަށް އެބަ ޝައްކު ކުރެވޭ ބޮޑެތި ކުށްތަކަށް ތަރުހީބު ދޭ މައްސަލައެއް ކަމަށް،" ސައުދު ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ވިދާޅުވީ އެކަމުގައި ގާނޫނުގެ މައްސަލައެއް އޮތް ކަމަށް ގަބޫލު ނުކުރައްވާ ކަމަށެވެ. އަދި ޖިނާއީ އިޖްރާއާތުގެ ގާނޫނުގެ ދަށުން ބަންދު ނުކުރެވުނަސް، ކުޑަކުދިންނަށް ޖިންސީ ގޯނާކުރާ މީހުންނާ މެދު ޚާއްސަ އުސޫލުތަކަށް އަމަލު ކުރުމުގެ ގާނޫނުގައި ބުނާ ޚާއްސަ އިޖްރާއާތުގެ ދަށުން އެ މީހާ ޝަރީއަތް ނިމެންދެން ވެސް ބަންދުކުރެވިދާނެކަން އޭނާ ފާހަގަކުރެއްވި އެވެ.\n"ގާނޫނުގައި ވަރަށް ސާފުކޮށް ހައްލު ހޯދައިދީފައި އޮތް މައްސަލައެއް މިއީ. އަޅުގަނޑަށް ގަބޫލެއް ނުކުރެވޭ ގާނޫނުގައި ލިޔެފައި ނެތިގެން ނުވަތަ މަޖިިލީހުން ކުރަންޖެހޭ ކަމެއް ނުކޮށްގެނެއް ނޫން މިއީކީ،" އަލީ ހުސައިން ވިދާޅުވި އެވެ.\nޖުޑިޝަރީ ކޮމެޓީން މިހާރު ދަނީ ޖިނާއީ އިޖްރާއާތުގެ ގާނޫނު އިސްލާހު ކުރުމުގެ ބިލެއް ދިރާސާ ކުރަމުންނެވެ. އެ ބިލުގައި ޖިނާއީ ބޮޑެތި ކުށްތަކުގެ ލިސްޓު އިސްލާހު ކުރުން ހިމަނާފައިވެ އެވެ.\nހައި ކޯޓުން ދާދިފަހުން ނިންމާފައިވަނީ ޖިނާއީ އިޖްރާއާތުގެ ގާނޫނުގެ 60 ވަނަ މާއްދާގެ ބ. ގެ ދަށުން ބަންދު ކުރެވޭ މީހުން 15 ދުވަހަށް ވުރެ އިތުރަށް ބަންދުގައި ބެހެއްޓޭނީ އެ ގާނޫނުގައި ބަޔާންކުރާ ބޮޑެތި ކުށްތަކުގައި އެކަނި ކަމަށެވެ. އެކަމަކު އެ ގާނޫނުގެ 60 ވަނަ މާއްދާގެ ނ. އޮތްގޮތުން ޖިނާއީ ބޮޑު ކުށަކަށް ނުވިޔަސް، ވަކި ހާލަތްތަކެއްގައި ޝަރީއަތް ނިމެންދެން މީހުން ބަންދުގައި ބެހެއްޓިދާނެ އެވެ.\nހައި ކޯޓުގެ އެ ނިންމުމާ މެދު ހިތްހަމަނުޖެހިގެން އެ މައްސަލަ ޕްރޮސެކިއުޓާ ޖެނެރަލްގެ ފަރާތުން މިހާރު ވަނީ ސުޕްރީމް ކޯޓުގައި އިސްތިއުނާފް ކޮށްފަ އެވެ. އެކަމަކު ޕްރޮސެކިއުޓާ ޖެނެރަލްގެ ފަރާތުން އިސްތިއުނާފް ކުރަން ނިންމީ ޖިނާއީ އިޖްރާއާތުގެ ގާނޫނުގެ 60 ވަނަ މާއްދާގެ ނ. ގެ ދަށުން ޝަރީއަތް ނިމެންދެން ބަންދުކުރުން ލާޒިމްވާ ކަމަށް ހައި ކޯޓުގެ ހުކުމުގައި ކަނޑައެޅި ބައެވެ.\nއިތުރު ލިޔުންތައް ކްރިމިނަލް ކޯޓް ކުދިންނަށް ޖިންސީ ގޯނާކުރުން ޖިނާއީ އިޖުރާއަތުގެ ގާނޫނު ޖުޑީޝަރީ ކޮމިޓީ (ރައްޔިތުންގެ މަޖިލިސް)


Iyye Record Adhadhakah Fathuruverin Raajje Ah Ziyaarai Koffi - Vaguthu\nއިއްޔެ ރިކޯޑް އަދަދަކަށް ފަތުރުވެރިން ރާއްޖެއަށް ޒިޔާރަތް ކޮށްފި\n2 ހަފްތާ ކުރިން ( ފެބުރުއަރީ 15, 2021 )\nމިއަހަރު ފެށުނު ފަހުން ފަތުރުވެރިން އެއް ދުވަހެއްގެ ތެރޭ އެންމެ ގިނައިން އައިސްފައިވަނީ އިއްޔެ ކަމަށް ޓޫރިޒަމް މިނިސްޓްރީން ވިދާޅުވެއްޖެ އެެވެ.\nޓޫރިޒަމް މިނިސްޓްރީން މިއަދު އާންމު ކޮށްފައިވާ ތަފާސް ހިސާބުތަކުން ދައްކާގޮތުގައި އިއްޔެ ރާއްޖެއަށް 4،856 ފަތުރުވެރިން ވަނީ އައިސްފައެވެ. އޭގެ ކުރިން އެންމެ ގިނަ ފަތުރުވެރިން އައިސްފައިވަނީ މިމަހުގެ 12 ވަނަ ދުވައެވެ. އެ ދުވަހު ރާއްޖެއަށް 4،809 ފަތުރުވެރިއަކު ވަނީ އައިސްފައެވެ.\nމިއާއިއެކު މިހާތަނަށް ރާއްޖެއަށް ޒިޔާރަތް ކުރި ފަތުރުވެރިން އަދަދު ވަނީ 138،912 އަށް އަރާފައެވެ.\nޖެެނުއަރީ މަހު ރާއްޖެެއަށް ޒިޔާރަތްކޮށްފައި ވަނީ 92،103 ފަތުރުވެރިންނެވެ. މިމަހު އަދި ރާއްޖެެއަށް ޒިޔާރަތްކޮށްފައި ވަނީ 46،809 ފަތުރުވެރިންނެވެެ.\nމިއަހަރުގެ މިހާތަނަށް އެންމެ ގިނަ ފަތުރުވެރިން އައިސްފައިވަނީ ރަޝިއާއިންނެވެ. އެގައުމުން 30،499 ފަތުރުވެރިން ރާއްޖެއަށް އައިސްފައިވާއިރު، ދެވަނަ އަށް އެންމެ ގިނަ ފަތުރުވެރިން އައިސްފައިވަނީ އިންޑިއައިންނެވެ. އެގައުމުން 30،295 ފަތުރުވެރިން ވަނީ ރާއްޖެއަށް އައިސްފައެވެ.\nރާއްޖޭގައި މިހާރު އަންނަނީ 641 ޓޫރިސްޓު ފެެސިލިޓީއެއްގައި 43،976 އެނދު އޮޕަރޭޓުކުރަމުންނެވެެ. އޭގެ ތެރޭގައި 145 ރިސޯޓަކާއި، 11 ހޮޓެލަކާއި، 136 ސަފާރީއެއް އަދި 349 ގެސްޓުހައުސް އެއް ހިންގަމުން އަންނަކަން ފާހަގަކޮށްލެެވެއެވެ.\nމިދިޔަ އަހަރުގެެ ނިޔަލަށް ރާއްޖެއަށް ޒިޔާރަތްކޮށްފައިވާ ފަތުރުވެެރިގެން ޖުމްލަ އަދަދަކީ، 555،494 އެެވެ. މިހާރު ފެތުރެމުން އަންނަ ކޮވިޑް-19 ވަައިރަހާ ގުޅިގެެން މިދިޔަ އަހަރުގެ މެދުތެރެއިން ފެށިގެން ފަތުރުވެރިން އައުން އެއްކޮށް ވަނީ މެދުކެެނޑިގެން ގޮސްފައެވެ.\nމާފުށިން ހަތަރު ފަތުރުވެރިއަކު ކޮވިޑަށް ފައްސިވެއްޖެ


Hoarafushi council ge roadha hadhiya: konmeh geybisee akah han'doo basthaa akaai hakuru basthaa eh\nހޯރަފުށި--ފޮޓޯ: ހޯރަފުށި ކައުންސިލް\nރޯދަ ހަދިޔާގެ ގޮތުގައި ހޯރަފުށީގެ ކޮންމެ ގެޔަކަށް ހަނޑޫ ބަސްތާއަކާއި ހަކުރު ބަސްތާއެއް\nހއ ހޯރަފުށީ ކައުންސިލުން ރޯދައަށް ކޮންމެ ގޭބިސީއަކަށް ހަނޑޫ ބަސްތާއަކާއި ހަކުރު ބަސްތާއެއް ހަދިޔާކުރުމަށް ނިންމައިފި އެވެ.\nމިއަހަރުގެ ރޯދަމަހު ހޯރަފުށީގައި މީހުން ދިރިއުޅޭ ކޮންމެ ގެޔަކަށް ހަނޑޫ ބަސްތާއަކާއި ހަކުރު ބަސްތާއެއް ހަދިޔާކުރުމަށް ނިންމާ އެކަން މިއަދު އެ ކައުންސިލުން އިއުލާންކޮށްފި އެވެ.\nހޯރަފުށީ ކައުންސިލްގެ ރައީސް މުހައްމަދު ވަހީދު މިރޭ ކޭއޯއަށް ވިދާޅުވީ، މި ޕްރޮގުރާމަށް ދެ ލައްކައެއްހާ ރުފިޔާ ހަރަދުވެގެންދާނެ ކަމަށާއި މި ފައިސާއަކީ ހިލޭ އެހީގެ ގޮތުގައި އެކި ފަރާތްތަކުން އަތުން ހޯދާފައިވާ ފައިސާކަމަށް އޭނާ ވިދާޅުވި އެވެ. މި ޕްރޮގުރާމުގެ ދަށުން އެރަށުގެ ރައްވެހިން ދިރިއުޅޭ ކޮންމެ ގޭބިސީއަކަށް ހަނޑޫ ބަސްތާއަކާއި ހަކުރު ބަސްތާއެއް ހަދިޔާކުރާނެ ކަމަށެވެ.\nހޯރަފުށީގައި 700 އަށްވުރެ ގިނަ ގޭބިސީތައް ހުންނައިރު އެރަށުގައި މީހުން ދިރިއުޅެނީ 400 އެއްހާ ގޭބިސީތަކުގައި އެވެ. އެރަށުގެ ގިނަ ރައްޔިތުން ދިރިއުޅެމުންދަނީ މާލެ ސަރަހައްދުގަ އެވެ.\nރޯދައަށް ގިނަ ކައުންސިލްތަކުން ގޭބިސީތަކަށް ދަނީ ތަފާތު އެކި ހަދިޔާ ދެމުންނެވެ. އެގޮތުން ކުޅުދުއްފުށީ ކައުންސިލުން ކޮންމެ ގޭބިސީއަކަށް މުސްހަފެއް ބަހާއިރު ކުމުންދޫ ކައުންސިލުން ވަނީ ކުނިއުކާލުން ހިލޭ ހަމަޖައްސައިދީފަ އެވެ.\nއަދި ނައިވާދޫ ކައުންސިލުން ރޯދައަށް ކޮންމެ ގޭބިސީއަކަށް ބިސް ކޭހެއް ދިނުމަށް ވަނީ ނިންމާފަ އެވެ. އަދި ށ ނަރުދޫ ކައުންސިލުން ކޮންމެ ގެޔަކަށް ފިޔާ ބަސްތާއެއްގެ އިތުރުން ކޭބަލް ޓީވީގެ ފީ ވަނީ ދައްކައިދޭން ނިންމާފަ އެވެ.


ހއ.އަތޮޅު ހޮސްޕިޓަލަށް ލެބޯޓްރީ ޓެކްނޯލޮޖިސްޓެއްގެ މަޤާމަށް މީހަކު ހޯދުމަށްޓަކައި 21 އޮކްޓޯބަރ 2019 ވަނަ ދުވަހު ކޮށްފައިވާ މިހޮސްޕިޓަލުގެ ނަމްބަރ (IUL)HAAH/HAAH/2019/7 އިއުލާން ބާތިލްކޮށް އަލުން އެމަޤާމަށް މީހަކު ހޯދުމަށްޓަކައި އިޢުލާންކުރަމެވެ.\n3- ޓެކްނިކަލް ކޯ އެލަވަންސްގެ ގޮތުގައި މުސާރައިގެ %28\n4- ރިސްކު އެލަވަންސް -/100 ( މަސައްކަތަށް ހާޞިރުވާ ދުވަހަކަށް )\n10-ލެބޯޓްރީގައި މަސައްކަތް ކުރައްވާ މުވައްޒަފުންގެ ޑިއުޓީ ރޯޓަރ ތައްޔާރުކޮށް މުވައްޒަފުންގެ މަސައްކަތް ސްޕަވައިޒް ކުރުން\nމެޑިކަލް ލެބޯޓްރީ ނުވަތަ މެޑިކަލް ސައެންސް ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ ލެވެލް 8 ގެ ސަނަދެއް ހާސިލްކޮށްފައިވުން\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޑިސެމްބަރ މަހުގެ ތެރޭގައި ހއ.އަތޮޅުހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Covid-19 ge sababun firimeeha ge aslu ulhun fenihjje!\nއާއިލާއާއެކު ހޭދަކުރެވޭ ވަގުތު ގިނަވެފައިވާކަން ބައެއް ފަރާތްތަކުން ފާހަގަކުރި\nކައިވެނީގެ ގުޅުން އިތުރަށް ވަރުގަދަވެގެން ގޮސްފައިވާކަމަށް ބުނޭ\nދެމަފިރިން އެކުގައި ވަގުތު ހޭދަކުރުމުގެ މުހިއްމުކަން އެނގިގެން ގޮސްފައިވޭ\nކ. މާލެ | 27 މާރޗް 2020 | ހުކުރު 15:14 | 603,355\nފިރިމީހާ ފޯނުން ވާހަކަދައްކަނީ (ރިޕްރެޒެންޓޭޝަނަލް ފޮޓޯ) - ރާއްޖެއެމްވީ\nހަލުވިކަމާއެކު ފެތުރެމުންދާ ކޮވިޑް-19 ގެ ސަބަބުން މިވަނީ އިންސާނުންގެ ދިރިއުޅުމައް ވަރަށް ބޮޑެތި ބަދަލުތަކެއް އައިސްފައެވެ. އުފަލާ ހިތްހަމަޖެހުމަށް ކުރަމުންއައި އެތައް ކަމަކުން މަހްރޫމްވެފައެވެ. ދިރިއުޅުމަށް ކުރަމުންއައި މަސައްކަތްތަކާ ދުރުވާން ޖެހިފައެވެ. މި ނުރައްކާތެރި ބަލިމަޑުކަމުން ސަލާމަތްވުމަށް މުޅިދުނިޔެ މިދަނީ އެއްވާނަކަށް މަސައްކަތް ކުރަމުންނެވެ. ކޮންމެ ގައުމެއްގައިވެސް އެގައުމުގައި ދިރިއުޅެމުންދާ ރައްޔިތުންގެ ސަލާމަތާއި ރައްކާތެރިކަމަށް އެތަކެއް މަސައްކަތްތަކެއް ކުރަމުންނެވެ.\nހަމަ މިބީދައިން މި ކުޑަކުޑަ ރާއްޖެވެސް މިވަނީ މި ބިރުވެރިކަން ތަހައްމަލު ކުރަން ޖެހިފައެވެ. ކޮވިޑް-19 އިން ދިވެހިރާއްޖެ ސަލާމަތުގެ އައްސޭރިއަށް ގެންދިއުމަށް މިއަދު ސަރުކާރުން މިވަނީ ވަރަށް މުހިއްމު ފިޔަވަޅުތަކެއް އަޅާފައެވެ. އެގޮތުން މިވަގުތު މިވަނީ ސްކޫލްތައްވެސް ބަންދުކޮށްފައެވެ. ސަރުކާރު މުވައްޒަފުން ގޭގައި މަޑުކުރުމަށް އަންގާފައެވެ. ހޮޓާތަކާ ކެފޭތައްވެސް ބަންދުކޮށްފައެވެ. ޒަރޫރީ ބޭނުމެއްގައި ނޫނީ އެއްވެސް މީހަކު ގެއިންބޭރަށް ނުނިކުތުމަށް އަންގާފައެވެ. ނަމަވެސް މި ހުރިހާ ކަމެއްގެ ސަބަބުން އެއްކަމެއް ދަސްވެއްޖެކަމަށް ގިނަ ބަޔަކު ބުނެއެވެ. އެއީ އާއިލާއާ އެކު ހޭދަކުރެވޭ ވަގުތުތަކުގެ މުހިއްމުކަން ކަމަށް ބުނެ ބައެއް ފަރާތްތަކުން މިވަނީ ދިވެހިން "ގޭބަންދެއްގައި" ކަހަލަ ގޮތަކަށް ތިބެން ޖެހިފައިވާ މި ޙާލަތުގައި ދިރިއުޅުމަށް އައި ބައެއް ބަދަލުތަކުގެ ވާހަކަ ހިއްސާކޮށްފައެވެ.\nމިކަމުގައި ގިނަ އަންހެނުން ބުނަނީ ގެއިން ބޭރުގައި ފިރިމީހާ ހޭދަކުރާ ވަގުތުގެ "ސާމްޕަލް" އެއް މިހާރު ގޭގެ ހަތަރު ފާރުން އެތެރޭގައި ފެންނަ ކަމަށެވެ. މިހާރު ގޭގައި ދުވާލަކު ހައެއް ނުވަތަ އަށް ކޮފީ ބޯއިރު، ފިރިމީހާ މިވަރަށް ބޭރުތެރޭގައި ވެސް ކޮފީއަށް ޚަރަދުކުރާނެކަން މިއަދު އިހުސާސްވެއްޖެ ކަމަށެވެ.\nއަދި ފިރިމީހާ ގޭގައި ހުންނައިރު ފޯނުގައި ހުރެ ރައްޓެހިންނާ ދައްކާ ވާހަކައިން ގިނަ ފަހަރު ކޮފީތަކަށް އަރަނީވެސް ރައްޓެހިންނާއެކު ގްރޫޕު ހަދާފައިކަން އެނގޭއިރު، ކޮފީތަކަށް ދާ ބޮޑު ޚަރަދު މިއަދު ސަލާމަތް ކުރެވިފައިވާކަމަށް އެ ދެމަފިރިން ފާހަގަކުރެއެވެ.\nކޮފީތަކަށް ދިއުމަކީ ވަރަށް ގިނަ ދިވެހިންގެ އާދައެއް\nޔަގީން މީގެން ކޮންމެފަހަރަކު 80 ރުފިޔާ ދާނެކަން, އަދި ގިނަ ފަހަރު ދާނީވެސް ރައްޓެހިންނާއެކު ގްރޫޕް ހަދާލާފައި، އެކަމަކު އަހަރެން ދެ ދުވަހުން އެއްދުވަހު ޕެކެޓް ކޮފީއެއް ގަނެލަން ބުނީމަ ބުނީ އެހާ ގިނައިން ކޮފީ ބޯކަށް ނުވާނޭ،\n~ ~ ރާއްޖެއެމްވީއަށް މައުލޫމާތު ހިއްސާކުރި ފަރާތެއް\nދެން ފާހަގަކުރި އަނެއް ކަމަކީ މީގެކުރިން އާއިލާޔާއި އެކު ގޭގައި އެއް ސުފުރާމަތިން ފެންނާނީ ހުކުރުދުވަހު އެކަނި ކަމަށާއި، އެހެނިހެން ދުވަސްތަކުގައި ގެއަށް ވަދެ ކާލާނީވެސް މަދު ފަހަރަކު ކަމަށެވެ. ނަމަވެސް މިއަދު ކާ ގަޑިތަކުގައި ސުފުރާމަތި އާއިލާގެ މެމްބަރުންނާއެކު ފަޅުފިލުވާލެވޭކަަމަށް ގިނަ އަންހެނުން އުފަލާއެކު ފާހަގަކުރެއެވެ.\nހީކުރީ ފިރިމީހާ އަކީ ވަރައް މަދުން ކާމީހެއްކަމަށް. ނަމަވެސް މިހާރު އޭނަ ތިން އިރު ކާތަންފެނޭ. އަދި ނުވިތާކަށް ކޮންމެ ދުވަހަކު ހަވީރު ސައިވެސް ބޮއެ، މިހާރު އަހަރެންވެސް އުފާވޭ ފިރިމީހާ3އިރު ގެއިން ކާތީ\nދެން އޮތީ ފޯނަށް އަންނަ ކޯލްތަކުގެ ވާހަކައެވެ. އެގޮތުން މިހާރު ފަހަރަކު މީހަކު ގުޅާފައި ކޮފީއެއް ބޯލަން ނުދެވޭތީ އެވާހަކަ ނުދައްކާ އެންމެ ދުވަހެއްވެސް ނުދާނެކަމަށް އެ ފަރާތްތަކުން ބުނެއެވެ.\nބުނާތީ އަޑުއަހަން އަންހެނުންނޭ ޗުކުޗުކު ލައްވާނީ، މީސްމީހުންގެ މަސްކާނީ! މަގޭ ފިރިމީހާވެސް ހަމަ ހޭވައްޓާލާފަ ފޯނުގަ ހުރެ އޮފީސްމީހުންގެ މަސްކަނީ. ކީއްދޯކުރާނީ؟ އެއްމެ ފަހަރަކު ޝަކުވާއެއް ކޮއްލި ދުވަހު ބުނީ މީސްމީހުންގެ ވާހަކަދެއްކުމަކީ ވަރަށް ހަޑިކަމެކޭ، ހަމަ ފިރިހެނަކުވެސް މީހަކުނެއް ތާކު އެމީހެއްގެ ވާހަކަދެއްކުމަކީ މަސްކެއުމެއްނޫންތަ؟\nމިހުރިހާ ކަމެއްގެ ތެރެއިންވެސް މިވާހަކަތައް ހިއްސާކުރި ގިނަ މީހުން ބުނަނީ ފިރިމީހާގެ ހެޔޮކަމާ ވަފާތެރިކަންވެސް މިހާރު ފެނިގެން ގޮސްފި ކަމަށެވެ. އެގޮތުން ފިރިމީހާއާ އެކުގައި ވަގުތު ހޭދަކުރާ ވަރަކަށް ހިތުގައި ހުންނަ ޝައްކުތައް ދުރުކޮށްދީ ފިރިމީހާއާ އޮންނަ ގުޅުން އިތުރަށް ވަރުގަދަ ވެގެންދާކަމަށް އެންމެންވެސް ފާހަގަކުރެއެވެ.\nއޭގެ މިސާލެއްގެ ގޮތުން ފާހަގަކުރި އެއްކަމަކީ ފިރިމީހާގެ ފޯނަށް އަންނަ ކޯލްތަކުގެ ވާހަކައެވެ.\nމީގެ ކުރިން ފިރިމީހާގެ ފޯނަށް ގުޅުމުން ވަރަށް އެންގޭޖްވާނެ ހުންނާނެ ޝަކުވާވެސް ކުރެވިފަ. މިހާރު ފިރިމީހާގެ ފޯނު ގިނަވަގުތު އޮނަނަނީގޭ މޭޒުމަތީ އެޔަކައް އަހަރެން ހީކުރިކަހަލަ ފޯނެއް ނާދޭ\nބައެއް އަންހެނުން ފާހަގަކުރި އަނެއް ކަމަކީ މިގޮތަށް ގޭގައި ގިނަވަގުތު ހޭދަކުރަން ފެށުމާއެކު ގޭގައި މަރާމާތުކުރަން ހުރި ބައެއް ކަންކަން މިހާރު ނިމިފައިވާ ކަމަށެވެ. އެގޮތުން ގޭގައި ބޭނުން ކުރަމުން އައި ތަށިތައް ހަޑިކަމުން ތަށިތައްވެސް އާކޮށްދީފައިވާއިރު، ބަދިގެ ސާމާނުތައްވެސް އާވެއްޖެ ކަމަށް އެ ފަރާތްތަކުން ބުނެއެވެ.\nގޭތެރޭގެ ކަންކަމުގައި ދެމަފިރިން ޝާމިލުވެ އެކަންކަމުގައި ދެމަފިރިން ހިއްސާވުމުގެ އިތުރުން، ބަދިގޭގައި ކެއްކުމުގެ ކަންތައް ކުރަމުންދާ ވަގުތު އަތްގާތް ކޮށްލަދީ ދަރިންނާއެކު ގިނަވަގުތު މަޖަލުގައި ހޭދަކުރާކަންވެސް ބައެއް އަންހެނުން އުފަލާއެކު ފާހަގަކުރިއެވެ.\n"އެންމެ އުފާވީ ފަސްވަގުތު ނަމާދުކުރާތަންފެނުމުން ، މިކަންކަމުން އަހަންނަށް ދޭހަވަނީ ދެމީހުންވެސް ދެމީހުނަށް ވަގުތުދޭންޖެހޭކަން."\nތެދެކެވެ. ދެމީހަކު ޒަވާޖީ ހަޔާތެއް ފަށާނީ ވަރަށް ބޮޑެތި އުންމީދު ތަކަކާއެކުކަން ކަށަވަރެވެ. އަބަދު ގިނައިން ވަގުތު ނުދެވުނު ނަމަވެސް ދިމާވާ ކޮންމެފަހަރަކީ އުފާވެރި ވަގުތަކަށް ހެދިދާނެކަން މި ފަރާތްތަކުގެ ވާހަކަތަކުން އެނގިގެން ދެއެވެ.\nރާއްޖެއިން މި މަންޒަރުތައް ފެންނައިރު، ކޮވިޑް-19 ގެ ސަބަބުން ލޮކްޑައުން ކުރުމާއެކު ދުނިޔޭގެ ބައެއް އެހެނިހެން ޤައުމުތަކުގައި ވަރި ގިނަވެފައިވާކަމަށް ބޭރުގެ މީޑިއާތަކުން ރިޕޯޓްކޮށްފައިވެއެވެ. އެގޮތުން މި ރާއްޖެއަކީވެސް ދުނިޔޭގެ ނިސްބަތުން ވަރި ގިނަ ޤައުމުތަކުގެ ލިސްޓުގައި ހިމެނޭ ޤައުމަކަށްވާއިރު، މި ހުރިހާ ކަމަކުން އެނގިގެންދާ އެއްކަމަކީ ދެމަފިރިން އެކަކު އަނެކަކަށް އިތުބާރުރުމާއި، އެކަކު އަނެކާގެ އިހުސާސް ތަކަށް އިހްތިރާމް ކުރުމަކީ ކައިވެނި ދެމިއޮތުމުގެ ބާރެއް ކަމަށެވެ. އަދި ގޭގައި ލޮކްޑައުންވެގެން ތިބެން މަޖުބޫރު ނުވިޔަސް ދެމަފިރިން އެކުގައި ދަރިންނާއެކު ވަގުތު ހޭދަކުރަން ޖެހޭކަން ވިސްނާލުން މުހިއްމެވެ.


Hama hageegathugaives #CocktailCoalitionge runningmate olhijje eve | Laamu Live\nތާރީޚު: 29 އޯގަސްޓް 2018\nރިޔާސީ އިންތިހާބުގެ ފޯރި އިންތިހާ ގަދަވެ ދެކޮޅުންވެސް ކެމްޕޭނު މެކުހަށް ޖަހާފައިވާއިރު ތަފާތު މަންޒަރެއް މިދަނީ ފެންނަމުންނެވެ. ގިނަ ބަޔަކު މިވާހަކަ އެބަ ދައްކަތެވެ. ވާނީވެސް އެހެންނޫންތޯއެވެ. މިވަނީ އިދިކޮޅު ކޯލީޝަން ނުވަތަ ކޮކްޓޭލު ކޯލީޝަންގެ ރަނިންމޭޓު އޮޅިފައެވެ.\nގައިމު ރަނިންމޭޓެއްގެ ގޮތުގައި ހޮވި ކެނޑިޑަސީ ހުށަހެޅިއިރު އީސީއަށް ރަނިންމޭޓެއްގެ ގޮތުގައި ރަޖިސްޓްރީ ކުރީވެސް ފައިސަލް ނަސީމެވެ. ނަމަވެސް އެހެންތޯއެވެ. ޖުމްހޫރީ ޕާޓީންވެސް އަދި ކޮކްޓޭލު ކޯލީޝަނުންވެސް ބޮޑަށް ޕްރޮމޯޓްކުރަނީ ޖަރުމަނުގައި ފިއްލަވައިގެން ހުންނެވި މަހުޖަނު ގާސިމް އިބްރާހީމްގެ ހަގު އަނބި އައިޝަތު ނަހުލާ ނުވަތަ އެމީހުންގެ ނަމުން ނަމަ އައިޝާއެވެ.\nހަމަ ކޮންމެ ދުވަހަކުވެސް އެކަމަނާފާނަކު ރަށްރަށަށް ވަޑައިގެންފިކަމަށާއި މަރުހަބާ ކިޔަން އެންމެ ހަ މީހުން ނިކުތައް ހޫނު މަރުހަބާއެއް ކިޔާވާހަކަ އެ ޕާޓީގެ ސްޕޯކްސްޕާސަން ޓްވީޓްކޮށް މީޑިއާތަކަށް ހަބަރު ފޮނުވަމުންދެއެވެ. ނަމަވެސް ރަނިންމޭޓު ފައިސަލް ނަސީމްގެ ވާހަކަ އެވަރަށް އެވެރީންވެސް ދައްކާތަނެއް ނުފެނެއެވެ.\nއަދި އެވަރަކުން ނިމުނިއްޔަކީ ނޫނެވެ. އެކަމަނާފާނަކު ދާހާ ތަނަކަށް ދަނީ މަހުޖަނު ގާސިމް އިބްރާހީމްގެ ޕްރޮޕަގެންޑާ ޓީވީގެ ބޮޑު ޓީމެއްވެސް ގޮވައިގެންނެވެ. ކަވަރޭޖު ވަރުގަދަކުރުމަށޯލައެވެ. މިކަމަކާހުރެ ކޮކްޓޭލު ކޯލީޝަންތެރޭގައިވެސް ދެބަސްވުންތަކެއް މިހާރުވެސް އުފެދިގެން އުޅޭ ވާހަކަ ކޮންމެވެސް ވަރަކުން އެބަ އަޑުއިވެއެވެ. އަޑެއް ކިޔަންޏާ ރެނދެއް ލާނޭ ކާބަފައިން ބުނެއުޅެތެވެ. ލާން އުޅޭ ރެނދު ބަލަން ތިބެމާހެއްޔެވެ.\nރިޔާސީ އިންތިހާބު 2018ކޮކްޓޭލު ކޯލީޝަންގާސިމް އިބްރާހިމް


މިނިސްޓްރީ އޮފް ޓޫރިޒަމްގެ ސްޓޭޓް މިނިސްޓަރުގެ މައްޗަށް ދަޢުވާކުރުމަށްޓަކައި ފޮނުވައިފި | އެންޓި-ކޮރަޕްޝަން ކޮމިޝަން\nމިނިސްޓްރީ އޮފް ޓޫރިޒަމްގެ ސްޓޭޓް މިނިސްޓަރުގެ މައްޗަށް ދަޢުވާކުރުމަށްޓަކައި ފޮނުވައިފި\nއެންޓި-ކޮރަޕްޝަން ކޮމިޝަން (އޭ.ސީ.ސީ) އިން ތަޙްޤީޤުކޮށްފައިވާ، މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމް.އެމް.ޕީ.އާރ.ސީ) މެދުވެރިކޮށް ދޫކޮށްފައިވާ ރަށްތަކާއި ފަޅުތަކުގެ މައްސަލަ ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ (ޕީ.ސީ.ސީ.އޭ.އާރ) އިން ބަލަމުންދާތީ އެ ރަށްތަކާއި ފަޅުތަކުގެ ހެޑްލީސް ރައިޓްސް ބަދަލުކުރުމަށް ނުވަތަ އެ ރަށްތަކާއި ފަޅުތައް ކުއްޔަށް ހިފާފައިވާ ކުންފުނިތަކުގެ ހިއްސާ ބަދަލުކުރުމަށް ހުށަހަޅައިފިނަމަ އެކަން އެ ކޮމިޝަނަށް އެންގުމަށާއި، އެ ރަށްތަކާއި ފަޅުތަކުގެ ހެޑްލީސް ރައިޓްސް ބަދަލުކުރުމުގެ މަސައްކަތްތައް މަޑުޖައްސާލުމަށް އެ ކޮމިޝަނުން މިނިސްޓްރީ އޮފް ޓޫރިޒަމްއަށް އަންގާފައިވަނިކޮށް، އެ އެންގުމާ ޚިލާފަށް ބައެއް ފަރާތްތަކަށް މަޢުލޫމާތުދީފައިވާކަމަށް ބުނެ އޭ.ސީ.ސީ އަށް ހުށަހަޅާފައިވާ މައްސަލައިގެ ތަޙްޤީޤު ނިންމައި، އެމައްސަލައިގައި ދަޢުވާކުރުމަށްޓަކައި 17 މާރިޗު 2020 ޕްރޮސިކިއުޓަރ ޖެނެރަލްގެ އޮފީހަށް ފޮނުވައިފިއެވެ.\nއެގޮތުން، މި މައްސަލައިގައި ދަޢުވާކުރުމަށް ފޮނުވާފައިވަނީ މިނިސްޓްރީ އޮފް ޓޫރިޒަމްގެ ސްޓޭޓް މިނިސްޓަރުގެ މައްޗަށެވެ. އޭނާގެ މައްޗަށް ދަޢުވާކުރުމަށް ފޮނުވާފައިވަނީ، ޤާނޫނު ނަންބަރު 2014/9 (ދިވެހިރާއްޖޭގެ ޤާނޫނުލްއުޤޫބާތު) ގެ 513 ވަނަ މާއްދާގެ (ށ)2ގެ ދަށުން ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ކުށުގެ ދަޢުވާއެވެ.\nމި މައްސަލައިގެ ތަޙްޤީޤަށް ފާހަގަކުރެވުނު ކަންތައްތަކަށް ބަލާއިރު، އެމް.އެމް.ޕީ.އާރ.ސީ މެދުވެރިކޮށް ދޫކޮށްފައިވާ ރަށްތަކާއި ފަޅުތަކުގެ ހެޑް ލީސްއަށް އައު ޙައްޤެއް އުފަންކުރެވޭ ގޮތަށް ބަދަލުގެނައުން މަޑުޖައްސާލުމަށާއި އެފަދަ ހުށަހެޅުންތަކުގެ މަޢުލޫމާތު އެ ކޮމިޝަނާ ހިއްސާކުރުމަށް 22 މެއި 2019 ގައި ޕީ.ސީ.ސީ.އޭ.އާރ އިން މިނިސްޓްރީ އޮފް ޓޫރިޒަމް އަށް އަންގާފައިވެއެވެ.\nނަމަވެސް، އެ އެންގުންތަކުގެ ސަބަބުން ފަތުރުވެރިކަމުގެ ސިނާޢަތަށް ގެއްލުން ލިބެމުންދާތީ އިކޮނޮމިކް ކައުންސިލްގެ މަޝްވަރާއަކަށް މިނިސްޓްރީ އޮފް ޓޫރިޒަމް އިން ވަނީ އެދިފައެވެ. އެގޮތުން، މައްސަލަ ހިމެނޭ ވަކިވަކި ރަށްތަކާއި ފަޅުތަކުގެ މަޢުލޫމާތުދީ އެ މައްސަލަތައް ނިންމޭނެ މުއްދަތެއް އަންގައިދިނުމަށް ޕީ.ސީ.ސީ.އޭ.އާރ ގައި އެދުމަށް އިކޮނޮމިކް ކައުންސިލުން ޓޫރިޒަމް މިނިސްޓްރީއަށް ލަފާދީފައިވެއެވެ. އަދި އެކަން ޕީ.ސީ.ސީ.އޭ.އާރ އާ ހިއްސާކޮށްފައިވެއެވެ.\nއޭގެ ފަހުން 01 އޮގަސްޓް 2019 ގައި ޕީ.ސީ.ސީ.އޭ.އާރ އިން ޓޫރިޒަމް މިނިސްޓްރީއަށް ފޮނުވި ސިޓީއާއެކު ރަށްތަކާއި ފަޅުތަކުގެ މަޢުލޫމާތު ހިމެނޭ ތާވަލެއް ޓޫރިޒަމް މިނިސްޓްރީއާ ހިއްސާކޮށް އެ މަޢުލޫމާތުތަކަށް ރިޢާޔަތްކުރުމަށާއި، ކަމާބެހޭ އިދާރާތަކުގެ ލަފާގެ މަތިން ޢަމަލުކުރުމަށާއި، އެފަދަ ރަށްތަކާއި ފަޅުތަކާ ގުޅޭގޮތުން މިނިސްޓްރީއަށް ހުށަހަޅާ ހުށަހެޅުންތަކުގެ މަޢުލޫމާތު އެ ކޮމިޝަނާ ހިއްސާކުރަމުން ގެންދިއުމަށް އަންގާފައިވެއެވެ.\nނަމަވެސް، ޓޫރިޒަމް މިނިސްޓްރީއިން ޢަމަލުކޮށްފައިވަނީ ޕީ.ސީ.ސީ.އޭ.އާރ ގެ އެ އެންގުމާ ޚިލާފަށްކަން، މިނިސްޓްރީއިން ތަޙުޤީޤަށް ލިބިފައިހުރި ލިޔުންތަކުންނާއި، ތަޙްޤީޤަށް ލިބިފައިވާ މަޢުލޫމާތުން އެނގެއެވެ. އެގޮތުން، އެ އެންގުމާ އެއްގޮތަށް ޢަމަލުކޮށްފައި ނުވަނީ އިކޮނޮމިކް ކައުންސިލްގެ ނިންމުމާ އެއްގޮތަށް އެ މިނިސްޓްރީއިން އެދިފައިވާ މިންވަރަށް ޕީ.ސީ.ސީ.އޭ.އާރ އިން މަޢުލޫމާތު ހިއްސާކޮށްފައިނުވާތީކަމަށް މި މައްސަލައިގެ ތަޙްޤީޤަށް މައުލޫމާތު ލިބިފައިވެއެވެ. ނަމަވެސް، އެއީ އެ އެންގުމާ އެއްގޮތަށް ޢަމަލުނުކުރުމަށް އޮތް ސަބަބެއް ނޫންކަން ފާހަގަކުރެވެއެވެ.\nއެގޮތުން، އިތުރު މަޢުލޫމާތު ބޭނުންވާނަމަ އެ މަޢުލޫމާތަށް އެދުމުގެ ފުރުސަތާއި ކަމާބެހޭ އިދާރާތަކުގެ ލަފާ ހޯދުމުގެ ފުރުސަތު އޮތްނަމަވެސް، މިނިސްޓްރީ އޮފް ޓޫރިޒަމް އިން އެގޮތަށް ޢަމަލުކޮށްފައެއް ނުވެއެވެ. މިގޮތުން، އެޓަރނީ ޖެނެރަލްގެ އޮފީހުން މިނިސްޓްރީއާ ހިއްސާކޮށްފައިހުރި ބައެއް ލިޔުންތަކުގައި ޕީ.ސީ.ސީ.އޭ.އާރ އިން ކަންކަން ކަށަވަރުކުރުމަށް ލަފާދީފައިވީނަމަވެސް، އެ ލަފައާ އެއްގޮތަށް ޢަމަލުކޮށްފައެއް ނުވާކަން ފާހަގަކުރެވެއެވެ.\nއަދި ޕީ.ސީ.ސީ.އޭ.އާރ ގެ އެންގުން އައީ އިކޮނޮމިކް ކައުންސިލްގެ ނިންމުން އެންގުމުގެ ފަހުގެ ތާރީޚެއްގައެވެ. އެހެންކަމުން، ޤާނޫނު ނަންބަރު 2019/4 (ރިޔާސީ ކޮމިޝަންތަކުގެ ޤާނޫނު) ގެ6ވަނަ މާއްދާގެ (ށ) އާއި7ވަނަ މާއްދާގެ (ހ) އަށް ބަލާއިރު، ދައުލަތުގެ އެންމެހައި މުއައްސަސާތަކުގެ އެހީތެރިކަން ހޯދުމުގެ ބާރާއި އެ ކޮމިޝަނުން ބަލާ މައްސަލައަކާ ގުޅިގެން ބޭނުންވާ ކޮންމެ ލިޔުމެއް ނުވަތަ އެނޫންވެސް ހެކި ހޯދުމާއި އެފަދަ ތަކެތި ހުށަހެޅުމަށް އެންގުމުގެ ބާރު އެ ކޮމިޝަނަށް ލިބިގެންވާކަމަށް ބަޔާންކޮށްފައިވާތީ، އެ ކޮމިޝަންގެ އެންގުންތަކާ އެއްގޮތަށް ޢަމަލުކުރުން ލާޒިމްވާނެކަން ފާހަގަކުރެވެއެވެ. އަދި ޕީ.ސީ.ސީ.އޭ.އާރ ގެ އެންގުންތަކުގެ މައިގަނޑު މަޤްސަދަކީ އެފަދަ ރަށްތަކާއި ފަޅުތަކުގެ ހެޑް ލީސް ރައިޓްސް އަށް ބަދަލުގެނައުމުން އެ ކޮމިޝަންގެ ތަޙުޤީޤަށް ހުރަސްއެޅި ދައުލަތުގެ މުދާ އަނބުރާ ނަގަންޖެހޭ ހަލާތެއްގައި އެފަދަ މުޢާމަލާތްތަކުގެ ސަބަބުން އެކަމަށް ހުރަސްއެޅޭނެތީކަން ފާހަގަކުރެވެއެވެ.\nޕްރައިވެޓް ކުންފުންޏަކަށް ދޫކޮށްފައިވާ ކ. އަތޮޅުގެ ފަޅަކާއި، އެހެން ޕްރައިވެޓް ކުންފުންޏަކަށް ދޫކޮށްފައިވާ ވ.ފޮއްތެޔޮ-ބޮޑުފުއްޓާ ގުޅޭގޮތުން އެއްވެސް ތަޙުޤީޤެއް ކުރިއަށްދާކަމަށް މިނިސްޓްރީގެ ރެކޯޑްތަކުން ނުދައްކާކަމަށް މިނިސްޓްރީ އޮފް ޓޫރިޒަމް އިން ވަނީ އެ ކުންފުނިތަކަށް ޖަވާބުދީފައެވެ. އަދި މީގެއިތުރުން، އެހެން ޕްރައިވެޓް ކުންފުންޏަކަށް ދޫކޮށްފައިވާ ފަޅެއް ސަބްލީސްކުރުމާ ގުޅޭގޮތުން ކޮށްފައިވާ މުޢާމަލާތްތަކާ ގުޅޭ ބައެއް ސިޓީތަކުގައި ސޮއިކޮށްފައިވަނީ މިނިސްޓަރ އޮފް ސްޓޭޓް ފޯރ ޓޫރިޒަމް ކަން ފާހަގަކުރެވެއެވެ.\nއެގޮތުން، ރިސޯޓްތަކާ ގުޅޭ ކަންކަން ބެލެހެއްޓުން ހަވާލުކޮށްފައިވަނީ އެފަރާތާއެވެ. އަދި ޙަވާލުކޮށްފައިވާ ދާއިރާއަކާ ގުޅުންހުރި އެންމެހައި ލިޔެކިޔުންތަކުގައި ސޮއިކުރުމުގެ އިޚްތިޔާރު ބޭނުންކުރުމުގައި ކުރާ އެންމެހައި ކަންތައްތަކުގެ ޒިންމާ އެކަމާ ހަވާލުވެހުންނަ ފަރާތަކުން އުފުލަންވާނެކަމަށް ބަޔާންކޮށް މިނިސްޓްރީއިން މެމޯއެއް ނެރެފައިވާކަން ފާހަގަކުރެވެއެވެ. އެ ކުންފުނިތަކަށް ޖަވާބުދީފައިވާ ސިޓީތަކުގެ ސަބަބުން އައު ޙައްޤެއް އުފަންނުކުރެވޭނެކަމަށް މިނިސްޓަރ އޮފް ސްޓޭޓް ފޯރ ޓޫރިޒަމް މި މައްސަލައިގެ ތަޙްޤީޤުގައި ބުނެފައިވީ ނަމަވެސް، އެކަންކަމުގެ ސަބަބުން އައު ޙައްޤުތައް އުފަންކުރުމުގެ ފުރުސަތު ހުޅުވިގެންދާތީ، އެއީ ލިބޭ މަންފާއެއްކަން ތަޙުޤީޤަށް ފާހަގަކުރެވެއެވެ. އެހެންކަމުން، ތަޙުޤީޤީ އިދާރާއެއްގެ އެންގުމާ ޚިލާފަށް އެ ފަރާތްތަކަށް މަޢުލޫމާތުދީފައިވަނީ އެކަންކަން އެނގިހުރެ، އެފަރާތްތަކަށް މަންފާއެއް ހޯދައިދިނުމުގެ މަޤްސަދުގައިކަމަށް މި ކޮމިޝަނުގެ ތަޙުޤީޤަށް ޤަބޫލުކުރެވޭތީ، މި މައްސަލައަކީ ޤާނޫނު ނަންބަރު13/2008 (އެންޓި-ކޮރަޕްޝަން ކޮމިޝަނުގެ ޤާނޫނު) ގެ 25 ވަނަ މާއްދާގެ (ހ) ގެ (2) ވަނަ ނަންބަރުގެ ދަށުން ކޮރަޕްޝަންގެ ކުށެއް އެކުލެވިގެންވާ މައްސަލައެއްކަމަށް ކަނޑައަޅައި، މިނިސްޓަރ އޮފް ސްޓޭޓް ފޯރ ޓޫރިޒަމްގެ މައްޗަށް ޤާނޫނު ނަންބަރު 2014/9 (ދިވެހިރާއްޖޭގެ ޤާނޫނުލްއުޤޫބާތު) ގެ 513 ވަނަ މާއްދާގެ (ށ) ގައި ބަޔާންކޮށްފައިވާފަދަ ކޮރަޕްޝަންގެ ޢަމަލެއް ހިންގާފައިވާކަމުގެ ދަޢުވާކުރުމަށް ޕްރޮސިކިއުޓަރ ޖެނެރަލްގެ އޮފީހަށް ފޮނުވީއެވެ.


މިނިސްޓަރ އަދީބާ ގުޅޭ ބޮޑު ކޮރަޕްޝަން ހާމަކުރެއްވުމުން، ޤާނޫނު އަސާސީއާ ޚިލާފަށް އޮޑިޓަރ ޖެނެރަލް ނެތިކޮށްލި ކޮށްލުން ހަރުއަޑުން ކުށްވެރިކުރުން – Maldivian Democratic Party\n31 އޮކްޓޯބަރު 2014\nމިނިސްޓަރ އަދީބާ ގުޅޭ ބޮޑު ކޮރަޕްޝަން ހާމަކުރެއްވުމުން، ޤާނޫނު އަސާސީއާ ޚިލާފަށް އޮޑިޓަރ ޖެނެރަލް ނެތިކޮށްލި ކޮށްލުން ހަރުއަޑުން ކުށްވެރިކުރުން\nޓޫރިޒަމް މިނިސްޓަރ އަޙްމަދު އަދީބާ ގުޅޭ 77.1 މިލިޔަން ރުފިޔާއާއި 1 މިލިޔަން އެމެރިކާ ޑޮލަރުގެ ބޮޑު ކޮރަޕްޝަން މުޢާމަލާތުގެ މައްޗަށް އެކުލެވޭ ޚާއްޞަ އޮޑިޓް ރިޕޯރޓް ޢާންމުކުރެއްވުމާވިދިގެން، ޤާނޫނު އަސާސީގައިވާގޮތުގެ މަތިން މިހާރުވެސް ދެމިހުންނެވި އޮޑިޓަރ ޖެނެރަލް، އަލްފާޟިލް ނިޔާޒު އިބްރާހީމް، ޤާނޫނު އަސާސީއާ ޚިލާފަށް އެމަޤާމުން ނެތިކޮށްލި ކޮށްލުމާމެދު ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން އިންތިހާއަށް ކަންބޮޑުވުން ފާޅުކޮށް، ސަރުކާރުގެ ޣައިރު ޤާނޫނީ އެޢަމަލު އެންމެ ހަރުއަޑުން ކުށްވެރިކުރަމެވެ.\nޤާނޫނު އަސާސީއާ ޚިލާފަށް އޮޑިޓް ޤާނޫނުގެ އަކުރަކަށް ސަރުކާރުން ގެނައި ބަދަލަކުން، އޯޑިޓަރ ޖެނެރަލްގެ މަޤާމުގެ މުއްދަތު ހަމަ ނުވަނީސް، އޯޑިޓަރ ޖެނެރަލްގެ ޤާނޫނީ މަސްއޫލިއްޔަތާއި ވާޖިބު އަދާކުރެއްވުމުން ‘ހައްޔަރުކޮށް’ އަދި ޤާނޫނު އަސާސީން އުފައްދާފައިވާ ދައުލަތުގެ މިނިވަން މުސްތަޤިއްލު މަޤާމެއް ނެތިކޮށްލާފައިވާކަން ނުހަނު ކަންބޮޑުވުމާއެކު ފާހަގަކުރަމެވެ. އަދި ސަރުކާރުން މިކަން ކޮށްފައިވަނީ އޯޑިޓަރ ޖެނެރަލް ވަކިކުރުމަށް ޤާނޫނު އަސާސީގައި އޮންނަ ހަމައެކަނި ގޮތްކަމުގައިވާ ރައްޔިތުންގެ މަޖިލީހުން އިތުބާރު ނެތްކަމުގެ ވޯޓެއް ނެގުމަކާ ނުލައިކަން ފާހަގަކުރަމެވެ. އަދި ޤާނޫނު އަސާސީއާ ޚިލާފަށް އޯޑިޓަރ ޖެނެރަލްގެ މަޤާމު ނެތިކޮށްލުމަށްޓަކައި އަވަސް އަރުވާލައްވައި 24 ގަޑި އިރު ހަމަނުވަނީސް ރައީސުލްޖުމްހޫރިއްޔާ އެ ބިލު ތަސްދީޤުކުރައްވާފައިވާކަން ވެސް ފާހަގަކުރަމެވެ. އަދި ސަރުކާރުގެ ވަޒީރެއްގެ ބޮޑު ކޮރަޕްޝަން މައްސަލައެއް ބެއްލެވުމުން އެމައްސަލައެއް ބެއްލެވި ޤާނޫނީ މުވައްސަސާ ނެތިކޮށްލުމަކީ މި ޕާރޓީން އިންތިހާއަށް ކަންބޮޑުވާކަމެކެވެ. އަދި އެއީ މި ސަރުކާރު ފަސާދަވެފައިވާ މިންވަރު ސާބިތުކޮށްދޭ ކަމެއްކަމަށް ދެކެމެވެ.\nސަރުކާރުގެ މިފަދަ ފަސާދައިގެ މައްސަލަތަކާ ގުޅިގެން މިރާއްޖޭގެ މުސްތަޤިއްލު ކޮމިޝަންތަކާއި، ޗެކްސް އެންޑް ބެލެންސެސް ގެ ނިޒާމު ނެތިކޮށްލައި، މި ސަރުކާރުން ޤާނޫނު އަސާސީގެ ބާރު، ފާޅުގައި ކަނޑުވާލަމުން ގެންދާތައް ތަކުރާރުކޮށް މި ދަނީ ފެންނަމުންނެވެ. މިގޮތުން ޤާނޫނު އަސާސީއާ ޚިލާފަށް އިލެކްޝަންސް ކޮމިޝަނާއި ހިޔުމަން ރައިޓްސް ކޮމިޝަނާއި އަދި މިނޫން ވެސް މުސްތަޤިއްލު ކޮމިޝަންތަކުގެ ޤާނޫނީ ބާރުވެރިކަން ނައްތާލާފައިވާކަން ކަންބޮޑުވުމާއެކު ފާހަގަކުރަމެވެ.\nމިކަންކަމަކީ މިރާއްޖެއާމެދު މުޅި ދުނިޔޭގެ އިތުބާރު ގެއްލި، ރާއްޖޭގެ އަގުވެއްޓި އަދި ބޭރުގެ އިންވެސްޓަރުން ރާއްޖެ އައުން ހުއްޓި، ރާއްޖޭގެ އިޤްތިޞާދަށް ނުހަނު ބޮޑެތި ގެއްލުން ލިބެމުންދާނޭ ކަންކަމެވެ.\nއޯޑިޓަރ ޖެނެރަލްގެ އޮޑިޓް ރިޕޯރޓުގައި ފާހަގަކޮށްފައިވާ، ޓޫރިޒަމް މިނިސްޓަރ އަޙްމަދު އަދީބާ ގުޅޭ 77.1 މިލިޔަން ރުފިޔާއާއި 1 މިލިޔަން އެމެރިކާ ޑޮލަރުގެ ބޮޑު ކޮރަޕްޝަން މައްސަލައިގެ ދަޢުވާ، އޭނާގެ މައްޗަށް އުފުއްލެވުމަށް ޕްރޮސިކިޔުޓަރ ޖެނެރަލަށް މި ޕާރޓީން ގޮވައިލަމެވެ.\n31 އޮކްޓޯބަރ 2014


Mi faivaanuge agakee 262 million rufiyaa | Mihaaru\nލައިފްސްޓައިލް / ދުބާއީ\nރަނާއި ޖަވާހިރުން ހަދާފައިވާ ހީލްސް: އަގަކީ 17 މިލިއަން ޑޮލަރު.\n30 ސެޕްޓެމްބަރ 2018 - 07:39\nރަނާއި ޖަވާހިރު ބޭނުންކޮށްގެން ފަރުމާކޮށްފައިވާ މި ހައި ހީލްސްގެ އަގަކީ 17 މިލިއަން ޑޮލަރު (262 މިލިއަން ރުފިޔާ) އެވެ. މިއީ ދުބާއީގެ ފައިވާން ކުންފުނި ޖަޑާ ދުބާއީ އާއި ގަހަނާ ކުންފުނި ޕެޝަން ޖްވެލާޒްގެ އުފެއްދުމެކެވެ.\nރޮއިޓާޒް އިން ބުނި ގޮތުގައި މި ހައި ހީލްސްގެ އޮނިގަނޑާއި އޭގެ ކަވަރު ރަނާއި ސިލްކްގެ ފަށަލައަކުން ތައްޔާރުކޮށްފައިވާ އިރު، ހީލްސްގައި 236 ކެރަޓްގެ ޖަވާހިރު ބޭނުންކޮށްފައިވެ އެވެ. އެގޮތުން ބޫޓްގެ މަތީގައި ބޮޑު ދެ ޖަވާހިރު ހަރުކޮށް، ދެ ކިބައިގައި އަރިމަތީ ޖަވާހިރުން ޒީނަތްތެރިކޮށްފައިވެ އެވެ.\nThere’s starving poor people living onadollaraday while others can afford to buy 17 million dollar shoes. https://t.co/Wao4ZQFt9f\n— treehugger (@forthepines) September 28, 2018\n"ދުނިޔޭގެ އެންމެ އަގު ބޮޑު ބޫޓް" ގެ ގޮތުގައި ލޭބަލްކޮށްފައިވާ މި ހީލްސް މިހާރު ހުރީ ދުބާއީގެ ހަތް ތަރީގެ ބްރުޖް އަލް އަރަބްގެ ހޮޓެލްގައި ދައްކައިލަން ބަހައްޓައިފަ އެވެ. ގަންނަން ޝައުގުވެރިވާ މީހުންނަށް ދައްކައިލުމަށްޓަކަ އެވެ.\nޕެޝަން ޖްވެލާޒްގެ ޗީފް އެކްޒެކެޓިވް ހެމާނީ ކަރަމްޗަންދާނީ ވިދާޅުވި ގޮތުގައި މި އަގު ބޮޑު ހީލްސް އަށް ދުބާއީން ބޮޑު ތަރުހީބެއް ލިބޭނެ ކަމުގެ އުންމީދު ބޮޑެވެ.\nImagine being this rich to be ata7 star hotel & being able buy $17 million dollar shoes https://t.co/LzDDoQtuTT\n— Juelz (@justdoinit23) September 28, 2018\nމީހަކު ކޮށްފައިވާ ޓްވީޓެއް.\n"ދުބާއީއަކީ މިލިއަނަރުންނާއި ބިލިއަނަރުން ގިނަ ގައުމެއް. އެހެންވެ އަހަރެމެންނަށް ވަރަށް އުންމީދު ކުރެވޭ މާ ލަސްތަކެއް ނުވެ މި ބޫޓް ވިކޭނެ ކަމަށް،" އޭނާ ވިދާޅުވި އެވެ.\nޕެޝަން ޖުވެލާޒް އިން ބުނި ގޮތުގައި އެ މީހުންގެ ހިއްސާއާ އެކު އުފެއްދި އެންމެ އަގު ބޮޑު ހީލްސްއަކީ ފައިވާނާއި ބޫޓްގެ ވިޔަފާރީގެ ތެރެއަށް ވަނުމަށް އެޅި ފިޔަވަޅެކެވެ.\nޖަޑާ ދުބާއީގެ ޕޯސްޓެއް.\nތަނަވަސް މީހުންނަށް ހާއްސަކޮށްގެން ފެޝަނާ ގުޅުން ހުރި ކުންފުނިތަކުން މި ފަހަކަށް އައިސް މާ އަގު ބޮޑު ފަރުމާތައް ނެރޭތީ، ރަނާއި ޖަވާހިރުގެ މި ހީލްސް އަށް ވެސް އެތައް ބަޔަކު ވަނީ ސޯޝަލް މީޑިއާގައި ފާޑު ކިޔަފައިފަ އެވެ. އަދި މިފަދަ ކަންކަމުން ދޭހަކޮށް ދެނީ މުއްސަންދިންނާއި ފަގީރުންގެ މެދުގައި އޮންނަ ފަރަގު އިތުރަށް ހާމަކޮށްދޭ ކަމެއްގެ ގޮތުގައި ސިފަކޮށްފައިވެ އެވެ.\nއެހެންވެ 17 މިލިއަން ޑޮލަރުގެ ހީލްސްއަކީ ކިރިޔާ އަގާއި އަތާ ދިމާ ކުރެވޭ ފެންވަރުގެ މީހުންނަށް ކުރި މަލާމާތެއްގެ ގޮތުގައި ބައެއް މީހުން ސިފަކޮށްފައިވެ އެވެ.\nބޫޓު ކިތަންމެ އަގުބޮޑަސް، ތިޔަ ޑިޒައިން ވަރަށް ހަޑި. އެންމެ އާދައިގެ ބޫޓުގެ ކަޑަވާ ޑިޒައިން.


Sarukaaru Dhemi Onnaanee Rayyithunge Insaanee Hagguthah Kashavaru Kurumah - Raees - Vaguthu\nސަރުކާރު ދެމިއޮންނާނީ ރައްޔިތުންގެ އިންސާނީ ހައްޤުތައް ކަށަވަރު ކުރުމަށް – ރައީސް\nރައީސް އުކުޅަހު ރައްޔިތުންނާއި ބައްދަލު ކުރައްވަނީ – ވަގުތު އިމޭޖްސް: އަލީ ވިސާމް\nއެންމެ ފުރަތަމަ ދުވަހުން ފެށިގެން ފަހު ދުވަހާ ޖެހެންދެންވެސް މި ސަރުކާރު ދެމިއޮންނާނީ ދިވެހި ރައްޔިތުންގެ އިންސާނީ ހައްޤުތައް ކަށަވަރު ކުރުމަށް ކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞޯލިޙް ވިދާޅުވެއްޖެއެވެ.\nބައިނަލްއަޤްވާމީ އިންސާނީ ހައްޤުތަކުގެ ދުވަހުގެ މުނާސަބަތުގައި އއ.އުކުޅަހުގައި ބެއްވި ޚާއްޞަ ޖަލްސާގައި ވާހަކަފުޅު ދައްކަވަމުން ރައީސް ޞޯލިޙް ވިދާޅުވީ، ރައްޔިތުންގެ ވަރަށް ޙާއްޞަ އަހަންމިއްޔަތަކުން މި ސަރުކާރު އުފައްދާފައި މިއޮތީވެސް ދިވެހިންގެ އިންސާނީ ހައްޤުތައް ކަށަވަރުކޮށް ހިމާޔަތް ކޮށްދިނުމަށް ކަމަށެވެ.\nމިއަދަކީ ބައިނަލްއަޤްވާމީގޮތުން ފާހަގަކުރާ އިންސާނީ ހައްޤުތަކުގެ ދުވަހަށްވާއިރު، އިންސާނީ ހައްޤުތައް ކަށަވަރު ކުރުމަށްޓަކައި ރައްޔިތުން މި ސަރުކާރާ މަތިކޮށްފައިވާ ވާޖިބުތަކާއި ޒިންމާތަކުގެ މަތިން ހަނދާން ނެތިވަޑައިނުގަންނަވާ ކަމަށް ރައީސް ޞޯލިޙް ވިދާޅުވިއެވެ.\nއުކުޅަހުން ރައީސްއަށް މަރުޚަބާ ދެންނެވުމުގެ ތެރެއިން - ވަގުތު އިމޭޖަސް: ޢަލީ ވިސާމް\n"އަޅުގަނޑުމެންގެ ކުރިމަތީގައި އޮތް އެންމެ ބޮޑު އެއްޗަކީ ރައްޔިތުންގެ އިންސާނީ ހައްޤުތައް. މި ސަރުކާރުގެ އެންމެ ފުރަތަމަ ދުވަހުން ފެށިގެން އެންމެ ފަހު ދުވަހާ ޖެހެންދެން ދެމިއޮންނާނީ ތިޔަ ރައްޔިތުންގެ އިންސާނީ ހައްޤުތައް ކަށަވަރު ކޮށްދިނުމަށް." ރައީސް ޞޯލިޙް ވިދާޅުވިއެވެ.\nރައީސް ވިދާޅުވީ، މިދިޔަ ފަސްވަރަކަށް އަހަރުގެ ތެރޭގައި ރައްޔިތުންގެ އިންސާނީ ހައްޤުތައް ކަށަވަރު ކުރުމަށްޓަކައި ދިވެހި ރައްޔިތުން ހުއްޓުމެއްނެތި ކުރަމުންއައި އަގުނުކުރެވޭފަދަ ބުރަ މަސައްކަތާއި، ދިވެހި އެތައް ރައްޔިތުންނެއް އެކަމަށްޓަކައި ވެވަޑައިގެންނެވި މަތިވެރި ގުރުބާނީ ފެނިވަޑައިގެންނެވި ކަމަށެވެ.\n"މިއަދު އަޅުގަނޑުމެން ވެރިކަމުގައި މިތިބީ ދިވެހި ރައްޔިތުން އެދޭގޮތަށް ހެޔޮ ވެރިކަމެއް ކޮށްދޭން. ތިޔަ ލޮބުވެތި ރައްޔިތުން އަޅުގަނޑުމެންނަށް އެފުރުޞަތު ދެއްވައިފީމު. މާތްﷲ ގެ ވާގިފުޅާއެކު އަޅުގަނޑު ތިޔަ ލޮބުވެތި ރައްޔިތުންނަށް ޔަޤީންކަން މިއަރުވަނީ މި ސަރުކާރަކީ ރައްޔިތުންގެ އުއްމީދުތަކުގައި ކޮޅުފައިން ޖަހާނެ ސަރުކާރެއްނޫން." ރައީސް ޞޯލިޙް ވިދާޅުވިއެވެ.\nދެމެހެއްޓެނިވި ތަރައްޤީއަށް މަގުކޮށާދެނީ އިންސާނީ ހައްޤުތައް ކަށަވަރު ކޮށްދެވިގެން ކަމަށާއި، ކަރާމާތްތެރި، އަބުރުވެރި ދިރިއުޅުމަކަށް މީހާ ގެންގޮސްދެނީ އިންސާނީ ހައްޤުތައް ހިމާޔަތް ކުރެވިގެން ކަމަށް ރައީސް ވިދާޅުވިއެވެ. އަދި އެކަކު އަނެކުގެ ހައްޤުތަކަށް އަރައިނުގަނެ ސުލްހަވެރިކަމާއެކު ދިރިއުޅުމުގެ ވިސްނުން ސިކުންޑީގައި އުފެދެނީ އިންސާނީ ކަރާމާތާއި ހައްޤުތައް އެމީހަކަށް ހާސިލްވަމުންދާކަމުގެ ފޮނި އިހުސާސް ކުރެވިގެން ކަމަށް ރައީސް ވިދާޅުވިއެވެ.\n"އަބުރުވެރި ޠާހިރު ދިރުއުޅުމަކަށް ހުރަސްއަޅާނަމަ، އެ ހައްޤު ހޯދުމަށް ދެތުވަންޖެހޭ. އުޖާލާ ކުރިމަގަކަށް ކުރާ އުއްމީދުތައް ފަނޑުން ނަމަވެސް ހިޔަންޏެއް އެޅިއްޖެނަމަ އެހައްޤުގެ ދިފާއުގައި ވާކާލާތު ކުރަންޖެހޭނެ. އަދުލުއިންސާފުގެ ހައްޤުތަކުން މަހްރޫމް ކުރެވޭނަމަ، އެ ހައްޤު ކަށަވަރު ކުރުމަށް ގަދައަޅާ މަސައްކަތް ކުރެވެންޖެހޭނެ." ރައީސް ވިދާޅުވިއެވެ.\nއިތުރަށް ރައީސް ވިދާޅުވީ، އިންސާނީ އަސާސީ ހައްޤުތައް ކަށަވަރުކޮށްނުދެވޭނަމަ، ސަރުކާރު ދެމިއޮތުމުގެ އެއްވެސް ބޭނުމެއްނެތް ކަމަށެވެ. ރައީސްގެ ވާހަކަފުޅުގައި އިންސާނީ ހައްޤުގެ ދާއިރާގައި ރާއްޖެ އޮތް ޚާލަތަށްވެސް އަލިއަޅުއްވާލެއްވިއެވެ.\nރައީސުލްޖުމްހޫރިއްޔާ އއ.އަތޮޅަށް ކުރައްވަމުން ގެންދަވާ ދަތުރުފުޅުގައި އުކުޅަހު ރައްޔިތުންނާ ބައްދަލުކުރުމުގެ އިތުރުން އުކުޅަހު ކައުންސިލްގެ ވެބްސައިޓް ވަނީ ރަސްމީކޮށް އިފްތިތާޚް ކޮށްދެއްވާފައެވެ. މި ދަތުރުފުޅުގައި އުކުޅަހުގެ އެހެނިހެން މުއައްސަސާތަކާވެސް ބައްދަލުކުރުމަށް ހަމަޖެހިފައިވާއިރު، މެންދުރުފަހު މިއަތޮޅު ފެރިދުއަށްވެސް ވަޑައިގެންނަވާނެއެވެ. ފެރިދުއަށް ވަޑައިގެން އެރަށުގެ ރައްޔިތުންނާ ބައްދަލުކޮށް މުއައްސަސާތަކާ ބައްދަލު ކުރެއްވުމަށް ހަމަޖެހިފައިވާއިރު، މިއަދު ހަވީރު ރައީސް މާލެ ވަޑައިގަންނަވާނެއެވެ.\nޑިސެމްބަރު 10, 2018 12:17\nޙޯރަ އިއްބެ ކަހަލު މީހުން ޖަލުން ނެރެގެން ދޯ އިންސާނީ ހައްގު ދެވޭނީ\nޑިސެމްބަރު 10, 2018 12:30\nޜައީސް އެއް ވިއްޔާ ކޮންމވެސް ގޮތެއް ހުންނަންވާނެ.\nޑިސެމްބަރު 10, 2018 12:33\nމީހުންގަޔައް، ރޯމާ ދުވާލުއަރާ، މާރާމާރީހިންގާ މީހުން ދޫކޮއްލަނީ އިންސާނީ ހައްގު ރައްކާތެރިކުރަންތޯ؟ ޕީ\nޑިސެމްބަރު 10, 2018 12:38\nއެމްޑީޕީގެ މީހަކު ނުބައިނުލަފާ ޖަރީމާއެއް ހިންގީމާ އެމީހަކު ކުށްވެރި ނުވެފަ ކޯޓުއަމުރުގެ ވެސް ބޭރުން ސަލާމަތީ ބާރުތަކަށް ޣައިރު ޤާނޫނީ އަމުރުކޮށްގެން އެމީހަކު ނުވަތަ ބަޔަކު މިނިވަން ކުރުމަކީ އިންސާނީ ޙައްގުތައް ކަށަވަރު ކޮށް ދިނުންހޭ.....؟؟؟\nޑިސެމްބަރު 10, 2018 12:45\nމިތާ މިއުޅޭ ކްރިސްޓިޔަނ ދީން ގަބޫލު ކުރާ ކުދިންނާއި، އެތީސްޓުންނާއި، މުޖުނައީމް ގެ އިންސާނީ ހައްގު ހޯދަދޭ ވާހަކަތޯ؟ ވަރަށް އެހެން ހީވޭ\nޑިސެމްބަރު 10, 2018 13:48\nހޯރަ އިއްބެގެ އިންސާނީ ކަރާމާތް ކަލެޔަށް ހަމަ އެކަނި ދޭން އިނގެނީ އެނޫން މީހުންނަކީ ވަލުޖަނަވާރުން ދެން ރައްޔަތުންނުހައްދާ ތިހާވަރަށް......އޯގާތެރި ކަމުގެ ކޯޓުލައިގެންތިހުރީ މީހުންނަށް ދެއްކެން\nޑިސެމްބަރު 10, 2018 16:48\nކުޑަކުދިންނާ ބެހޭ މީހުންގެ ހައްގު ފުރިހަމައަށް ލިބޭނެކަމުގެ ކަށަވަރުކަން މިހާރުވެސް ވަނީ ލިބިފަ. މިވަރު އޯގާތެރި ސަރުކާރެއް ދުށީމުތަ؟\nޑިސެމްބަރު 11, 2018 00:00\nހައްގު ތަކުގެ ވާހަކަ ދެއްކުން މާރަގަޅެއް ނޫން. އެމް.ޑީ.ޕީ މީހުން ނޫން މީހުން ވަޒީފާއިން މިސަރުކާރުން ކަނޑާލީ. ކޮބާ އެމީހުންގެ ހައްގުތައް؟ ނިކަން ބުނެލަބަލަ ސޯލިހު


Covid gai ithuru mareh, adhadhu 82 ah! | Jazeera\tކޮވިޑްގައި އިތުރު މަރެއް، އަދަދު 82 އަށް! - Jazeera\nރާއްޖެއިން ކޮވިޑްގެ އިތުރު މަރެއް، އަދަދު 82 އަށް!\nމަރިޔަމް ނިމާ ހަސަން May 7, 2021 79 views0\nދަރުމަވަންތަ ހޮސްޕިޓަލް -- ފޮޓޯ: މުހައްމަދު އަފްރާހް / ޖަޒީރާ\nކޮވިޑްގައި އިތުރު މީހަކު މަރުވެ، މި ބަލީގައި މަރުވި މީހުންގެ އަދަދު 82 އަށް އަރައިފިއެވެ.\nއެޗްޕީއޭއިން ބުނީ، ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި ފަރުވާ ދެމުން ދިޔަ އުމުރުން 81 އަހަރުގެ ދިވެހި އަންހެނަކު މަރުވެފައި ވާ ކަމަށެވެ. އަދި އޭނާ މަރުވީ މިއަދު މެންދުނު 2:46 ހާއިރު ކަމަށް އެޗްޕީއޭއިން ބުނެއެވެ.\nއެޗްޕީއޭއިން ބުނީ މިއީ މި ބަލީގައި މަރުވި 82 ވަނަ މީހާ ކަމަށެވެ. އެޗްޕީއޭއިން މިހެން ބުނެފައި ވާއިރު، ފާއިތުވި 48 ގަދިއިރު ތެރޭ އެކަނި ވެސް ކޮވިޑުގައި 8 މީހަކު ވަނީ މަރުވެފައެވެ. އެއީ މިއަދު މަރުވި3މީހަކާއި އިއްޔެ މަރުވި5މީހެކެވެ.\nWe are saddened by the loss of 8 patients who were fighting COVID-19.\nThis is the highest number of deaths ever recorded in less than 48 hours in the Maldives.\nMay Allah have mercy on their souls and grant them eternal peace in Jannah.\n— Health Protection Agency (@HPA_MV) May 7, 2021\nއެޗްޕީއޭއިން އާންމުކޮށްފައިވާ މައުލޫމާތުތައް ދައްކާގޮތުން ނިމުނު 24 ގަޑިއުރުގެ ތެރޭގައި ބައްޔަށް ޕޮޒިޓިވް ކޭސްތައް ގޮތުގައި 703 ކޭސްއެއް ރިޕޯޓްކޮށްފައިވެ އެވެ. މިއީ ރިކޯޑް ކޭސްތައް ރިޕޯޓްކުރާތާ ޖެހިޖެހިގެން ހަތަރު ވަނަ ދުވަސް އެވެ. އެގޮތުން ބުދަ ދުވަހު 734 ކޭސް ރިޕޯޓު ކުރެވިފައިވާއިރު، އަންގާރަ ދުވަހު ބައްޔަށް 601 މިހާކު ޕޮޒިޓްވެފައިވެއެވެ. ހޯމަ ދުވަހު 585 ކޭސް ރިޕޯޓްކޮށްފައިވެއެވެ.\nޝާފިއުގެ އާއިލާއަށް އަނިޔާއެއް ނުކުރަން: ފުލުހުން\nއިތުރު 218 މީހަކު ކޮވިޑަށް ޕޮޒިޓިވް ވެއްޖެ\nލާމަރުކަޒީ ގާނޫނާ ތައާރުޟުވާ ގާނޫނުތަކަށް އިސްލާހު ގެންނަން ފޮނުވައިފި\nކޮވިޑްގެ ޖެހިގެން 70 އަހަރުގެ މީހަކު މަރުވެއްޖެ\n14 ރަށެއްގައި ސޯލަރ ހަކަތައިގެ ނިޒާމް ޤާއިމްކުރަނީ\nނަފްރަތުގެ ބިލަށް ހިޔާލު ހުށަހެޅޭނެ ޕޯޓަލްއެއް\nޕޮލެންޑުން ރާއްޖެއަށް ދަތުރުތައް އަލުން ފަށައިފި\nއޮލިމްޕިކްސްއާ ދިމާކޮށް ކޮވިޑް ފިޔަވަޅުތަކަށް ޖަޕާނުން ލުއިތަކެއްދެނީ\nދެވަނަ ޑޯޒް 181،759 މީހަކު ޖަހައިފި\nމިއަދު ކޮވިޑަށް ޕޮޒިޓިވްވީ 142 މީހުން\nލ.އަތޮޅު މެޑިކަލް ފެސިލިޓީން ކޮވިޑް ބަލީގައި މީހަކު މަރުވެއްޖެ\nސްލޮވާކިއާ ބަލިކޮށް ސްވިޑެން ދެވަނަ ބުރާ ގާތަށް


Hukumaai gulhigen Raees nasheed ge campaign ifthithaah kurun faskoffi\nހުކުމާއި ގުޅިގެން ރައީސް ނަޝީދުގެ ކެމްޕެއިން އިފްތިތާހުކުރުން ފަސްކޮށްފި\nއަސްލަމް ކުރިން ނޫސްވެރިންނަށް މައުލޫމާތު ދެއްވަނީ: ފައިލް ފޮޓޯ\nހަބަރު | އިޖުތިމާއީ | 13 ޖޫން 2018 |0ކޮމެންޓް\nއެމްޑީޕީގެ ރިޔާސީ ކެންޑިޑޭޓް ރައީސް މުހައްމަދު ނަޝީދުގެ ކެމްޕެއިން "ޖަޒީރާ ރައީސް" ކެމްޕެއިން ރަސްމީކޮށް އިފްތިތާހު ކުރުމަށް މިރޭ ބޭއްވުމަށް ނިންމާފައިވާ ބޮޑު ޖަލްސާ ފަސްކޮށްފިއެވެ.\nރައީސް ނަޝީދުގެ ކެމްޕެއިން މެނޭޖަރު ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވީ މިރޭ ބޭއްވުމަށް ނިންމާފައިވާ ޖަޒީރާ ރައީސް ކެމްޕެއިން ފަސްކުރުމަށް ނިންމީ އެގޮތަށް ރައީސް ނަޝީދު ނިންމެވުމުން ކަމުގައެވެ. އަދި ރައީސް ނަޝީދު އެނިންމެވުން ނިންމެވީ މިއަދު ކުރީގެ ރައީސް މައުމޫނު އަބްދުލްޤައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދުގެ މައްޗަށް ކްރިމިނަލް ކޯޓުން ކުރި ހުކުމާއި ގުޅިގެންކަމަށް އަސްލަމް ވިދާޅުވިއެވެ.\nއަސްލަމް ވިދާޅުވީ ޖަޒީރާ ރައީސް ކެމްޕެއިން މިރޭ ލޯންޗު ކުރުމަށް މިންމާފައިވަނީ ކުލަގަދަކޮށް ކަމުގައެވެ. ނަމަވެސް ރާއްޖޭގެ ވެރިކަން ދިގު މުއްދަތަކަށް ކުރައްވާފައިވާ ރައީސް މައުމޫނަށާއި ފަނޑިޔާރުންނަށް މިއަދު ހުކުމް ކުރުމުން މިއަދަކީ ހިތާމަވެރި ދުވަހެއްކަމަށް އަސްލަމް ވިދާޅުވިއެވެ.\nމިއަދަކީ ހިތާމަވެރި ދުވަހެއް ކަމަށްވުމުން ރައީސް ނަޝީދުގެ ކެމްޕެއިން ލޯންޗުކުރުން މިހާރު ފަސްކޮށްފައިވަނީ މާދަމާ ރެއަށް ކަމަށް އަސްލަމް ވިދާޅުވިއެވެ. އަދި ކެމްޕެއިން ލޯންޗުކުރުމަށް މާދަމާރޭ ރާއްޖޭގެ ބޮޑު ހަތް ރަށެއްގައި އެއްފަހަރާ ޖަލްސާތައް ކުރިއަށް ގެންދާނެ ކަމަށްވެސް އަސްލަމް ވިދާޅުވިއެވެ.\nފުލުހުންގެ ތަހުގީގަށް ފޯނު ދީފައި ނުވާކަމަށްބުނެ ދައުލަތުންކުރި އަދުލު އިންސާފު ގާއިމު ކުރުމަށް ހުރަސް އެޅުމުގެ ދައުވާ ސާބިތުމަށް ކުރީގެ ރައީސް މައުމޫން އަބްދުލް ގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު އެއް އަހަރާއި ހަތް މަހާއި ހަ ދުވަހަށް ޖަލަށްލުމަށް ކްރިމިނަލް ކޯޓުން ހުކުމްކޮށްފައިވަނީ މިއަދު އެވެ.\nދައުލަތުގެ މީޑިއާގެ ނަތީޖާ ތަފާތުވާނެ ކަމަށް ދެކެވޭ ވާހަކައަށް ކަންބޮޑުވޭ: މާރިޔާ\nރައީސް ޔާމީން ހުށަހެޅުއްވި މައްސަލަ ހައިކޯޓުން ބޭރުކޮށްލައިފި\nއިދިކޮޅު ވިސްނުމުގެ މީހުން ވަޒީފާތަކުން ވަކިނުކުރެވޭނެ: އިބްރާ\nވޯޓަށް ހަދާ މަކަރު ފޭސް ރެކޮގްނިޒިޝަން ޓެކްނޮލޮޖީން ދެނެގަނެވޭނެ: އުގައިލް


ސުވަރުގޭގެ ނިޢުމަތް –2– DhiSalafiyyah\nސުވަރުގޭގެ ނިޢުމަތް – 2\n13/04/2022 އީމާންކަން, ޢަޤީދާއާއި ފިރުޤާތައްއަލްއަޚް މުޙައްމަދު ޖަޒްލާން ޢުމަރު\nމާތް ﷲ ޤުރުއާނުގައި އަދި އެކަލާނގެ ނަބިއްޔާ صَلَّىٰ اللهُ عَلَيْهِ وَسَلَّمَ އެކަލޭގެފާނުގެ ސުންނަތުގައިވަނީ ސުވަރުގޭގެ ނިޢުމަތްތަކުގެ ބާވަތްތަކާއި ވައްތަރުތަކުގެ ޚަބަރު އެތަކެއް ފަހަރަކު ބަޔާން ކުރައްވާފައެވެ. ސުވަރުގޭގައި ލިބޭނޭ ކާބޯ ތަކެއްޗާއި، އެ ސުވަރުގޭގައި ކުރެވޭ ކައިވެނިތަކާއި، އެ ތަނުގެ އަހުލުވެރީންގެ ފޭރާމާއި އަދި މި ނޫންވެސް ކިތައްމެ ނިޢުމަތެއްގެ ވާހަކައިން ޚަބަރުތައް ޤުރުއާނާއި ސުންނަތުގައި ބަޔާން ކުރައްފައިފައި ވެއެވެ. އެހެނަސް އެ ދެ އަޞްލުގައިވެސް ބަޔާންވެގެން އެވަނީ ﷲ އެކަލާނގެ އަޅުތަކުން ކުރެ ޞާލިޙުންނަށާއި އެކަލާނގެ ވަލީވެރީންނަށް ތައްޔާރު ކުރައްވައިފައި ވާ ސުވަރުގޭގެ ނިޢުމަތްތަކުގެ ތެރެއިން ނުހަނު މަދު މިންވަރެކެވެ. އެކަލާނގެ އަޅުތަކުންނަށް އެކަލާނގެ ތައްޔާރު ކުރައްވައިފައިވާ ނިޢުމަތްތަކުގެ ޙަޤީޤަތް ތަޞައްވުރު ނުކުރެވޭނޭ ފަދައިން އެ ނިޢުމަތްތަކުގެ މިންވަރުވެސް ތަޞައްވުރު ނުކުރެވޭނެތެވެ. މި ކަންތައް އޮތީ ﷲ، އެ ދެ ބަފައިންނަށް ރުއްސުންލެއްވި ޢައްބާސްގެފާނުގެ ދަރިކަލުން ވިދާޅުވީ ފަދައިންނެވެ. އެ ކަލޭގެފާނު މަޝްހޫރު ވެފައިވަނީ تَرجَمَانُ الْقُرْآن (ޤުރުއާނުގެ ތަރުޖަމާނު)ގެ ލަޤަބުންނެވެ. (އެއީ އެ ޢިލްމުގައި އެކަލޭގެފާނުގެ ހައިބަތުގެ ސަބަބުންނެވެ.) އެކަލޭގެފާނު ވިދާޅުވެފައި ވެއެވެ:\n“ދުނިޔޭގައި ވާފަދަ އެއްވެސް އެއްޗެއް ސުވަރުގޭގައި ވާ އެއްޗަކާ ވައްތަރު ވެގެން ނުވެއެވެ. (ދުނިޔޭގައި ވާ ތަކެއްޗާއި ސުވަރުގޭގައި ވާ ތަކެތީގެ މެދުގައި ވާ ހަމައެކަނި އެއްގޮތް ކަމަކީ) ދުނިޔޭގައިވާ ތަކެއްޗަށް ކިޔާ ނަންތައް ސުވަރުގޭގައިވާ ތަކެއްޗަށް ކިޔޭ ކަމެވެ.”\nކަން މިފަދައިން ހުރުމާއެކު، ސުވަރުގޭގެ ނިޢުމަތްތަކުގެ ގޮތްބާވަތާ މެދު ތަފްޞީލަށް އެދުން އިންސާނާއަށް މުނާސަބުވެގެން ނުވެއެވެ. އެހެނީ އާޚިރަތުގައި އަޅާއަށް ހުރި ނިޢުމަތްތަކަކީ ބުއްދިއަށް އޭގެ ގޮތްބާވަތް ތަޞައްވުރު ނުކުރެވޭނޭހައި ފުރިހަމަވެގެންވާ ނިޢުމަތްތަކެއްކަމުގައި ވާތީއެވެ. އަދި އެ ނިޢުމަތްތަކާ ދުނިޔޭގެ އެއްވެސް ކަމަކާ އަޅާވެސް ނުކިޔޭނެއެވެ. ބުޚާރީގެ 2892ވަނަ ނަންބަރު ޙަދީޘްގައި ﷲ އެ ބޭކަލަކަށް ރުއްސުންލެއްވި ސަހްލު ބްނު ސަޢްދުގެ ކިބައިން ރިވާ ވިއެވެ؛ ރަސޫލާ صَلَّىٰ اللهُ عَلَيْهِ وَسَلَّمَ ޙަދީޘް ކުރެއްވިއެވެ:\n” مَوْضِعُ سَوْطِ أَحَدِكُمْ مِنَ الجَنَّةِ خَيْرٌ مِنَ الدُّنْيا وما عَلَيْها، والرَّوْحَةُ يَرُوحُها العَبْدُ في سَبيلِ اللَّهِ، أَوِ الغَدْوَةُ خَيْرٌ مِنَ الدُّنْيا وما عَلَيْها. ” މާނައީ: “ސުވަރުގޭގައި؛ ތިޔަބައިމީހުން (ދުނިޔެމަތީގައި އަސް ދުއްވުމުގައި ބޭނުން ކުރާ) ޗާބޫކު ވައްޓައިލައިފައި އޮންނަ ތަންކޮޅުހައި ކުޑަ ތަންކޮޅެއް، އެއީ މި ދުނިޔެއާއި މި ދުނިޔެ މަތީގައި ވާހައި އެއްޗަކަށް ވުރެ ހެޔޮކަން ބޮޑު ތަންކޮޅެކެވެ. އަދި އަޅާ ﷲގެ މަގުގައި ހެނދުނުގެ ވަގުތުގައި ނުވަތަ ހަވީރުގެ ވަގުތުގައި ކުރާ ދަތުރެއް ދުނިޔެއާއި ދުނިޔެ މަތީގައި ވާހައި އެއްޗަކަށްވުރެ ހެޔޮ ވެގެން ވެއެވެ.”\nމި ކަންކަމުން އެނގެނީ ދުނިޔެމަތީގައި އިންސާނާ ދެކެފަރިތަވެފައިވާ ކެއުންތަކާއި، ބުއިންތަކާއި، ކައިވެނިތައް ސުވަރުގޭގެ ނިޢުމަތްތަކުގެ ތެރޭގައިވާ ކަންކަމާ މުޅީން ތަފާތު ވެގެން ވާނެކަމެވެ.\nބުޚާރީގެ 3246ވަނަ ނަންބަރު ޙަދީޘް އަދި މުސްލިމުގެ 2834ވަނަ ނަންބަރު ޙަދީޘްގައި ﷲ އެ ބޭކަލަކަށް ރުއްސުން ލެއްވި އަބޫ ހުރައިރަތުގެފާނުގެ އަރިހުން ރިވާ ވެގެން އައިސްފައި ވެއެވެ. ރަސޫލާ صَلَّىٰ اللهُ عَلَيْهِ وَسَلَّمَ ޙަދީޘް ކުރެއްވިއެވެ.\n“ أَوَّلُ زُمْرَةٍ تَدْخُلُ الْجَنَّةَ عَلَى صُورَةِ الْقَمَرِ لَيْلَةَ الْبَدْرِ، وَالَّذِينَ عَلَى إِثْرِهِمْ كَأَشَدِّ كَوْكَبٍ إِضَاءَةً، قُلُوبُهُمْ عَلَى قَلْبِ رَجُلٍ وَاحِدٍ، لاَ اخْتِلاَفَ بَيْنَهُمْ وَلاَ تَبَاغُضَ، لِكُلِّ امْرِئٍ مِنْهُمْ زَوْجَتَانِ، كُلُّ وَاحِدَةٍ مِنْهُمَا يُرَى مُخُّ سَاقِهَا مِنْ وَرَاءِ لَحْمِهَا مِنَ الْحُسْنِ، يُسَبِّحُونَ اللَّهَ بُكْرَةً وَعَشِيًّا، لاَ يَسْقَمُونَ وَلاَ يَمْتَخِطُونَ، وَلاَ يَبْصُقُونَ، آنِيَتُهُمُ الذَّهَبُ وَالْفِضَّةُ، وَأَمْشَاطُهُمُ الذَّهَبُ، وَقُودُ مَجَامِرِهِمُ الأُلُوَّةُ”\nމާނައީ: “ސުވަރުގެއަށް އެންމެ ފުރަތަމަ ވަންނަ މީހުންގެ ޞޫރަވަނީ ސާދަވިލޭރޭގެ ހަނދުފަދައިންނެވެ. އެއަށްފަހުގައި ވަންނަ މީހުން، އަލިކަން އެންމެގަދަ ވެގެންވާ ތަރި ފަދައެވެ. އެބޭކަލުންގެ ހިތްތައްވާނީ އެކެއްގެ ހިތްފަދައިން (އެކުވެރި ކަންމަތީ) އެވެ. ޚިލާފުވުމެއް ނުވަތަ އެއްބަޔަކު އަނެއް ބަޔަކަށް ރުޅިވެރިކަމެއް އެ މީހުންގެ މެދުގައި ނުވެއެވެ. އޭގެ ތެރެއިން ކޮންމެ މީހަކަށްމެ ދެ އަނބީން ވެއެވެ. އެ ކަނބަލުން ކުރެ ކޮންމެ މީހެއްގެ ރީތިކަމުގެ ސަބަބުން، (ހަންގަޑުގެ ތުނިކަމުން) ފައިގެ ފުންނާބުގެ މަސްގަނޑުގެ ތެރެއިން (ކަށިގަނޑު) ފެންނާނެތެވެ. (އެއްވެސް ތަކުލީފެއް އުފުލުމަކާ ނުލައި) ސުވަރުގޭގެ އަހުލުވެރީން ހެނދުނާއި ހަވީރު ﷲއަށް ތަސްބީޙަ ކިޔާނެތެވެ. އެ މީހުންނަށް އެއްވެސް ބައްޔެއް ޖެހުމެއް ނުވެއެވެ. އަރިދަފުސް ބޭރު ކުރުމެއް ނުވަތަ ކުޅެއް ޖެހުމެއް އެ މީހުންނަށް ނުވެއެވެ. އެ މީހުންގެ ކަންވާރުތައްވަނީ ރަނާއި ރިހީންނެވެ. އެ މީހުންގެ ބޮލުފުނާތައްވަނީ ރަނުންނެވެ. އެ މީހުންގެ މެދުގައި ޢޫދު އެންދޭނެއެވެ.”\nމި ޙަދީޘުން ސާފުކޮށް އެނގޭފަދައިން ސުވަރުގޭގެ ނިޢުމަތްތައް ދުނިޔޭގައި ވާ ކަންކަމާ މުޅީން ތަފާތެވެ. -އަޅަމެން ﷲގެ ފަޟުލަށް އެދެމެވެ!-


SunOnline: AFC ge match thah baavan kuri bid Rajje in kaamiyaabu koffi\nއޭއެފްސީގެ މެޗުތައް ބާއްވަން ރާއްޖެއިން ކުރި ބިޑު ކާމިޔާބުކޮށްފި\nޢަބްދުﷲ އައިމަން 01 Mar 2021, 15:10\nއޭއެފްސީ ކަޕްގެ ދެކުނު އޭޝިއާގެ ޓީމުތަކުގެ ގްރޫޕް "ޑީ"ގެ މެޗުތައް ރާއްޖޭގައި ބޭއްވުމަށް އެފްއޭއެމްއިން ކުރި ބިޑު ކާމިޔާބު ކޮށްފި އެވެ.\nކޮވިޑްގެ ސަބަބުން މިދިޔަ ސީޒަނުގެ އޭއެފްސީ މުބާރާތް ވަކި ހިސާބަކުން ކެންސަލް ކުރުމާ ގުޅިގެން ކުލަބުތަކަށް ބޮޑެތި ގެއްލުންތަކެއް ލިބިގެން ދިޔަ އިރު، މިފަހަރުގެ މުބާރާތް ކުޅެން އޭއެފްސީން ނިންމާފައި ވަނީ ގްރޫޕް ސްޓޭޖުގެ މެޗުތައް ސެންޓްރަލައިޒްކޮށްގެން ކުޅުމަށެވެ. އެގޮތުން ދެކުނު އޭޝިއާގެ ޓީމުތަކަށް ހާއްސަކޮށްފައިވާ ގްރޫޕް ޑީގެ މެޗުތައް ކުޅުމަށް ރާއްޖެއިން ކުރި ބިޑު ވަނީ ކާމިޔާބު ކޮށްފަ އެވެ.\nއެފްއޭއެމުގެ ރައީސް ބައްސާމ އަދީލް ޖަލީލް މިއަދު ކުރެއްވި ޓުވީޓެއްގައި ވިދާޅުވީ، ރާއްޖޭގެ ގަދަބާރެއް ކަމަށްވާ މާޒިޔާ ހިމެނޭހެން އޭއެފްސީގެ ދެކުނު އޭޝިއާއަށް ހާއްސަ ގުރޫޕުގެ މެޗުތައް ކުޅެން ރާއްޖެއިން ކުރި ބިޑް ކާމިޔާބުވެފައިވާ ކަމަށެވެ. އަދި އީގަލްސް އިން ވެސް ޕްލޭ އޮފުގެ މެޗުތައް ކާމިޔާބުކޮށް ގްރޫޕްސްޓޭޖަށް ވާސިލްވާނެ ކަމުގެ އުންމީދު އެބައޮތް ކަމަށް ވެސް ބައްސާމ ވަނީ ވިދާޅުވެފަ އެވެ.\nއޭއެފްސީ ކަޕް ބާއްވަން ރާއްޖޭން ކުރި ބިޑް ކާމިޔާބު ކުރިއިރު، އަވަށްޓެރި އިންޑިއާއިން ވަނީ މި މުބާރާތް ބާއްވަން ބިޑްކޮށްފައެވެ. ރިޕޯޓުތައް ބުނާ ގޮތުން އޯލް އިންޑިއާ ފުޓްބޯލް ފެޑެރޭޝަން (އޭއައިއެފްއެފް) އިން ވަނީ އޭއެފްސީ ކަޕުގެ މެޗުތައް ކަލްކަތާގައި ކުޅެން ހުށަހަޅައިފަ އެވެ.\nއޭއެފްސީ ކަޕުގެ ދެކުނު އޭޝިއާ ގްރޫޕުގައި ރާއްޖޭގެ ޓީމުތައް ވާދަކުރާއިރު، ގްރޫޕް ސްޓޭޖުގެ ސީދާ ޖާގައެއް ލިބިފައި ވަނީ މިދިޔަ ސީޒަނުގެ ދިރާގު ދިވެހި ޕްރިމިއާ ލީގުގެ ޗެމްޕިއަންކަން ހޯދި މާޒިޔާ ސްޕޯޓްސް އެންޑް ރެކްރިއޭޝަނަށެވެ. މާޒިޔާގެ އިތުރުން ދެން ގްރޫޕް ސްޓޭޖުގެ ޖާގައެއް ކަށަވަރުކޮށްފައި ވަނީ އިންޑިއާގެ މޯހަން ބަގާން އަދި ބަންގްލަދޭޝްގެ ޗެމްޕިއަން ބަޝުންދަރާ ކިންގްސް އެވެ.\nކޮލިފައިންގް ކާމިޔާބުކުރާ ޓީމަކަށް ގްރޫޕް ސްޓޭޖުގެ ފަހު ޖާގަ ލިބޭއިރު، ރާއްޖެއިން ކޮލިފައިންގައި ވާދަކުރާނީ މިދިޔަ ސީޒަނުގެ ދިވެހި ޕްރިމިއާ ލީގުގެ ދެވަނަ ހޯދި ކުލަބު އީގަލްސްއެވެ. އެގޮތުން ކޮލިފައިންގެ ޕްރިލިމިނަރީ ފުރަތަމަ ބުރުގައި ބޫޓާނުގެ ޗެމްޕިއަން ތިމްޕޫ ސިޓީ އެފްސީއާ އީގަލްސް ވާދަކުރަން ޖެހޭއިރު، އެ މެޗު ކުޅޭނީ އޭޕްރީލް މަހުގެ ހަތްވަނަ ދުވަހު އެވެ. އަދި އެ މެޗުން އީގަލްސް މޮޅުވެއްޖެނަމަ ޕްރިލިމިނަރީ ދެވަނަ ބުރުގައި އީގަލްސް ނުކުންނަން ޖެހޭނީ ބަންގްލަދޭޝްގެ ޑާކާ އަބަހާނީއާ ދެކޮޅަށެވެ. އަދި އެ މެޗުން މޮޅުވެއްޖެ ނަމަ، ޕްލޭއޮފް ބުރުގައި އީގަލްސް ކުޅެން ޖެހުމުގެ އެންމެ ފުރުސަތު ބޮޑީ އިންޑިއާގެ ބެންގަލޫރާ އެވެ.\nކޮވިޑްގެ ކޭސްތައް ރާއްޖޭގައި ގިނަވާން ފެށުމާ އެކު ފުޓުބޯޅައިގެ ހަރަކާތްތަކަށް އައި މެދުކެނޑުމަކަށް ފަހު އިއްޔެ ވަނީ ކުލަބުތަކުން އައު ގައިޑްލައިންތަކާ އެކު އަލުން ފަރިތަކުރުންތަކަށް ނުކުމެފަ އެވެ.


BREAKING NEWS: India In Covid Fassi Aai Maru Record Akah, Miadhu3Lakka Fassi - Vaguthu\n3 ހަފްތާ ކުރިން ( އޭޕްރީލް 22, 2021 )\nމިއަދު އިންޑިއާ އިން ކޮވިޑް-19 އަށް ރެކޯޑް އަދަދެއްގެ މީހުން ފައްސިވެ، ކޮވިޑް ޖެހިގެން ރެކޯޑް އަދަދެއްގެ މީހުން މަރުވެއްޖެއެވެ. ދެންމެ އިންޑިއާ ސަރުކާރުން އާއްމުކުރި ތަފާސް ހިސާބުތައް ދައްކާ ގޮތުގައި މިއަދު އިންޑިއާ އިން ވަނީ 315,728 މީހުން ފައްސިވެފައެވެ. އަދި ކޮވިޑް ޖެހިގެން މިއަދު 2,102 މީހަކު ވަނީ މަރުވެފައެވެ.\nމިއަދަކީ އިންޑިއާ އިން އެންމެ ގިނަ އަދަދެއްގެ މީހުން ކޮވިޑް-19 އަށް ފައްސިވި ދުވަހެވެ. އަދި ކޮވިޑް ޖެހިގެން އެންމެ ގިނަ އަދަދެއްގެ މީހުން މަރުވި ދުވަހެވެ.\nއިންޑިއާ އިން ކޮވިޑް-19 އަށް ފައްސިވާ މީހުންގެ އަދަދު ކޮންޓްރޯލެއް ނެތި އިތުރުވަމުން އަންނައިރު، ގިނަ ހޮސްޕިޓަލްތަކެއް ފުރި، ބަލި މީހުންނަށް ފަރުވާ ދެވެން ނެތް ހާލަތައް ވަނީ ގޮސްފައެވެ.\nއެންމެ ހާލަތު ގޯސް މަހާރާޝްތުރަ އިން މިއަދު 67000 މީހުން ވަނީ ފައްސިވެފައެވެ. ވެރިރަށް ނިއުދިއްލީން މިއަދު 24000 މީހުން ފައްސިވެފައި ވާއިރު ދިއްލީގައި ކޮވިޑަށް މިއަދު ޓެސްޓް ކުރި މީހުންގެ ތެރެއިން %31 މީހުން ވަނީ ފައްސިވެފައެވެ.\nމަހާރާޝްތުރަގެ ހޮސްޕިޓަލްތަކުން އޮކްސިޖަން ހުސްވަމުންދާ ކަމުގެ ރިޕޯޓްތައް އަންނަނީ ލިބެމުންނެވެ. ކަރްނާޓަކާގައި މަރުވެފައިވާ މީހުންގެ ހަށިތައް އެންދުމާއި، ވަޅުލުމުގައި ސަރުކާރުގެ އޮފިޝަލުންނަށް ދަތިތައް ކުރިމަތިވަމުން އަންނާތީ އަމިއްލަ ބިންތަކުގައި މީހުން އެންދުމާއި ވަޅުލުމުގެ ހުއްދަ މިއަދު ވަނީ ދީފައެވެ.\nއިންޑިއާގައި ކޮވިޑަށް ފައްސިވާ މީހުންގެ އަދަދު އިތުރުވަމުން އަންނާތީ ހުރިހާ އުމުރެއްގެ މީހުންނަށް ވެކްސިން ދިނުމަށް މިހާރު ވަނީ ނިންމާފައެވެ. ގިނަ ސްޓޭޓްތަކުން މެއި މަހުގެ 01 ވަނަ ދުވަހު ހުރިހާ އުމުރެއްގެ މީހުންނަށް ވެކްސިން ދޭން ފަށާނެއެވެ.


Covid ge Delta variant ge raalhu thah gaumuthakah annaane kamuge inzaaru dheefi\nދުނިޔޭގެ ގައުމުތަކަށް ކުރިއަށް އޮތް މަސްތަކުގައި ކޮވިޑް- 19 ގެ ޑެލްޓާ ވޭރިއެންޓްގެ ބާރުގަދަ ރާޅުތަކެއް އަންނާނެ ކަމުގެ އިންޒާރު ދުނިޔޭގެ ސިއްހަތާބެހޭ ޖަމްއިއްޔާ (ޑަބްލިޔުއެޗްއޯ) އިން ދީފިއެވެ.\nއެޖަމްއިއްޔާއިން ނެރުނު ރިޕޯޓެއްގައި ބުނެފައިވަނީ ޑެލްޓާ ވޭރިއެންޓްގެ ބޮޑެތި ރާޅުތަކެއް ގިނަ ގައުމުތަކަކަށް އައުމަކީ ވަރަށް ގާތްކަމެއް ކަމުގައެވެ. މި ރިޕޯޓް ބުނާގޮތުން މިދިޔަ މާޗްމަހު އިންޑިއާއިން ފެނުނު ކޮވިޑް-19 ގެ ޑެލްޓާ ވޭރިއެންޓް ދުނިޔޭގެ 124 ގައުމަކަށް މިހާރު ވަނީ ފެތުރިފައެވެ.\nމި ވޭރިއެންޓްގެ އަސަރު ކޮވިޑް ވެކްސިންގެ ދެ ޑޯޒު ފުރިހަމަކޮށްފައިވާ މީހުންނަށްވެސް ކުރެއެވެ. ނަމަވެސް ވެކްސިން ފުރިހަމަކޮށްފައިވާ މީހުންނަށް އޭގެން ކުރާ އަސަރު ވެކްސިން ނުޖަހާ މީހުންނަށް ވުރެ ކުޑައެވެ.\nއެގޮތުން އެމެރިކާއަކީ ކޮވިޑް ވެކްސިންގެ ކަވަރެޖް ވަރަށް ބޮޑު ގައުމެއްނަމަވެސް އެ ގައުމުގައި މި ވޭރިއެންޓް ދަނީ މިމަހުގެ ކުރީކޮޅުން ފެށިގެން ވަރަށް ބާރަށް ފެތުރެމުންނެވެ.\nކޮވިޑް-19 ގެ ޑެލްޓާ ވޭރިއެންޓް އަކީ އޭގެ އެންމެ ބާރުގަދަ އަދި އެންމެ ނުރައްކާތެރި ވޭރިއެންޓް ކަމަށްވާއިރު އިނގިރޭސިވިލާތުން ފެނުނު ކޮވިޑްގެ އަލްފާ ވޭރިއެންޓް ވަނީ 180 ގައުމެއްގައި ފެތުރިފައެވެ. އަލްފާ ވޭރިއެންޓް އަކީ ޑެލްޓާ ވޭރިއެންޓް އަށްވުރެ ބާރުކުޑަ ވައްތަރެއްކަމަށް ސިއްހަތާބެހޭ ތަޖްރިބާކާރުން ބުނެއެވެ.\nދުނިޔޭގެ އާބާދީގެ ގާތްގަނޑަކަށް 70 އިންސައްތަ މީހުންނަށް ކޮވިޑް ވެކްސިންގެ ޑޯޒުތައް ފުރިހަމަ ކުރެވެންދެން ކޮވިޑް-19 ގެ ބަލީގެ ނުރައްކާތެރިކަން އޮންނާނެކަމަށް ޑަބްލިޔުއެޗްއޯ އިން ބުނެއެވެ.


Campaign Kurumuge Adhabuthah Dhannamutha?\nކެންޕޭން ކުރުމުގެ އަދަބުތައް ދަންނަމުތަ؟\nއެމްޑީޕީގެ ކެމްޕެއިން ހަރަކާތެއްގެ ތެެރޭން.\nކެންޕޭން ކުރުމަކީ ވަކި ކަމެއް ޙާޞިލުކުރުމުގެ މަޤުޞަދުގައި ރާވައިގެން ހަރަކާތެއް ހިންގުމެވެ. މިލިޔުމުގައި ކެންޕޭން މާނަކޮށްފައި އެވަނީ، ރިޔާޞީ އިންތިޚާބާއި މަޖިލިސް އިންތިޚާބު ފަދަ އިންތިޚާބުތަކަށް ކުރިމަތިލައްވާ ފަރާތްތަކުން ތާޢީދު ހޯދުމަށް ކުރާ ކަންކަމަށެވެ.\nއާންއެކެވެ. ކެންޕެއިންގެ ވާހަކަދައްކާއިރު، އަދަބުވެރިކަމާއެކު ރިވެތިގޮތުގައި، މިކަންކުރެވޭނެ ގޮތަކާމެދު ވިސްނާލުން މުޙިއްމެވެ. ނޫންތޯއެވެ؟ ދަންނާށެވެ. އަދަބުވެރި ކެންޕޭނަކީ، ގައުމަށް ބޭނުންވެފައިވާ ކަންކަން ދެނެގަނެ، އެކަންކަން ކޮށްދިނުމަށް ވަޢުދުވެ ވޯޓުލާ މީހުންގެ ރުހުން ހޯދުމެވެ. އަދި ޢިލްމީ، އަޤްލީ ދަލީލުތައް ރައްޔިތުންނަށް ހުށައަޅައި، ތިމާއަށް ތާޢީދު ހޯދަން މަސައްކަތް ކުރުމެވެ.\nދެން ދާންނާށެވެ. ފައިސާ ދީފައި މުހުދާދު ޖެހި ހައިވެފައިވާ ނިކަމެތި މީހާ ގަނެލުމަކީ ކެންޕޭންގެ އަދަބުތަކާ ތައާ ރުޒުވާ ކަމެކެވެ. ފައިސާ ބަހައިގެން ނުވަތަ ރިޝްވަތު ދީގެން ކުރާ ކެންޕޭންގެ ނުބައި ކަމާއެވެ. އެގޮތަށް ބަހާ ފައިސާއާއި ހަދިޔާއަކީ އަލިފާނެވެ. ފުރިހަމަ މުސްލިމަކު ރިޝްވަތުގެ ގޮތުން މީހަކު ދޭ އެޗެއްގައި ނުހިފާނެއެވެ.\nހަމައެގޮތަށް، ކެންޕޭންގެ ނަމުގައި ދެޖިންސު މަސްހުނިވެ ނަށާ ހަދައި، މުޅި ހިސާބުގަނޑަށް އަޑުއިވޭވަރަށް ނުވަތަ މީހުންގެ ކަންފަތްތަކަށް އުނދަގޫވާ ވަރަށް އަޑުގަދަކޮށް ލަވަޖަހައި، ހިސާބުގަނޑު މީހުންނަށް އުނދަގޫ ކުރުމަކީ ރިވެތި ގޮތުގައި ކެންޕޭންކުރާ ބަޔަކު އެއްގޮތަކަށް ވެސް ކުރާނޭ ކަންކަމެއް ނޫނެވެ.\nމިފަދަ އަދަބުކުޑަ ކަންކަމުން ދުރުވެ، 100 އިންސައްތަ (%) މީހުން ދިރިއުޅޭ ގައުމެއްގައި ބޭއްވޭ އިންތިޚާބުތަކުގައި ވާދަކުރާ ފަރާތްތަކުން، އިސްލާމީ ޙުލްޤުން ފުރިގެންވާ ކެންޕޭނެއް ކުރުން ކިއެއް ތޯއެވެ؟ އަޅުގަނޑުމެންގެ ޅަދަރީންނަށް އަދި މުޅި ދުނިޔެއަށް ވެސް މިނަމޫނާ ދައްކަން އެބަޖެހެއެވެ.


އެމްޑީޕީ އިންތިޚާބުގެ އެންމެ ފަހުގެ ތައްޔާރީތައް ވަމުން އެބަދޭ – Maldivian Democratic Party\n11 ޖޫން 2012\nއެމްޑީޕީ އިންތިޚާބުގެ އެންމެ ފަހުގެ ތައްޔާރީތައް ވަމުން އެބަދޭ\nމިއަންނަ ހޮނިހިރު ދުވަހު އޮންނަ ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އިންތިޚާބުގެ އެންމެ ފަހުގެ ތައްޔާރީތައް ވަމުންދާ ކަމަށް އެމްޑީޕީގެ އިންތިޚާބާއި ބެހޭ ކޮމިޓީން ބުނެފިއެވެ.\nއެ ކޮމިޓީން ބުނީ ވޯޓިންގ ރެޖިސްޓްރީ އާއި، އޮފިޝަލުންނާއި، އޮބްޒާވަރުން ހަމަޖެއްސުމުގެ ކަންތައް ނިމި ވޯޓު ކަރުދާސް ވެސް މުޅިން ޗާޕްކޮށް ނިމިފައިވާ ކަމަށާއި، މި އަންނަ ހުކުރު ދުވަހުގެ ނިޔަލަށް ވޯޓުކަރުދާސްތައް ރަށްރަށަށް ފޮނުވާލެވޭނޭ ކަމަށެވެ.\nމާލެ އާއި މީހުން ދިރިއުޅޭ ހުރިހާ ރަށެއްގައި މިމަހުގެ 16 ވާ ހޮނިހިރު ދުވަހު ބާއްވާ މި އިންތިޚާބުތަކުގެ ތެރޭގައި ހިމެނެނީ އެމްޑީޕީގެ ރިޔާސީ ޕްރައިމަރީ އާއި، ޗެއަރޕާސަން އާއި ޗެއަރޕާސަން ނައިބު (އިދާރީ) ހޮވުމަށް ބާއްވާ އިންތިޚާބާއި، ދާއިރާތަކުން ހުސްވެފައިވާ ބައެއް މަގާމުތަކަށް މީހުން އައްޔަންކުރުމަށް ބާއްވާ އިންތިޚާބެވެ. އޭގެ ތެރެއިން ރިޔާސީ ޕްރައިމަރީއާއި، ޗެއަރޕާސަން ހޮވުމަށް ބާއްވާ އިންތިޚާބުގައި ވޯޓުލުމުގެ ހައްގު އެޕްރީލް 14 ގެ ނިޔަލަށް އެމްޑީޕީގައި ރަޖިސްޓްރީވެފައިވާ ހުރިހާ މެންބަރުންނަށް ލިބިގެން ވާއިރު، ޗެއަރޕާސަން ނައިބު އިދާރީގެ މަގާމަށް މީހަކު އިންތިޚާބު ކުރުމަށް ބާއްވާ އިންތިޚާބުގައި ވޯޓުލެވޭނީ އެންމެ ފަހުން ބޭއްވި އެމްޑީޕީގެ ކޮންގްރެސްގައި ބައިވެރިވި ފަރާތްތަކުގެ ތެރެއިން މިހާރު އެމްޑީޕީ މެންބަރުންގެ ގޮތުގައި ތިބި ފަރާތްތަކަށެވެ. އަދި ދާއިރާތަކުގެ އިންތިޚާބުގައި ވޯޓުލެވޭނީ އެ ދާއިރާއަކަށް ނިސްބަތްވާ އެމްޑީޕީގެ މެންބަރުންނަށެވެ.\nއެމްޑީޕީގެ ރިޔާސީ ޕްރައިމަރީއަށް އެ ޕާޓީގެ އެންމެ އިސް ލީޑަރު އަދި ރާއްޖޭގެ އެންމެ ފުރަތަމަ ޑިމޮކްރެޓިކް ރައީސް މުޙަންމަދު ނަޝީދު ކުރިމަތިލައްވާފައި ވާއިރު، ޗެއަރޕާސަން ކަމަށް ކުރިމަތިލައްވާފައި ވަނީ މިހާރު ވެސް އެ މަގާމު ފުރުއްވަމުން ގެންދަވާ ހުޅުހެންވޭރު ދާއިރާގެ މެންބަރު ރީކޯ މޫސާ މަނިކެވެ. ޗެއަރޕާސަން ނައިބު (އިދާރީގެ) މަގާމަށް ކުރިމަތިލައްވާފައި ވަނީ ރައީސް ނަޝީދުގެ އިކޮނޮމިކް އެޑްވައިޒަރު އަލީ ޝިޔާމް އެވެ.\nއެމްޑީޕީގެ ރައީސް ނައިބު ރައީސްގެ މަގާމުގައި ތިއްބެވި ދެ ބޭފުޅުން އެ ޕާޓީގެ އަސާސީ ގަވައިދާއި ޚިލާފަށް އަމަލުކުރަމުން ގެންދިއުމާއި ގުޅިގެން ޕާޓީން ވަކިކޮށްފައިވާތީ، އެ ދެ މަގާމުގެ އިންތިޚާބު 31 އޮގަސްޓް 2012 ވާ ހުކުރު ދުވަހު ބާއްވާ ގޮތަށް ވަނީ ހަމަޖެހިފައެވެ.


SunOnline: COLUMN: Islamee Shariathuge magsadhutha haasilkurumugai forensic biology ge dhauru\nއިސްލާމީ ޝަރީޢަތުގެ މަޤްޞަދުތައް ޙާޞިލްކުރުމުގައި ފޮރެންސިކް ބައިލޮޖީގެ ދައުރު\nއަބްދުﷲ އަޙްމަދު 07 Dec 2021, 07:53\nއިސްލާމީ ޝަރީޢަތުގެ މަޤްޞަދުތަކުގެ ތެރޭގައި ޟަރޫރަތްތަކާއި (އެސެންޝިއަލްސް)، ބޭނުންތަައް ނުވަތަ ޙާޖިއްޔާތުތަކާއި (ނީޑްސް)، ފުރިހަމަކޮށްދޭ ކަންތައްތައް ނުވަތަ ތަޙްސީނިއްޔާތު (ލަގްޒަރީސް) ހިމެނެއެވެ. އިސް ފަސްކުރުމުގެ ތަރުތީބުން ޢިލްމުވެރިން ކަނޑައަޅުއްވާފައިވާ މިކަންކަމުގެ ތެރެއިން އެންމެ މަތީ ދަރަޖަ ދެއްވާފައިވަނީ، ދީން ޙިމާޔަތްކުރުމަށެވެ. ދެން ނަފުސު ނުވަތަ ފުރާނަ ސަލާމަތްކުރުމާއި، ބުއްދި ސަލާމަތްކުރުމާއި، ނަސްލު ރައްކާތެރިކުރުމާއި، މުދާ ސަލާމަތްކުރުމެވެ. މިދެންނެވި "ޟަރޫރިއްޔާތުލްޚަމްސަ" އާދެ! "ފަސް ޟަރޫރަތް" ރައްކާތެރިކޮށް ޙިމާޔަތްކުރުމުގައި ފޮރެންސިކް ބައިލޮޖީގެ ދައުރުވަނީ ފާޅުކަންބޮޑު ގޮތެއްގައި ސާބިތުކޮށްދީފައެވެ.\nޒަމާނީ ކުރިއެރުންތަކާއެކު ފޮރެންސިކް ހެކީގެ ދައުރު ޖިނާއީ ޢަދުލުގެ ނިޒާމުގައި ދަނީ ބޮޑުވަމުންނެވެ. ފޮރެންސިކް ހެކީގެ ޒަރީޢާއިން ދެނެގަނެވޭ އަދި ސާބިތުކުރެވޭ ކުށްތަކުގެ ނިސްބަތްދަނީ މަތިވަމުންނެވެ. ޚާއްޞަކޮށް ފޮރެންސިކް ބައިލޮޖީ ނުވަތަ ޑީއެންއޭ ގެ ޒަރީޢާއިން ނަފުސު ނުވަތަ ފުރާނަ ސަލާމަތްކުރުމުގެ ދާއިރާ ދަނީ ފުޅާވަމުންނެވެ. ލިޔެކިއުންތަކާއި މައްސަލަތައް މުރާޖަޢާކޮށްގެން ކުރެވުނު ތަޙްލީލުގެ ނަތީޖާއަކީ؛ ފޮރެންސިކް ބައިލޮޖީގެ ދައުރު އިސްލާމީ ޝަރީޢަތުގެ މަޤްޞަދުތައް ޙާޞިލްކުރުމުގައި ނުހަނު ބޮޑުކަން އެނގުމެވެ. އަދި ފޮރެންސިކް ހެއްކަކީ "ބައްޔިނާ" ގެ މާނައިގައި ހިމެނޭ، ކުށްތައް ސާބިތުކުރުމުގައި ބޭނުންކުރެވޭނެ ހަރުދަނާ ޤަރީއެެއްކަމެވެ.\nއިންސާނީ މުޖްތަމަޢު ދުވަހެއް ދުވަހަކަށްވުރެ ކުރިއަރައި ކަންކަންދަނީ ބޮޑުވެ އުނދަގޫ ވަމުންނެވެ. މީހުންގެ ދިރިއުޅުމަށް ޓެކްނޮލޮޖީންކުރާ ނުފޫޒާމެދު ދެބަސްވެވޭކަށްނެތެވެ. ޓެކްނޮލޮޖީން އެތަކެއް ފަސޭހަތަކެއް ލިއްބައިދޭއިރު، އެއިން މައްސަލަތައްވެސް ކުރިމަތިކުރުވައެވެ. އެހެންކަމުން ތިލަފަތްހަމަ ޓެކްނޮލޮޖީގެ ވަސީލަތް ޤާއިމްކުރަންވާނީ، އިންސާނުންގެ ކަރާމަތާއި، އިންސާނީ އަގު އުފުލުމަށްޓަކައެވެ. ފޮރެންސިކް ސައިންސްގެ ދާއިރާއަކީ މިގޮތުން ކުރިއަރައިދިޔަ އެއް ދާއިރާއެވެ. ޢުމަރު ބުން އަބްދުލްޢަޒީޒު ވިދާޅުވި ބަސްފުޅެއްގައި ވެއެވެ. "މީސްތަކުންގެ ނުބައިކަމާއި ސުންޕާކަން އިތުރުވެގެންދާ މިންވަރަކަށް އެކަންކަން ޙައްލު ކުރާނޭ ޙުކުމްތަކާއި ޤަވާޢިދުތައް ކަނޑައަޅަން ޖެހެއެވެ.“\nޒަމާންތަކަށްފަހު މިއަދު އެންމެންނަށްވެސް އެނގޭނެފަދައިން ފޮރެންސިކް ސައިންސްގެ ސަބަބުން ޢަދުލު އިންސާފުގެ ދާއިރާއަށް ވަނީ ބޮޑު ފައިދާތަކާއި ކުރިއެރުން ގެނެސްދީފައެވެ. އެއީ މައްސަލަތައް ޙައްލުކުރުމާއި، ކުށްތައް ސާބިތުކުރުމުގައެވެ. އެހެންކަމުން ޝަރީޢަތްތައް ކުރުމުގައި އިސްކަމެއް ފޮރެންސިކް ހެއްކަށްވަނީ ދެވިފަައެވެ. މިފަދަ ހެކި ނުލިބޭނަމަ، ވަރަށްގިނަ ކަންކަމަކީ ޙާޤީޤަތްނޭގޭ ކަންކަމަށް މިއަދު ވީހެވެ. ހަމައެފަދައިން އިސްލާމީ ޝަރީޢަތް ބާރުއަޅަނީ ފަރުދުންނާއި، މުޖްތަމަޢަށް ފާއިދާހުރި ކަންކަމުގައި ހިފުމަށެވެ. އެއީ ފަރުދުންނާއި މުޖްތަމަޢުގެ މަޞްލަޙަތު ރައްކާތެރިކޮށް ދުނިޔެ އާރާސްތު ކުރުމަށްޓަކައެވެ.\nއިސްލާމީ ޝަރީޢަތުގެ މަޤްޞަދާމެދު އަލިއަޅުވާލުމުގެ ބޭނުމަކީ ޝަރީޢަތުގައި ކަނޑައެޅިފައިވާ ޤަވާޢިދުތަކާއި އުޞޫލުތަކުގެ ބޭނުމާއި ސަބަބާމެދު ވާހަކަދައްކާ އެކަންކަން ދެނެގަތުމަށެވެ. މިގޮތުން ޤަރީނާ (ސާކަމްޓެންޝިއަލް އެވިޑެންސް) އަކީ؛ އިސްލާމް ދީނުގެ އެންމެ ކުރީކޮޅުގައި މުސްލިމުން ބޭނުންކުރި ހެއްކެކެވެ. ކުރުކޮށް ދަންނަވާނަމަ، ޤަރީނާއަކީ، ބައްޔިނާގެތެރޭގައި ހިމެނޭ، އިސްލާމީ ޝަރީޢަތުގެ މަޤްޞަދުތައް ރައްކާތެރިކުރުމަށްޓަކައި ބޭނުންތެރި އެއްޗެކެވެ. ޚާއްޞަކޮށް ޝަރީޢަތުގެ އެންމެ މަތީ މަޤްޞަދުތައްކަމަށްވާ؛ ދީން ޙިމާޔަތްކުރުމާއި، ފުރާނަ ސަލާމަތްކުރުމާއި، ނަސްލު ރައްކާތެރިކުރުމާއި، ބުއްދި ސަލާމަތްކުރުމާއި މުދާ ޙިމާޔަތްކުރުމަށްޓަކައެވެ. ސުވާލަކީ، ފޮރެންސިކް ސައިންސް ނުވަތަ ފޮރެންސިކް ބައިލޮޖީގެ ޒަރީޢާއިން އިސްލާމީ ޝަރީޢަތުގެ މަޤްޞަދުތައް ޙާޞިލްކުރަނީ ކޮންގޮތަކުންތޯ އުފެދޭ ސުވާލެވެ. އާދެ! މިސުވާލަށް ޖަވާބެއް ހޯދުން މުހިއްމެވެ.\nފޮރެންސިކް ސައިންސަކީ؛ ޤާނުނީ މައްސަލައެއްގައި އުފެދޭ ސުވާލަށް ސައިންޓިފިކް ތަހްލީލްގެ އަލީގައި ޙައްލުކޮށް ޖަވާބު ހޯދައިދިނުމެވެ. މިތާނގައި ފޮރެންސިކް ބައިލޮޖީގެ މާނައަކީ؛ ޙަޔަވީ މާއްދާއެއް ތަޙްލީލްކޮށްގެން ޤާނޫނީ މައްސަލައެއްގެ ތަޙްޤީޤުގައި ބޭނުންކުރުމެވެ. ފޮރެންސިކް ބައިލޮޖީގެ ދާއިރާތަކުގެ ގޮފިތައް ވަރަށް ގިނައެވެ. މީގެތެރޭގައި ޕެތޮލޮޖީ، އެންތްރޮޕޮލޮޖީ، އެންޓޮމޮލޮޖީ، އޮޑޮންޓޮލޮޖީ، ސިރޮލޮޖީ އަދި ފިންގަޕްރިންޓް ތަޙްލީލް ހިމެނެއެވެ.\nއިސްލާމް ދީނަށް ނަޒަރު ހިންގާއިރު، ފޮރެންސިކް ބައިލޮޖީގެ މިސާލުތައް އިސްލާމް ދީނުގެ އެންމެ ކުރީ ޒަމާނުގައިވެސް ފެނެއެވެ. ޤުރުއާނާއި ސުންނަތުން މަދުންނަމަވެސް މިކަމާގުޅޭ މިސާލުތައް ފެންނަން އެބަހުއްޓެވެ. ޤުރުއާނުގައިވާ ޔޫސުފުގެ ފާނުންގެ ވާހަކައިގައި (ޔޫސުފު، 26-29) ޒަމާނީ ފޮރެންސިކް ތަޙްޤީޤެއް ހިނގާނެ ގޮތާއި، ތަޙްޤީޤުގައި ބޭނުންކުރާނެ އިފްތިރާޟްތަކާއި (ހައިޕޮތެސިސް) ޝަރީޢަތަށް ބޭނުންވާނެ ހެކިތަކާއި އަދި ޙުކުމް ބަޔާން ވެގެންވެއެވެ.\nމިސާލަކަށް ބަލާނަމަ؛ ފޮރެންސިކް ހެއްކާއި ތަހްޤީޤާއިގުޅޭ ވާހަކަ ޔޫސުފު ސޫރަތުގެ 18 ވަނަ އާޔަތުގައި އައިސްފައިވެއެވެ. އަދި ހަމަ އެހެންމެ އެސޫރަތުގެ 27 ވަނަ އާޔަތާއި 94 ވަނަ އާޔަތުގައިވެސް މިކަންކަމާއިބެހޭގޮތުން ބަޔާންވެގެންވެއެވެ. މިއާޔަތްތަކުގައި ބަޔާންވެގެންއެވަނީ؛ ފިއުމް ކުރުމާއި، ވަސް ދެނެގަތުމާއި، ހެދުން އިރައިގެންދިއުމާއިބެހޭ ވާހަކަތަކެވެ. އެއީ ކުށެއް ހިނގުމުން އެކުށުގެ ވާޤިޢާތައް އަލުން ރާވައި އަތުރާލަދޭފަދަ މޭރުމަކުންނެވެ. އަދި ދޮގު ލޭ ޔުސުފުގެފާނުން ވަޅަށް ވައްޓާލެއްވި ޙާދިސާގައި މަތިއެޅުމަށް ބޭނުން ކުރެވުނުކަމުގެ ވާހަކައެވެ. ރަސޫލުﷲ (ޞޢވ) ގެ ޒަމާނުގައި ބަދުރު ހަނގުރާމައިގައި އަބޫޖަހުލު ޤަތުލުވުމާއިގުޅިގެން އަފްރާ ދެ ކުއްޖަކު އެކަމަށް ދަޢުވާކޮށް ރަސޫލުﷲ (ޞޢވ) ގެ އަރިހަށް އައެެވެ. އެކަލޭގެފާނުން ޙަދީސްކުރެއްވިއެވެ. ތިޔަ ދެކުދިންގެ ކަނޑި ދައްކަވާށެވެ. އެތަނުން އެއްކުއްޖެއްގެ ކަނޑީގެ މިޔައިގައި ލޭހުރުމުން، އެކުއްޖާގެ ވާހަކަ ރަސޫލުﷲ (ޞޢވ) ތެދުކުރައްވައި ޤަބޫލުފުޅު ކުރެއްވިއެވެ.\nމިޒަމާނުގައި ބޭނުންކުރެވޭ ފޮރެންސިކް ހެކީގެ ނަޒަރިއްޔާތުތައް ޞަހާބީން ބޭނުން ކުރެއްވިއެވެ. ޢުމަރުގެ ފާނުންގެ ޚިލާފަތުގައި އަންހެނަކު ޖިންސީ ކުށުގެ ޝިކާރައަކަށް ވެއްޖެކަމުގެ ޝަކުވާ ހުށަހެޅުއްވިއެވެ. އެކަނބުލޭގެ ހެދުމުގައި ހުރީ އެޢަމަލު ހިންގި މީހާގެ މަނި ކަމަށް ދައުވާކުރިއެވެ. ޢަލީގެ ފާނުން ތުހުމަތު ކުރެވުނު މަނި ހޫނުފެންހުރި އެއްޗަކަށް ލިއެވެ. އިސާހިތަކު ހުދު ކުލައިގެ އެތިއެތި ކޮޅުތަކެއް ފެންގަނޑު ތެރޭގައި އުފެދުނެވެ. ދެން އޭގެ ވަސް ބެލުމަށްފަހު އެއީ ކުކުޅުބިހުގެ ލޮދިކަމަށް ޢަލީގެ ފާނުން ނިއްމެވިއެވެ. އާދެ! އެއީ އިންސާނެއްގެ މަނި ނޫންކަމަށް ކަނޑައެޅުއްވިއެވެ. މިއިޖްރާއަތަކީ، މިޒަމާނުގައި ފޮރެންސިކް ސައިންސް ގައި ޑީއެންއޭ ތަޙްލީލްކުރުމުގައިވެސް ބޭނުންކުރެވޭ އުޞޫލުތަކުގައި އެކުލެވޭފަދަ އިޖްރާއަތެކެވެ.\nމާޗް 1990 ގައި ވެސްޓް ވާޖީނިއާގައި ޒުވާން އަންހެންކުއްޖަކު ރޭޕްކުރުމަށްފަހު މަރާލެވިފައިވެއެވެ. ޑައުން ބުރޫސް ނަމަކަށްކިޔާ 21 އަހަރުގެ މިއަންހެންކުއްޖާގެ ހަށިގަނޑު ފެނުނީ އެކުއްޖާގެ ގެއިންނެވެ. ކުށުގެ ވެށިން ލިބުނީ ވަރަށް މަދު މއުލޫމާތެކެވެ. ނަަމަވެސް ކައިރިން ފެނުނު ބާލީހެއްގައި ލޭ ތިއްކެއް ހުއްޓެވެ. ޕޯސްޓްމޯޓަމް އެގްޒަމިނޭޝަންގެ އަލީގައި އަންހެންކުއްޖާގެ ފައިން މަނި ފެނިފައިވެއެވެ. ސިރޮލޮޖީ ޓެސްޓުން އެނގުނު ގޮތުގައި ތުހުމަތުކުރެވުނު ރޮބަޓް ނައިޓް ނަމަކަށްކިޔާ މީހެއްގެ ލޭގެ ގުރޫޕާއި މަނިން ފެނުނު ގުރޫޕާއި ދިމާވެއެވެ. އޮގަސްޓް 07 ވަނަ ދުވަހު ކުރެވުނު މީހާގެ ފިންގަޕްރިންޓާއި ކުށުގެ ވެށިން ފެނުނު ފިންގަޕްރިންޓާއި އަޅާބެލުމުން އެ ދެ ފިންގަޕްރިންޓަކީ އެކެއްގެ ފިންގަޕްރިންޓްކަން ކަށަވަރުވިއެވެ. ހަތިޔާރެއްގެ ގޮތުގައި ބޭނުންކުރި ވަޅި ކުށުގެ ވެށިން ފެނިފައި ނުވިނަމަވެސް، ކުށުގެވެށިން ފެނުނު ބާލީހުގައިހުރި ލޭ ތިއްކަކީ ވަޅިން ނަގުލުވި އެއްޗެއްކަން ޑީއެންއޭ ތަޙްލީލްއިން ހާމަވިއެވެ. ސިރޮލޮޖީ، ފިންގަޕްރިންޓް، ޑީއެންއޭ ތަޙްލީލްތަކުގެ އަލީގައި ލިބުނު ހެކިތަކުން ޤާތިލަކީ ކާކުކަން އެކަށީގެންވާ ޝައްކެއްނެތް މިންވަރަށް ސާބިތުވިއެވެ.\nދެވަނައަށް ބަޔާންކުރާ މައްސަލައަކީ؛ 1901 ވަނަ އަހަރުގައި ޖަރުމަނުގައި "ދި މޭޑް ކާޕެންޓާ" ގެ ނަމުން ނަންދެވިފައިވާ މައްސަލައެވެ. މިމައްސަލައިގައިވެސް ފޮރެންސިކް ސިރޮލޮޖީގެ ތަޙްލީލްތައް ވަރަށްގިނައިން ކުރެވުނެވެ. އެތަޙްލީލްތަކުގެ މައްޗަށް ބިނާކޮށް ތުހުމަތުކުރެވުނު ފަރާތުގެ މައްޗަށް ދައުވާ އުފުލި، ޝަރީޢަތްކުރެވި، ކުށް ސާބިތުވިއެވެ. މިމައްސަލަ ހިނގި ދުވަސްވަރު ކަށަވަރު ނުކުރެވިހުރި ކަންކަން ދެނެގަނެވި ހާމަވީ ޒަމާންތަކާއެކު ސައިންސަށް އައި ކުރިއެރުމުގެ ތެރެއިންނެވެ. މިގޮތުން ތުހުމަތުކުރެވުނު ފަރާތުގެ އަންނައުނުން ފެނުނު ތުހުމަތުކުރެވޭ ތިކިތަކަކީ ލޭ ނޫންކަމަށާއި، އެއީ ގަހުގެ ދިޔައިން އުފެދުނު ތިކިކަމަށް ދަޢުވާކުރިނަމަވެސް ފަހުން އެއީ ލޭގެ ތިކިތަކެއްކަން ތަހްލީލްތަކުން ކަށަވަރުވިއެވެ. އަދި އެއީ ޖަނަވާރެއްގެ ލޭ ނޫންކަމަށާއި އެކަމަކު އެއީ އިންސާނެއްގެ ލޭ ކަން ކަށަވަރުކުރެވުނެވެ.\nތިންވަނައަށް ބަޔާންކުރާ މައްސަލައަކީ؛ 1930 ގެ އަހަރުތަކުގައި އެމެރިކާގައި އުޅުނު ނުރައްކާތެރި ތަންތަން ލޫޓުވައި މީހުންމެރި ޖޯން ޑިލިންގާ ނަމަކަށްކިޔާ މީހެއްގެ މައްސަލައެވެ. ފުރަތަމަ ފަހަރަށް މިމީހާ ބޭންކެއް ލޫޓުވާލީ އޭނަގެ އުމުރުން 22 އަހަރުގައެވެ. 1 އަހަރުގެ ތެރޭގައި 10 މީހުން މަރާ އެތަށް ބޭންކެއް ލޫޓުވައި ތަންތަން ހުޅުޖަހާފައިވެއެވެ. އެއީ އެމެރިކާގެ މިޑްވެސްޓަންގައެވެ. އޮހައިއޯ އާއި އިންޑިއާނާގައިވެސް މިފަދަ އެތައް ޖަރީމާއެއް މިމީހާ ހިންގާފައިވެއެވެ. 20 އަހަރުގެ ޖަލު ޙުކުމެއް ތަންފީޒުކުރަންޖެހުނުނަމަވެސް 8 އަހަރުފަހުން ދޫކޮށްލުމުންވެސް ދިޔައީ ކުށްތަކަށް އަރައިގަންނަމުންނެވެ. ޗިކާގޯއަށް ދިއުމަށްފަހު، އިނގިލީގެ ނިޝާންތައް (ފިންގަޕްރިންޓް) އެސިޑް ބޭނުންކޮށްގެން ނައްތާލުމަށް މަސައްކަތްކުރިއެވެ. ނަމަވެސް ފިންގަޕްރިންޓްގެ ޒަރީޢާއިން މީނާ އަރައިގަނެފައިވާ ކުށްތަކާއި ގުޅުވައި މީނަގެ މައްޗަށް ޝަރީޢަތްކުރެވި ޙުކުމްކުރެވުނެވެ.\nމިބަޔާންކުރެވުނު މައްސަލަތައް ހާމަކޮށްދޭގޮތުގައި ފޮރެންސިކް ބައިލޮޖީގެ ދައުރު އިންސާނީ ދަރިފަސްކޮޅު ޙިމާޔަތްކުރުމަށާއި، އިންސާނީ ކަރާމާތް ނަގަހައްޓާ، މުދާ ޙިމާޔަތްކުތަރުމަށް ވަރަށްވެސް ބޮޑެވެ. މިމައްސަލަތަކުން އެނގޭގޮތުގައި މަނި، ލޭ އަދި ފިންގަޕްރިންޓް ފަދަ ހަޔަވީ މާއްދާ ތަކަކީ އިހުޒަމާނުއްސުރެ ކުށްތައް ތަޙްޤީޤުކުރުމުގައި ބޭނުންކުރެވުނު މާއްދާތަކެވެ. ފޮރެންސިކް ސިރޮލޮޖީއާއި ބައިލޮޖީގެ ތަފާތު ތަޙްލީލްތައް އެކި ދުވަސްވަރުގައި ވަނީ ބޭނުންކުރެވިފައެވެ. ތުހުމަތުކުރެވޭ ފަރާތް ދެނެގަތުމަށާއި، ކުށުން ބަރީޢަވެގެންވާމީހާ ތުހުމަތުން ނެރުމަށްޓަކައެވެ. ޒަމާންތަކާއެކު ޙަޔަވީ މާއްދާއަކީ އިންސާނެއްގެ ނުވަތަ ޖަނަވާރެއްގެ ނުވަތަ އެހެން އެއްޗެއްގެ ލެއެއްތޯ ބެލުން ފަދަ ނުވަތަ ލޭގެ ގުރޫޕް ބެލުންފަދަ ތަޙްލީލްތައްކުރެވި، ޒަމާންތަކާއެކު ސައިންސާއި ޓެކްނޮލޮޖީ ތަރައްޤީވެ މިއަދުވަނީ ޑީއެންއޭ ތަޙްލީލްކުރުމުގެ ޤާބިލްކަން ލިބިފައެވެ. ނަމަވެސް މިއިން ކޮންމެ ވަސީލަތަކީ އެއިރަކަށް ބޭނުންތެރި، ބޭނުންކުރެވުނު ވަސީލަތެކެވެ.\nބަޔާންކުރެވިދިޔަ ފޮރެންސިކް ބައިލޮޖީގެ ދައުރަށް ބަލައި ނަޒަރު ހިންގާއިރު، އިސްލާމީ ޝަރީޢަތުގެ މަޤްޞަދުތަކުގެ ތެރޭގައި ހިމެނޭ ފުރާނަ ސަލާމަތްކުރުމާއި، މުދާ ޙިމާޔަތްކުރުމުގައި ފޮރެންސިކް ސިރޮލޮޖީ އާއި ޑީއެންއޭ ތަޙްލީލްއާއި ފިންގަޕްރިންޓް ތަޙްލީލު އަދާކުރާ ދައުރާއި، ފޯރުކޮށްދޭ އެހީތެރިކަން ބޮޑުކަން ހާމަވެއެވެ. ނަމަވެސް މިފައިދާތައް އެންމެ ރަނގަޅުގޮތުގައި ހޯދުމަށްޓަކައި ފޮރެންސިކް ހެއްކާއި، ޒަމާނީ ހަރުދަނާ ޤަރީނާއާއި، ޝަރީޢަތުގެ މަޤްޞަދުތަކާއިހުރި ގުޅުމާމެދު ތަފްޞީލީ ދިރާސާތައްކުރެވި ކަމާގުޅުންހުރި ފަރާތްތަކަށް މިފަދަ ޒަމާނީ ހެކި ބޭނުންކުރަންވީ ހެޔޮގޮތް އެނގުމަކީ މުހިއްމުކަމެކެވެ.\nފޮތެއް ދިރާސާ ކުރުން: ޤުރުއާނުގެ ދިފާޢުގައި\nޤުރުއާނާމެދު އުފައްދާ ޝައްކާއި ވަހުމުގެ ދިފާޢުގައި\nޤަޠަރުގެ އޮޓޮޕްސީ އާބެހޭ ޤާނޫނު\nމާއްދީ ހެއްކަށް އަހުލުވެރިވުން\nއިސްލާމީ ޘަޤާފާ ކިޔަވައިދިނުން


އަނބުގެ ފައިދާތައް ގިނަ\nމޭވާތަކުގެ ރަސްގެފާނުގެ ގޮތުގައި ލޭބަލް ކުރެވޭ އަނބަކީ ރާއްޖޭގައި ވެސް ވަރަށް އާންމު އެއްޗެކެވެ. މީރު މި މޭވާ އަކީ ސިއްހީ ގޮތުން ވެސް ވަރަށް ގިނަ ފައިދާތައް އެކުލެވޭ އެއްޗެކެވެ.\nއާޓިފިޝަލް ސްވީޓްނާ އަކީ ހައްލަކަށް ނުވެދާނެ\nހަކުރު ބަލީގެ މީހުންނާއި ފަލަވެދާނެތީ އުޅޭ މީހުން އާޓިފިޝަލް ސްވީޓްނާ ބޭނުން ކުރުމަކީ ވަރަށް އާންމު ކަމެކެވެ. އެއީ ހަކުރުން ދިމާވާ މައްސަލަތަކުން ރައްކާތެރިކޮށްދޭ ކަމަށް ބަލައިފަ އެވެ.\nޓައިޕް2ޑައިބެޓީޒް މީހުންނަށް އިންޒާރެއް\nހަކުރު ބަލީގެ ޓައިޕް2ހުންނަ މީހުން ފަލަވުމަކީ މިހާރު ވަރަށް އާންމު މައްސަލައެކެވެ. އެހެންވެ މިކަމާ ގުޅޭ ގޮތުން މި ފަހުން ހެދި ދިރާސާއެއްގައި އޭގެ ބައެއް ސަބަބުތައް ވަނީ ހާމަކޮށްފަ އެވެ.\nހަކުރުބަލީގެ މީހުންނަށް ޚާއްސަ ސްމާޓް ލެންސެއް\nހަކުރުބަލި ހުންނަ މީހުންގެ ލޮލުގައި ހުންނަ ކަރުނައިން، ހަށިގަނޑުގައި ހަކުރު ހުންނަ މިންވަރު މޮނިޓާ ކުރެވޭ ސްމާޓް ކޮންޓެކްޓް ލެންސެއް ސައިންސްވެރިން އީޖާދުކޮށްފި އެވެ. މި އާ އީޖާދުގެ ސަބަބުން ހަކުރު ޓެސްޓްކުރަން ކޮންމެ ފަހަރަކު އިނގިއްޔަށް ކަށި ހަރަން ނުޖެހި ސަލާމަތް ވާނެ އެވެ.\nއިންޑިއާގެ ސާ ގަންގާ ރާމް ހޮސްޕިޓަލުން މިދިޔަ އަންގާރަ ދުވަހު ބުނި ގޮތުގައި އެ ހޮސްޕިޓަލާއި އިލާހުއާބާދުގައި ހުންނަ މޯތީލާލް ނެހްރޫ މެޑިކަލް ކޮލެޖު ގުޅިގެން ވަރަށް މުހިއްމު ހޯދުމެއް ވަނީ ހޯދާފަ އެވެ. މިއީ ޓައިޕް2ޑައިބެޓީސްގެ ނުރައްކާ ހުރި މިންވަރު ދެނެގަތުމަށް ސްކްރީން ކުރަން ހޯދާފައިވާ އަގުހެޔޮ އަދި ވަރަށް ފަސޭހަ ޓެސްޓެކެވެ.\nހަކުރުބަލި ޖެހުމުގެ ނުރައްކާ އިތުރުވާ ކާނާ\nހަކުރުބަލީގެ ވޭން ބޮޑެވެ. އެހެންވެ އެ ބަލި ޖެހުމުގެ ކުރިން ސަމާލުވުމަކީ އެންމެ ރަނގަޅު ގޮތެވެ. ހަކުރުބަލި ޖެހުމުގެ ނުރައްކާ ކުޑަކުރުމަށްޓަކައި، ބަލި ޖެހެން މެދުވެރިވާ ސަބަބުތައް ހޯދައި އެ ސަބަބުތަކަށް ސަމާލުވުމަކީ އެންމެ ބުއްދިވެރި ގޮތެވެ.\nމައުތުވޮޝް އިން ހަކުރުބަލީގެ ނުރައްކާ ބޮޑުވޭ: ދިރާސާ\nކޮންމެ ދުވަހަކު މައުތުވޮޝް ބޭނުންކުރާ މީހުންނަށް ހަކުރުބަލި ޖެހުމުގެ ނުރައްކާ އިތުރުވާ ކަމަށް ބުނެ ސައިންސްވެރިން އިންޒާރު ދީފި އެވެ.\nއަވަހަށް ކެއުން ސިއްހީ ގޮތުން ނުރައްކާ\nލަސްލަހުން ކެއުމުން ފަލަބަލި ނުވަތަ މެޓަބޮލިކް ސިންޑްރޯމް ޖެހުމުގެ ފުރުސަތު ކުޑަވެގެންދާ ކަމަށް ފަހުގެ ހޯދުމަކުން ދައްކައިފި އެވެ.\nދަންވަރު ކެއުމުން ހަކުރުބަލީގެ ނުރައްކާ އިތުރުވޭ\nރޭގަނޑު ނިދާފައި އޮވެފައި ވެސް ބަނޑުހައިވެގެން ހޭލެވި ކޮންމެވެސް އެއްޗެއް ކާން ބޭނުންވާ މީހުން އުޅެ އެވެ. ފަހުގެ ހޯދުންތަކަށް ފަހު ސައިންސްވެރިން ބުނަނީ މިއީ ވަރަށް ނުރަނގަޅު އާދައެއް ކަމަށާއި މިކަމުގެ ސަބަބުން ސިއްހަތަށް ބޮޑެތި ގެއްލުންތައް ލިބޭ ކަމަށެވެ.\nހަކުރުބަލީގެ އާންމުކޮށް ނޭނގޭ ވައްތަރެއް\nގިނަ މީހުންނަށް އެނގެނީ ހަކުރުބަލީގެ ދެ ބާވަތެއް ހުންނަ ކަމެވެ. އެއީ ޓައިޕް 1 އަދި ޓައިޕް2ޑައިބެޓީސް އެވެ. ނަމަވެސް މިހާރު ވަނީ އާ ބާވަތެއްގެ ހަކުރުބައްޔެއް ފާހަގަކުރެވިފަ އެވެ. މި ވައްތަރަށް ކިޔަނީ ޓައިޕް 3ސީ ޑައިބެޓީސް އެވެ.\nހަކުރުބަލި ޖެހޭ މީހުންގެ އަދަދު އާދަޔާޚިލާފަށް ގިނަވުން މިހާރު ވަނީ ދުނިޔެއަށް ވަރަށް ބޮޑު ބިރަކަށް ވެފަ އެވެ. މިކަމާ ގުޅޭ ގޮތުން ކޮށްފައިވާ ފަހުގެ ދިރާސާއެއް ބުނަނީ އޮމެގާ-6 ޕޮލިއަންސެޗުރޭޓެޑް ފެޓްސް ހުންނަ ކާއެއްޗެހި ކެއުމުން ބޮޑެތި މީހުންނަށް އާއްމުގޮތެއްގައި ޖެހޭ ޓައިޕް-2 ޑައިބެޓީސް ޖެހުމުގެ ނުރައްކާ ކުޑަވާކަން ހޯދިފައިވާ...\nލޮނު ގިނަވުމުން ވެސް ހަކުރުބަލި ޖެހިދާނެ\nބޮޑެތި މީހުން މާ ގިނައިން ލޮނު ކެއުމުން ހަކުރު ބަލި ޖެހުމުގެ ނުރައްކާ އިތުރުވާ ކަމަށް ސައިންސްވެރިން ބުނެފި އެވެ.\nހަކުރުބަލި ހުންނަ އަންހެނުންނަށް ކޮފީ ރަނގަޅު\nހަކުރުބަލި ހުރިކަން އެނގުމާ އެކު ނުކުރަންވީ ކަންކަމުގެ ބޮޑު ލިސްޓެއް ވެސް ލިބެ އެވެ. ފަހުގެ ދިރާސާއަކުން ދައްކާ ގޮތުން މި ލިސްޓުގައި ކޮފީ އާއި ސައި ހިމަނައިގެން ނުވާނެ އެވެ. ސަބަބަކީ މި ބުއިންތަކަކީ އުމުރު ދިގުވާ އެއްޗެއް ކަމަށް ދިރާސާއަކުން ދައްކާފައި ވާތީ އެވެ. އެއީ ހަކުރުބަލި ހުރި އަންހެނަކަށްވާ ނަމަ އެވެ.\nހަކުރު ބަލި ފަސޭހަކުރެވިދާނެ ކަމުގެ އުންމީދެއް\nހަށިގަނޑަށް އެތެރެވޭ ކެލަރީ މަދުކޮށް، ކެއުން ވަކި ގޮތަކަށް ބައްޓަންކޮށްގެން ޓައިޕް2ޑައެބެޓީސް ފަސޭހަ ކުރެވިދާނެ ކަމުގެ އުންމީދު ލިބިފައިވާ ކަމަށް އާ ދިރާސާއަކަށް ފަހު ސައިންވެރިން ބުނެފި އެވެ.


Ehvarukoh Czech Republic ehvana dhifaau kohfi\nގޯލު ޖެހުމަށްފަހު ޗެކް ރިޕަބްލިކުން އުފާ ފާޅު ކުރަނީ -- ފޮޓޯ: ޔޫއެފާ ޑޮޓް ކޮމް\nކޮރޭޝިޔާއި އާއި ބައްދަލުކުރި މެޗުން އެއްވަރުކޮށް ޗެކް ރިޕަބްލިކް ގްރޫޕު ޑީގެ އެއްވަނަ ދިފާއު ކޮށްފި އެވެ. މި މެޗު ނިމިގެން ދިޔައީ 1-1 ގެ ނަތީޖާއަކުންނެވެ.\nމިރޭގެ މެޗުގައި ފުރަތަމަ ލަނޑު ޖަހައި ކުރި ހޯދާފައި ވަނީ ޗެކް ރިޕަބްލިކުންނެވެ. މެޗުގައި 37 ވަނަ މިނެޓުގައި ލިބުނު ޕެނަލްޓީ އަކުން މި ލަނޑު އެ ޓީމަށް ކާމިޔާބު ކޮށްދިނީ ޕެޓްރިކް ޝިކް އެވެ. ނަމަވެސް ދެވަނަ ހާފު ފެށިގެން 47 ވަނަ މިނެޓުގައި ކޮރޭޝިޔާއަށް ނަތީޖާ ހަމަހަމަ ކޮށްދިނީ އިވާން ޕެރިސިޗް އެވެ.\nމެޗުން މޮޅުވުމަށް ގިނަ ފުރުސަތުތަކެއް ލިބުނު ނަމަވެސް ކޮރޭޝިޔާއަށް ވަނީ އޭގެ ބޭނުން އެންމެ ރަނގަޅު ގޮތުގައި ނުހިފިފަ އެވެ. ކޮރޭޝިޔާއިން ގޯލާއި އަމާޒުކޮށް ދެ ހަމަލާ ފޮނުވާއިލި އިރު ކީޕަރު ވަނީ އެއް ބޯޅަ ދިފާއު ކޮށްފަ އެވެ. ޗެކް ރިޕަބްލިކަށް ކޮރޭޝިޔާގެ ގޯލަށް އަމާޒު ކުރެވުނީ އެންމެ ބޯޅައެކެވެ.\nމެޗު ފެށިގެން ރަނގަޅަށް ކުޅުނީ ޗެކް ރިޕަބްލިކުން ނަމަވެސް، ފުރަތަމަ 10 މިނެޓަށް ފަހު ކޮރޭޝިޔާއިން ވަނީ ކުޅުން ރަނގަޅު ކޮށްފަ އެވެ. ނަމަވެސް ޗެކް ރިޕަބްލިކުން ވަނީ ކުޅުން ރަނގަޅުކޮށް މެޗުގެ ގިނަ ވަގުތު ބޯޅަ ހިފަހައްޓާފަ އެވެ. އެހެން ނަމަވެސް ގިނަ ހަމަލާތައް އުފައްދާފައި ވަނީ ކޮރޭޝިޔާއިންނެވެ.\nސްކޮޓްލެންޑުގެ ހެމްޕްޑެން ޕާކު ދަނޑުގައި ކުޅުނު މި މެޗުން ދެ ޓީމު އެއްވަރު ވުމުން ގްރޫޕުގެ އެއްވަނަ އަށް ޗެކް ރިޕަބްލިކް ވަނީ އަރާފަ އެވެ. ހަތަރު ޕޮއިންޓާއި އެކު އެއް ވަނައިގައި ޗެކްރިޕަބްލިކް އޮތްއިރު ދެވަނައިގައި ތިން ޕޮއިންޓާއި އެކު އޮތީ އިންގްލެންޑެވެ. މިރޭގެ މެޗުން އެއްވަރުވެ ލިބުނު އެއް ޕޮއިންޓާއި އެކު ކޮރޭޝިޔާ އޮތީ ގްރޫޕުގެ ތިންވަނައިގަ އެވެ. އަދި ޕޮއިންޓެއް ނުލިބި ގްރޫޕުގެ ފުލުގައި އޮތީ ސްކޮޓްލެންޑެވެ.\nކްރޮއޭސިއާ ސްކޮޓްލޭންޑް ޔުއެއާފާ ޔޫރޯ 2020


Kudafareege fenaai narudhamaa gaaimkurumuge amalee masakkai fashaifi | Mihaaru\nކުޑަފަރީގެ ފެނާއި ނަރުދަމާ ގާއިމް ކުރުމުގެ އަމަލީ މަސައްކަތް ފަށައިފި\nކުޑަފަރީގެ ފެނާއި ނަރުދަމާގެ އަމަލީ މަސައްކަތް ފައްޓަވައިދެއްވަނީ-- ފޮޓޯ:އެމްޑަބްލިއުއެސްސީ\n08 ޖެނުއަރީ 2021 - 22:02\nނ. ކުޑަފަރީގެ ފެނާއި ނަރުދަމާ ގާއިމް ކުރުމުގެ އަމަލީ މަސައްކަތް އެމްޑަބްލިއުއެސްސީން މިއަދު ފަށައިފި އެވެ.\nކުޑަފަރީގައި ބޭއްވި ރަސްމިއްޔާތެއްގައި މި މަޝްރޫއު ފައްޓަވައިދެއްވީ އެމްޑަބްލިއުއެސްސީގެ ޗެއާމަން އަހުމަދު މައުސޫމް އާއި އެ ކުންފުނީގެ މެނޭޖިން ޑިރެކްޓަރު އިބްރާހިމް ޝާހެވެ. މި ރަސްމިއްޔާތުގައި ކެނދިކުޅުދޫ ދާއިރާގެ މެމްބަރު އަހުމަދު އީސާ އާއި ކުޑަފަރީ ކައުންސިލް މެމްބަރުން ވެސް ބައިވެރިވެ ވަޑައިގަތެވެ.\nއެމްޑަބްލިއުއެސްސީން ބުނީ މި މަޝްރޫއުގެ ފެށުމުގެ ގޮތުން ނަރުދަމާ ގާއިމް ކުރުމަށް ބޭނުންވާ ހޮޅި އާއި އެހެނިހެން ތަކެތި ގެންގޮސް ހޮޅި ވަޅުލުމުގެ މަސައްކަތް މިހާރު ކުރިއަށްދާ ކަމަށެވެ. އަދި ފެން ޕްލާންޓް ބެހެއްޓުމަށް ބޭނުންވާ އިމާރާތުގެ 20 ޕަސެންޓް ނިމިފައިވާ ކަމަށް ވެސް އެ ކުންފުނިން ބުންޏެވެ.\nކުޑަފަރީގެ ފެނުގެ ނިޒާމް ގާއިމް ކުރުމުގެ މަޝްރޫއުގެ ދަށުން 9.5 ކިލޯމީޓަރުގެ ފެންހޮޅީގެ މައި ނެޓުވޯކެއް ގާއިމް ކުރާނެ އެވެ. އަދި ދެ އާރުއޯ ޕްލާންޓާއި ތިން ތާނގި ބެހެއްޓުމަށް އާރުއޯ ފެސިލިޓީ އެއްވެސް އިމާރާތް ކުރާނެ އެވެ.\nމީގެ އިތުރުން އެ ރަށުގެ ނަރުދަމާ ނިޒާމުގެ މަޝްރޫއުގެ ދަށުން 8.1 ކިލޯމީޓަރުގެ ނަރުދަމާ ނެޓްވޯކެއް ގާއިމް ކުރާނެ އެވެ. އަދި 650 މީޓަރުގެ ޕަމްޕިން ލައިން އެޅުމާއި ދެ ޕަމްޕިން ސްޓޭޝަނާއި ސީއައުޓް ފްލޯއެއް ގާއިމް ކުރުމުގެ މަސައްކަތް ވެސް މި މަޝްރޫއުގެ ދަށުން ކުރާނެ އެވެ.\nމި މަޝްރޫއުގެ ދަށުން ފެނާއި ނަރުދަމާ ނިޒާމް ހިންގާ ބެލެހެއްޓުމަށް ބޭނުންވާ ޖަނަރޭޓަރު ސެޓާއި އުޅަނދުތަކުގެ އިތުރުން ފެން ތަހުލީލު ކުރަން ބޭނުންވާ ސާމާނު އެމްޑަބްލިއުއެސްސީން ފޯރުކޮށްދޭނެ އެވެ.\nމި މަޝްރޫއަށް 38.2 މިލިއަން ރުފިޔާ ހަރަދުވާނެ ކަމަށް އެމްޑަބްލިއުއެސްސީން ލަފާ ކޮށްފައިވާއިރު 22 މަސް ދުވަހުން މި މަޝްރޫއު ނިންމާލެވޭނެ ކަމަށް އެ ކުންފުނިން ބުންޏެވެ.\nނ. ކުޑަފަރީ އެމްޑަބްލިއުއެސްސީީ ހަސަން ޝާހް، އެމްޑީ (އެމްޑަބްލިއުއެސްސީ)\nއީސަ ތިޔައިޝާރާތްކުރާ 2024 ގެ މަޖިލިސް އިންތިޚާބަށް ވަރުގަދަމީހަކު ނިކުއްނާނެކަމަށް ތިޔައިޝާރާތްކުރަނީ އީސަގެ ވިޔަފާރީގެ ޕާޓުނަރުގެ ވާހަކަދޯ އެކަމު އޭނާ ވަރަށްބަލިކޮން މިހާރުފެއްނަނީ ފުރިހަމަސިއްހަތެއްގައި ހުރުމަށް ޓަކާދިރިއުޅުމުގެ ގޯސްއާދަތައްބަދަލުކުރަންޖެހޭ ކަމަށްފެނޭ\nއީސަ މީ މޭން އެއް


Mandhu College ge virtual system thafaathu | Mihaaru\nމަންދު ކޮލެޖުގެ ދަރިވަރުންތަކެއް ކިޔަވަނީ.-- ފޮޓޯ: މަންދު ކޮލެޖު\n07 ނޮވެމްބަރ 2019 - 16:31 1 comment\nރާއްޖޭގައި ވާޗުއަލްކޮށް ކިޔަވައިދޭ ހަމައެކަނި މަރުކަޒު، މަންދު ކޮލެޖުގެ ކޯސްތަކަކީ މޯލްޑިވްސް ކޮލިފިކޭޝަން އޮތޯރިޓީ (އެމްކިޔުއޭ) ގަބޫލުކުރާ ކޯސްތަކެކެވެ. ރާއްޖޭގެ އެކި ހިސާބުތަކުގައި މިހާރު ވެސް، ވާޗުއަލް މެދުވެރިކޮށް ކިޔަވަމުން އަންނަ އެތައް ދަރިވަރުންނެއް އެބަތިއްބެވެ.\nމަންދު ކޮލެޖުން މިދިޔަަ އަހަރު ބޭއްވި ދަސްވެނިވުމުގެ ހަފުލާގައި ބައިވެރިިވި ބައެއް ދަރިވަރުން.-- ފޮޓޯ: ހުސެއިން ވަހީދު/ މިހާރު\nވާޗުއަލް ކްލާހުގައި ކިޔަވާއިރު، އެއްވެސް އުނދަގުލެއްނެތި، އަސްލު ކްލާސްރޫމެއްގައި ކިޔަވާކަމުގެ އިހްސާސްކުރެވޭނެ ކަމަށް މަންދުން ބުންޏެވެ. އެއީ ކެލްޗަރާއިންނާއި ދަރިވަރުންނާ ސީދާ ދިމާވެ މޮޑިއުލްތަކާ ގުޅޭގޮތުން މައުލޫމާތު އޮޅުންފިލުވާލެވޭނެތީ އެވެ. އޭގެ އިތުރުން އެ ކްލާހުގައި ކިޔަވާ އެހެން ދަރިވަރުންނާ ވެސް ވާޗުއަލް ކްލާސް މެދުވެރިކޮށް ދިމާވާނެ ކަމަށް ބުންޏެވެ.\nއެ ސިިސްޓަމް މަންދުން ފަރުމާކޮށްފައި ވަނީ އެކި ފައިލްތައް ފޮނުވުމާއި ކިޔަވައިދޭ ފިލާވަޅު ރެކޯޑުކުރުމުގެ އިތުރުން ސްލައިޑްޝޯތައް ވެސް ދައްކާލެވޭ ގޮތަށެވެ.\nމަންދު ކޮލެޖު އިމާރާތުގެ ބޭރު- ފޮޓޯ: ހުސެއިން ވަހީދު/ މިހާރު\nކްލާސްތައް ކުރިއަށްދާނީ ލެކްޗަރާ ކިޔަވައިދޭ ގަޑީގައި ދަރިވަރުުން ވާޗުއަލް ކްލާހަށް ލޮގިން ވެގެންނެވެ.\n"ސީދާ ކްލާހަކުން ދަރިވަރުންނަށް ކޮށްދެވޭ ހުރިހާ ކަމެއް ކޮށްދެވޭނެ ވާޗުއަލް ކްލާސްރޫމުން. ދަރިވަރުންނާއި ލެކްޗަރާއިންނާ ވެސް ދިމާވެ ފިލާވަޅުތަކާ ގުޅޭގޮތުން ވާހަކަދެއްކޭނެ،" މަންދުން ބުންޏެވެ.\n"ވަޒީފާ އަދާކުރަމުން އާއިލާއާ އެކު ވަގުތު ހޭދަކުރަމުން ކިޔެވުމަށް އެންމެ ރަނގަޅު ސިސްޓަމަކީ މިއީ."\nއެކަންކަމުގެ އިތުރުން ދަރިވަރުން، އެކަކު އަނެކަކަށް ޗެޓްކުރުމާއި ކްލާސް ހުރިހާ އެންމެންނާ ވެސް އެއްފަހަރާ ޗެޓްކުރެވޭނެ އެވެ. އެއީ ގްރޫޕް ސްޓަޑީ ހެދުމަށް ލިބޭނެ އެހީއެކެވެ.\nއިތުރު ލިޔުންތައް މަތީ ތައުލީމު މަންދު ކޮލެޖް އެޑްވަޓޯރިއަލް


February 04, 2018 3\nރަޝިޔާގެ ޖެޓެއް ސީރިއާ އަށް ވައްޓާލުމަށް ފަހު ޕައިލެޓް މަރާލައިފި\nދިމިޝްގު (ފެބްރުއަރީ 4) - ސީރިއާގައި ހަނގުރާމަވެރިންގެ ބާރުގެ ދަށުގައިވާ ސަރަހައްދަކުން ދަތުރުކުރި ރަޝިޔާގެ ހަނގުރާމަ މަތީ މަތިންދާ ބޯޓެއް ވައްޓާލުމަށް ފަހު ބޯޓުގެ ޕައިލެޓް ބޭރަށް ނުކުތް ވަގުތު ހަމަލާދީ މަރާލައިފި އެވެ.\nއެމެރިކާގެ މަތިންދާ ބޯޓަކާ ރަޝިޔާގެ ޖެޓެއް ކައިރިކޮށްފި\nމޮސްކޯ (ޖެނުއަރީ 30) - ބްލެކް ސީ މަތިން އެމެރިކާގެ ޖާސޫސީ މަތިންދާ ބޯޓަކާ ރަޝިޔާގެ ފައިޓާ ޖެޓެއް ފަސް ފޫޓަށް ކައިރިކޮށްފައިވާ ކަމަށް އެމެރިކާގެ ނޭވީން ބުނެފި އެވެ.\n"ރަޝިޔާގެ އިންތިޚާބަށް އެމެރިކާ އިން ނުފޫޒު ފޯރުވާ"\nމޮސްކޯ (ޖެނުއަރީ 29) - ރަޝިޔާގައި މާޗް މަހު ބާއްވާ ރިޔާސީ އިންތިޚާބަށް އެމެރިކާ އިން ނުފޫޒް ފޯރުވަމުންދާ ކަމަށް ތުހުމަތުކޮށްފި އެވެ.\nޑިސެމްބަރު 2017: މޮސްކޯގެ ތާރީޚުގައި އެންމެ އަނދިރި މަސް\nމޮސްކޯ (ޖެނުއަރީ 16) - ނިމިގެން ދިޔަ ޑިސެމްބަރު މަސް ހިމެނިފައި ވަނީ ރަޝިޔާގެ ވެރިރަށް މޮސްކޯ އަށް ގާތްގަނޑަކަށް އަވި ނުދޭ މަހެއްގެ ގޮތުގައި ކަމަށް މޫސުމާ ބެހޭ އޮފިޝަލުން ބުނެފި އެވެ.\nވޮލަންޓިޔަރު ވެއްޓުނީ ގެއްލުނު ކުއްޖާ އޮތް ވަޅުގަނޑަށް\nރަޝިޔާ އަންހެނަކަށް ވަރަށް އާދަޔާޚިލާފު ގޮތަކަށް ކުއްޖަކު މަރުން ސަލާމަތް ކުރެވިއްޖެ އެވެ.\nއައިއެސްގެ ހަނގުރާމަވެރިން ތަމްރީން ކުރަނީ އެމެރިކާ\nސީރިޔާ އަށް އަތް ގަދަކޮށްގެން އުޅެނިކޮށް ބަލިކޮށްލާފައިވާ އިސްލާމިކް ސްޓޭޓް (އައިއެސް) ޖަމާއަތުގެ ހަނގުރާމަވެރިންނަށް އެމެރިކާ އިން އަނެއްކާ ވެސް ހަނގުރާމައިގެ ތަމްރީންތައް،...\nސީރިޔާގެ ރައީސް ބައްޝާރުލް އަސަދަކީ ޓެރަރިސްޓެއް ކަމަށާއި، ބައްޝާރާ އެކުގައި ސީރިޔާގެ ސުލްހައިގެ ވާހަކަތައް ކުރިއަށް ނުގެންދެވޭނެ ކަމަށް ތުރުކީގެ ރައީސް ރަޖަބް ތައްޔިބު...\nރަޝިޔާ ސިފައިން ދާއިމީ ގޮތެއްގައި ސީރިޔާގައި ބޭތިއްބުމަށް ނިންމައި ރަޝިޔާ އިން އިއްޔެ އެކަން ރަސްމީކޮށް އިއުލާން ކޮށްފަ އެވެ.\nރަޝިޔާގެ ސުލްހައަށް ސީރިޔާގެ އިދިކޮޅު ފަރާތްތައް ދެކޮޅު\nރަޝިޔާ އަަކީ ސީރިޔާގެ ދާޚިލީ ހަނގުރާމަ އަށް ސުލްހަވެރި ހައްލެއް ހޯދައިދޭން އުޅޭ ގައުމެއް ނޫން ކަމަށް ބުނެ، ރަޝިޔާ އިން ބާއްވަން އުޅުނު ސީރިޔާގެ ސުލްހައިގެ ވާހަކަތަކަށް ސީރިޔާގެ އިދިކޮޅު ފަރާތްތަކުން ދެކޮޅުހަދައިފި އެވެ.\nބައްޝާރު ވެރިކަމުން ދުރު ކުރަން ރަޝިޔާ ބޭނުމެއް ނޫން\nސީރިޔާގެ ރައީސް ބައްޝާރުލް އަސަދު ވެރިކަމުން ދުރުކުރުމަށް ވިލާތުގެ ގައުމުތަކާއި ސީރިޔާގެ އިދިކޮޅު ފަރާތްތަކުން ކިތަންމެ ބޭނުންވިޔަސް، ރަޝިޔާ އެކަމަށް ތާއީދު ނުކުރާ ކަމަށް ރަޝިޔާ ސަރުކާރުން ބުނެފި އެވެ.\nޝްރީދޭވީގެ "މޮމް" އަށް ރަޝިޔާގައި ބޮޑު ތަރުހީބެއް\nޝްރީދޭވީ ބަތަލާގެ ބައި ކުޅެ އޭނާގެ ފިރިމީހާ ބޯނީ ކަޕޫރު ޕްރޮޑިއުސްކޮށްފައިވާ "މޮމް" މިދިޔަ ހޮނިހިރު ދުވަހުން ފެށިގެން ރަޝިޔާގައި ބޮޑު ތަރުހީބެއް އަންނަނީ ލިބެމުންނެވެ.\nޕުޓިން ސްޓަންޓްމޭނެއްގެ ގޮތުގައި މަސައްކަތް ކުރެއްވި\nމިހާރު ދުނިޔޭގެ އެންމެ ނުފޫޒު ގަދަ ލީޑަރުންގެ ލިސްޓެއް އެކުލަވައިލާ ނަމަ ހަމަ ޔަގީނުން ވެސް ރަޝިއާގެ ރައީސް ލަޑިމިއާ ޕުޓިންގެ ނަން އަންނާނެ އެވެ.\nސީރިޔާގެ ދާޚިލީ ހަނގުރާމައިގައި އެ ގައުމުގެ ސަރުކާރަށް މަދަދު ދިނުމަށް ރަޝިޔާ އިން ފޮނުވާފައިވާ ސިފައިންގެ ތެރެއިން އެނބުރި ގައުމަށް ދާ ފުރަތަމަ ފައުޖުގެ ސިފައިން މިއަދު ސީރިޔާ...\nމިސްރުގެ ނިއުކްލިއާ އިންޖީނުގެ ރަޝިޔާ އިން ހަދައިދެނީ\nމިސްރުގައި ނިއުކްލިއާ އިންޖީނުގެއެއް ގާއިމުކުރުމުގެ އެއްބަސްވުމުގައި މިސްރު ސަރުކާރާއި ރަޝިޔާ ސަރުކާރާ ދެމެދު އިއްޔެ ސޮއިކޮށްްފި އެވެ.\nރަޝިޔާ ސިފައިން ސީރިޔާއިން ބާލަން ޕުޓިން އަންގަވައިފި\nރަޝިއާގެ ރައީސް ލަޑީމިއާ ޕުޓިން ކުއްލި ދަތުރުފުޅެއްގައި ސީރިއަށް ވަޑައިގެން، އެ ގައުމުގައި ތިބި ރަޝިޔާ ސިފައިން އަނބުރާ ގެންދިއުމަށް އަމުރުކުރައްވައިފި އެވެ.\n"ރީތި ކުއްޖާ"ގެ ރައްކާތެރިކަމާ މެދު ކަންބޮޑުވުން\nރަޝިޔާގެ އެންމެ ހަ އަހަރުގެ އަނަސްޓޭސިއާ ނިޔަޒީވާ އަކީ ދުނިޔޭގެ އެންމެ ރީތި އަންހެންކުއްޖާ ކަމަށް މިހާރު ގިނަ ބަޔަކު ގަބޫލު ކުރެ އެވެ. މި ކުއްޖާ ޕްރޮމޯޓް ކުރުމަށް އެ ކުއްޖާގެ މަންމަ ހިންގާ އިންސްޓަގްރާމް އެކައުންޓް ފޮލޯކުރާ މީހުންގެ އަދަދު ވެސް ބައި މިލިއަނަށް އަރަ އެވެ. ވިލު ނޫކުލައިގެ ކަޅިއެއް އިންނަ، މި ކުއްޖާގެ ރީތިކަމަށް...\nވިންޓަ އޮލިމްޕިކްސް އިން ރަޝިއާ ސަސްޕެންޑްކޮށްފި\nލަންޑަން (ޑިސެމްބަރު 6) - އަންނަ އަހަރު ދެކުނު ކޮރެއާގައި ބާއްވާ ވިންޓަ އޮލިމްޕިކްސް އިން ރަޝިއާ ސަސްޕެންޑް ކުރުމަށް އިންޓަނޭޝަނަލް އޮލިމްޕިކް ކޮމިޓީ (އައިއޯސީ) އިން ނިންމައިފި އެވެ.\nނޯތު ކޮރެއާއާ ގުޅުން ކަނޑާލަން ރަޝިޔާ ދެކޮޅު\nމޮސްކޯ (ނޮވެމްބަރު 30) - ނޯތު ކޮރެއާ އިން އެންމެ ފަހުން ކުރި ބެލިސްޓިކް މިސައިލް ޓެސްޓާ ގުޅިގެން އެ ގައުމާ ގުޅުން ކަނޑާލުމަށް އެމެރިކާ އިން ގޮވާލި ނަމަވެސް އެ ގޮތަށް އެކަން ކުރެވެން ނޯންނާނެ ކަމަށް ރަޝިޔާގެ ޚާރިޖީ ވަޒީރު ސާގީ ލަފްރޯފް ވިދާޅުވެއްޖެ އެވެ.\nރަޝިއާގެ ފަސް އެތުލީޓުން މުޅި އުމުރަށް ސަސްޕެންޑްކޮށްފި\nމޮސްކޯ (ނޮވެމްބަރު 28) - އޮލިމްޕިކްސްގައި ބައިވެރިނުވެވޭ ގޮތަށް ރަޝިއާގެ އިތުރު ފަސް އެތުލީޓުން މުޅި އުމުރަށް ސަސްޕެންޑް ކުރުމަށް އިންޓަނޭޝަނަލް އޮލިމްޕިކް ކޮމިޓީ (އައިއޯސީ) އިން ނިންމައިފި އެވެ.\nސަބްމެރިން ގެއްލުނު ފަހުން ބާރު އަޑެއް އިވުނު ކަމަށް ބުނެފި\nބިއުނަސް އޭރީޒް (ނޮވެމްބަރު 23) - ސައުތު އެޓްލާންޓިކް ކަނޑަށް މީގެ ހަފުތާއެއްހާ ދުވަސް ކުރިން 44 ފަޅުވެރިންނާ އެކު އާޖެންޓީނާގެ ސަބްމެރިން ގެއްލުނު ފަހުން ބާރު އަޑުފައްގަނޑެއް އިވުނު ކަމަށް ބުނަން ފަށައިފި އެވެ.


Dhan Jassan Govi Massalagai Hisaan Ge Sitee Eh Majleehah! - Vaguthu\nޖުޑިޝަލް ސާވިސް ކޮމިޝަންގެ ރައީސް އަދި ރައްޔިތުން މަޖިލީހުގެ ތުޅާދޫ ދާއިރާގެ މެމްބަރު ހިސާން ހުސައިން "ދަންޖައްސަން" ޖެހޭ ކަމަށް އެމްޑީއޭގެ ލީޑަރު އަދި ދ. މީދޫ ދާއިރާގެ މެމްބަރު އަހްމަދު ސިޔާމް ވިދާޅުވުމުން އެ މައްސަލަ މަޖިލީހުގެ ސަމާލުކަމަށް ގެނެސްފިއެވެ.\nމެންބަރު ހިސާން އަށް އަމާޒުކޮށް، ސިޔާމް އެފަދަ މޭރުމަކުން ވާހަކަ ދެއްކެވި ކަމަށް ބުނާ އޯޑިޔޯ ކްލިޕެއް އޮންލައިން ނޫހަކުން ވަނީ މިއަދު އާންމުކޮށްފައެވެ. މިކަމާ ގުޅިގެން ސިޔާމް ވިދާޅުވެފައިވަނީ އެ ފަދައިން ވިދާޅުވީ އޭގެ އަމަލެއް ހިންގުމުގެ މާނައިގައި ނޫން ކަމަށެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އެޑްރެސް ކުރައްވައި ހިސާން ފޮނުއްވި ސިޓީއެއްގައި ވަނީ، 241 ކޮމިޓީގައި ސިޔާމް އެފަދަ މޭރުމަކުން ވާހަކަ ދައްކަވާފައިވާތީ އެ ކަމާ ކަންބޮޑުވެވަޑައިގަންނަވާ ކަމަށެވެ. އަދި އެ ކަމުގެ ސީރިއަސް ކަން ފާހަގަކުރައްވައި މަޖިލީހުގެ ސަމާލު ކަމަށް މި ކަން ގެންނަ ކަމަށް ހިސާންގެ އެ ސިޓީގައިވެއެވެ.\nމަޖިލީހުގެ 241 ކޮމިޓީން ހިންގާ ޕާލިމަންޓަރީ އިންކުއަރީގެ މަޖިލީހުގެ މަސައްކަތާ ވަރަށް ދުރުން އުޅުއްވާ ސިޔާމް ކުއްލި ގޮތަކަށް ކުރިން ދުވަހުގެ ބޭއްވި ބައްދަލުވުމުގައި ބައިވެރިވެފައިވެއެވެ. އެ ދުވަހާއި އަދި އޭގެ ފަހުން މިއަދު ބޭއްވި ކޮމިޓީގައި ހިސާނަށް ސިޔާމް ނިސްބަތްކޮށް ވަރަށް ހުތުރުކޮށް މުއާމަލާތް ކުރެއްވި ކަމަށް އެ ސިޓީގައިވެއެވެ.\nއަދި ހިސާން ކޮމިޓީގައި ނެތް ވަގުތެއްގައި އޭނާ "ދަން ޖައްސަން" ގޮވަން ޖެހޭ ކަމަށް ސިޔާމް ވިދާޅުވި ކަމުގެ މައުލޫމާތު އެ ކޮމިޓީގެ އެހެން މެންބަރުންގެ ކިބައިން ލިބިފައިވާއިރު، އެ ފަދަ މޭރުމަކުން ވާހަކަ ދެކެވޭނެ ކަމަށް ބަލައިނުގަނެވޭނެ ކަމަށް ހިސާންގެ އެ ސިޓީގައި ލިޔުއްވާފައިވެއެވެ.\nމީގެ އިތުރުން ހިސާން މަޖިލީހަށް ހުށަހެޅުއްވި ބިލަކާ ގުޅިގެން ގިނަ ބަޔެއްގެ ފަރާތުން އޭނާއަށް އެކި ޒާތުގެ އިންޒާރުތައް އައިސް ނުރައްކަލަކަށް ހުށަހެޅިފައިވާ މި ދަނޑިވަޅުގައި މެންބަރަކު ދެއްކެވި ވާހަކައާ މެދު ވަރަށް ބޮޑަށް ކަންބޮޑުވެވަޑައިގަންނަވާ ކަމަށް އެ ސިޓީގައިވެއެވެ.\nއެއީ އާންމު ތަނެއްގައި މުސްލިމަކު ކާފަރު ކުރުމުގެ ތުހުމަތު ކުރުމަކީ ޖިނާއީ ކުށެއްގެ ގޮތުގައި ކަނޑައަޅާ ގޮތަށް ގާނޫނުލް އުގޫބާތަށް އިސްލާހު ގެނައުމުގެ ބިލެވެ. ހިސާނަށް މި ދުވަސްވަރު ބޮޑެތި ފާޑުކިއުންތަކާއި އެކި ޒާތުގެ އިންޒާރުތައް އަންނަމުން ދަނީ މި ބިލާ ގުޅުވައިގެނާއި ފަނޑިޔާރުންގެ މައްސަލަތައް ބަލަން އޮންނަ ޖޭއެސްސީގެ ރިޔާސަތުގައި އެކަމަނާ ހުންނަވާ ކުރައްވާ މަސައްކަތްތަކާ ގުޅުވައިގެނެވެ.\nޖޫން 7, 2021 20:54\nސަރުކާރު ފަރާތުން ހިސާނު ހުށައެޅުންވިބިލެއް މިހެން ، ނޫހުންވެސް ފިތުނަ އުފައްދަނީ\nޖޫން 7, 2021 21:20\nއެމްޑީޕީ ތެރޭގަ އި ފެކުޝަން އުފެދިފަ އިވާ ވަރުން ސިޓީ އާ އިމެދު ކަން ބޮޑުވެ\nޖޫން 8, 2021 22:12\nޖޫން 7, 2021 21:22\nކިތަންމެ ބިލެއް ހުށައެޅިޔަސް މީހާ އައުރަ ނިވާކޮއްގެން ހުރި ކަމަކަށް ނުވާނެ... އަދި ހިސާނު ބިލު ލައިގެން ދޮންކުރަން އުޅުނަސް ދުނބުރިއެއް އަނބަކަށް ނުވާނެ.. ލާދީނީ މީހުން ވާނީ ހަމަ ލާދީނީއަށް\nޖޫން 9, 2021 10:51\nވަރައްބޮޑުތެދެއް މާތްﷲ އިރާދަފުޅުން ޙިސާން ބޭއިންސާފުން ކުރަމުން ގެންދާ ކަންތައްތަކުގެ ވަރުގަދަ ޢަޛާބު ދެއްވާނެ\nޖޫން 7, 2021 21:29\nބުނުމުގެކުރިން ބަހަކީ ތިމާގެ އަޅެ އް ބުނުމަށްފަހު ތިމާވާނީ ބަހުގެ އަޅަކަށް ކުރެވޭ ކަންތަކާ ބުނެވޭ އަދި ހުށައަޅާ ކަންތަކާމެދު ވިސްނާލުން ބުއްދިވެރި. އަހަރެން ހީ ކުރީ މަޖިލީހުގައި ތިއްބަވަނީ ނަމުން އިތްޒަތެެރި ބުއްދިސަލާމަތުން ތިބި ދިވެހިންކަމަށް ނަމަވެސް މިހާރު އެގިޖެއް އެތާ ގިނައީ ދެއުޅިއެއް ނުވާ ކަނޑުކޮހުންކަން\nމި ދައްތަ އަހަރެން ބޭނުން ށާދީ ކުރަން. ޑާކާ ގަ ހުންނަނީ އަހަރެންގެ ހައުސް.\nޖޫން 7, 2021 22:01\nހިސާން ކަލޭ ގޮސް އޮވޭ އަންނީ އުނގަށް އަރާ.. އަންނީ ގިލިގިލި ކޮށްޓަދޭނެ..\nޖޫން 7, 2021 22:26\nއއެކަކު އަނެކެ އްގެ މަސް އަލަ ބެލުމުގަ ފަސް އަހަރުގެ ދަ އުރު ނިންމާލާ، ރަ އްޔިތުންނަށް މަންފާލިބޭ ކަމެ އް ކުރެވޭނެބާ؟\nޖޫން 7, 2021 22:54\nއެެއީ ތެދެއް ހިސާން ދަންޖައްސައިގެން ނުވާނެ.\nޖޫން 7, 2021 23:04\nމިފަހަރު ސިޔާމު މަޖްލިސް އިން ވަކިކޮށްލާނެ ތިޔަފަދަމަޤާމްތަކުގަ ތި އްބަވާ އިރު އޮރިޔާން ނިވާ ކޮށްގެން ތި އްބެވުން ކި އެ އްތޯ ހަ އްހަ އް؟!؟!؟!\nޖޫން 7, 2021 23:12\nމިއީ އެއްކަލަ ނުކުޅަދޭ މީހުން ކުޅަދޭ މީހުންނަށް ގޮވިމީހާދޯ ؟؟؟؟؟\nޖޫން 7, 2021 23:13\nތިޔަ ބޭފުޅުން ހެޔޮ ކޮއްމެ ކަމެއް ކުރަން ގޮވިޔަސް އަދަބެއް ނާނނާނެ މީހަކު ކޮމެންޓެއް ކޮއްލައިފިއްޔާ އެވީ ކުޑަ ގޮޅިޔައްލާން.\nޖޫން 7, 2021 23:45\nފުރަމާލޭގެަގުތަކުގަ އާންމުރައްޔިތުންނައް ހިނގާއުޅެމް އުނދަގޫވާހިސާބައް ދުއްވާލާ ޑޜ ވަހީދު ދަންޖައްސާ މަރަން ގޮވި ޕާޓީ މިއަދުވެރިކަަން ކުރަން ލިބުނީމަ ހުދުކާފޫރައްވީ...\nޖޫން 7, 2021 23:57\nހިސާން ކޮބާ ބުރުގާ. ޥވވވވ ހުތުރު މުސްލިމަކަށް ވެހުރެ ބުރުގާ ނޭޅީމާ. ނާޒިލުވެސް ވެއްޖެއެއްނޫންތަ ގަދަބާރުންވެސް މީނަ ބުރުގާއަޅުވަން. މަވެސް މީ ބުރުގާ އަޅަައިގެން ހުރި މީހަކަށް ވާތީ މިހެން މި ބުނީ.\nޖޫން 8, 2021 00:02\nޑޜ ވަހީދު ދަންޖައްސާ މަރަންގޮވި އެމްޑީޕީ ގެ އައުވާނުން\nމިއަދު ހުދުކާފޫރައްވީތޯ؟ ގަްުމުގަ ވަލއްޔުލްއަމްރު ދަންޖައްސާ މަރަން ގޮވުމަކީ ހަމަ ވަރަށް ސިމްޕަލް ކަމަކީތޯ؟ ސިފައިންަ މަގުމަގަތީ ރޫޓް މާޗްގަ އެމީހުންނާދިމާލައް ހަތަރެސްފާބަޅާބުޅިކިރަމުން ވައްތަރު ޖައްސަމުން ތެޅުނީ ކޮންބައެއްތޯ؟ ފުލުހުމްނާތަޅާނެ ކުދިންކޮޅެއް ހޯދާގެން މާރާމާރީ ހިންގަން ހިތްވަރުދީ ދައުލަތުގެ މުއައްސަސާތްކުގަ ހުޅުޖަހާ ރައްޔިތުންގެ މުދަލްއް ގެއްލުންދިނީ ކޮންބައެއްތޯ؟ ކޮހުންބޮޑުންނައްވީ އިރު ހޭވިހަޑިދޯ؟..... އައްޗީޑި ލަދުންބޯހލާކު\nޖޫން 8, 2021 12:06\nޑޜ.ވަހީދު (ރައީސްވަހީދު) ދަންޖައްސަން ނުވަތަ ކާޅަށްގޮވިއިރު މީނަވެސް އެމްޑީޕީއާއެކު ހުރި ކައްޗަށްއެޅި ބިންގަލެއް އެއްޗާހަމަޔަށް އެރިއަސް އޮންނާނީކައްޗަށް\nޖޫން 8, 2021 16:11\nމަޖިލީހުގައި މީހުން މަރަންވެސް ގޮވޭނެ ކަމަސް މަޖިލީސް ރައީސް ވިދާޅުވަނީ ، އަދި މީހަކު ދަންޖަންސަން ޖެހޭބުނުމަކުން މަރުވީކީވެސް ނޫނެންނު ، ލާދީނީ މީހުން ވަރަށް ބޮޑަށް މަރު ދެކެ ބިރުގަންނަކަމަށް ވަނީ ، އެކަމު އެއީ ދޯ ގެރެންޓީ ކަމަކީ..


Midhiyamahu rahrashah 28000 basthaa kaadu STOin fonuvaifi – Iru\nމިދިޔަމަހު ރަށްރަށަށް 28000 ބަސްތާ ކާޑު އެސްޓީއޯއިން ފޮނުވައިފި\nމިދިޔަމަހު 28،124 ބަސްތާ ކާޑު އަތޮޅުތެރޭގެ ރަށްތަކަށް ފޮނުވާފައިވާ ކަމަށް އެސްޓީއޯ އިން ބުނެފިއެވެ.\nމިދިޔަ ޖުލައިމަހުގެ ތެރޭގައި އެސްޓީއޯއިން ރަށްރަށަށް ފޮނުވި ކާޑުގެ ބާވަތްތަކަށް ބަލާއިރު މުޅި ޖުމްލަ 398 އޯޑަރު ރާއްޖޭގެ އެކި ރަށްރަށަށް ފޮނުވާފައިވާކަމަށް އެ ކުންފުނިން ބުނެއެވެ. އޭގެތެރޭގައި ހިމެނެނީ 11559 ބަސްތާ ހަނޑުލާއި 3543 ބަސްތާ ހަކުރާއި 13022 ބަސްތާ ފުށެވެ.\nއަތޮޅުތެރޭގެ އިތުރުން މާލޭގެ އެކިއެކި ފިހާރަކަށް ފޮނުވާފައިވާ ކާޑުގެ ބާވަތްތަކުގެ ތަފްސީލަށް ބަލާއިރު މާލެއިން ލިބިފައިވާ 2034 އޯޑަރަކަށް ވަނީ ކާޑުގެ ބާވަތްތައް ފޮނުވާފައެވެ. އެއީ ޖުމްލަ 21542 ބަސްތާ ހަނޑުލާއި، 4574 ބަސްތާ ހަކުރާއި، 14007 ބަސްތާ ފުށެވެ.\nބޭސްފަރުވާއަށް އިންޑިއާއަށް ދިޔަ 8 ދިވެހިން ޕޮޒިޓިވްވެއްޖެ\nރަށްރަށުގައި ކާޑުގެ ބާވަތްތައް ހުސްނުވެ ލިބޭނެ އިންތިޒާމްތައް ހަމަޖެއްސުމުގެ ގޮތުން އެސްޓީއޯއިން އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން އެ ކުންފުނިން ދަނީ ހަނޑޫ، ހަކުރު، ފުށް މަލޭގެ ސުޕަރމާކެޓްތަކާއި، ކަންމަތީ ފިހާރަތަކުގެ އިތުރުން، ރަށްރަށަށް ގެންދިއުމަށް އޮޑިދޯނިފަހަރާ ހަމައަށް ގެންދިއުމުގެ މަސައްކަތްވެސް ކުރަމުންނެވެ.


Fuluhun ge Flat thah nimman anekkaa ves ehen kunfunneh! | Mihaaru\nފުލުހުންގެ ފްލެޓްތައް ނިންމަން އަނެއްކާ ވެސް އެހެން ކުންފުންޏެއް!\nއުއްމީދަކީ 361 ފުލުހަކަށް ބޯހިޔާވަހިކަން ހަމަޖެހިގެންދާނެ އެ ފްލެޓްތަކުގައި އަހަރެއްހާ ދުވަހުގެ ތެރޭގައި ދިރިއުޅެން ފެށޭވަރުވުން ކަމަށް ސީޕީ ވިދާޅުވި\nފުލުހުންގެ ފްލެޓް: މިތަން ހަދަން ހަވާލުކުރި ކުންފުނި އަތުން އަތުލައި އާ ބަޔަކާ މި މަސްތެރޭގައި ހަވާލުކުރަން ވަނީ ނިންމާފައި. -- ފޮޓޯ/މިހާރު\n22 ސެޕްޓެމްބަރ 2021 - 10:24\nމީގެ ހަތް އަހަރު ކުރިން ފަށައި ނުނިމި ދިގުލައިގެން ގޮސްފައިވާ، ފުލުހުންގެ ފްލެޓުތައް ނުވަ މަސް ތެރޭގައި ނިންމަން ދިވެހި ކުންފުންޏަކާ ހަވާލުކުރަން ތައްޔާރުވެ އާ ތާރީހެއް އަނެއްކާވެސް ދީފި އެވެ.\nޕޮލިސް ކޮމިޝަނަރު މުހައްމަދު ހަމީދު "މިހާރު" އަށް ވިދާޅުވީ އެ މަޝްރޫއު އާ ބަޔަކާ މި މަސް ނިމުމުގެ ކުރިން ހަވާލުކުރެވޭނެ ކަަމަށް ރަސްމީ އިދާރާތަކުން މައުލޫމާތު ލިބިވަޑައިގެންފައިވާ ކަމަށެވެ. އުއްމީދަކީ 361 ފުލުހަކަށް ބޯހިޔާވަހިކަން ހަމަޖެހިގެންދާނެ އެ ފްލެޓްތަކުގައި އަހަރެއްހާ ދުވަހުގެ ތެރޭގައި ދިރިއުޅެން ފެށޭވަރުވުން ކަމަށް ވިދާޅުވި އެވެ.\nބްލޫ ހައުސިން ސްކީމްގެ ނަމުގައި ފުލުހުންނަށް ހާއްސަކޮށްގެން ހުޅުމާލޭގައި 300 ފްލެޓް އިމާރާތް ކުރަން ފެށީ 2014 ގަ އެވެ. ދެ އަހަރުގެ ތެރޭގައި ނިންމާނެ ކަމަށް ބުނި އެ ފްލެޓްތައް ނުނިމި ހަތް އަހަރު ވުމަކީ ފުލުހުންގެ ކަންބޮޑުވުން އޮތް މައްސަލަ އެކެވެ.\nމި މަޝްރޫއު ހަވާލުކުރީ ތައިލެންޑްގެ އައިލެންޑް އެކްސްޕާޓް ކުންފުންޏާ އެވެ. ކޮވިޑާ ގުޅިގެން ކުންފުންޏަށް ބޮޑެތި ގެއްލުން ލިބިފައިވާ ކަމަށް ބުނެ މުވައްޒަފުންނަށް މުސާރަ ވެސް ނުދީ ތިބެ ހިނގި ހަމަނުޖެހުންތަކަށް ފަހު މަސައްކަތް ދޫކޮށްލައި މިދިޔަ އަހަރުގެ ތެރޭގައި އެ ކުންފުނި ވަނީ ރާއްޖެ އިން ފުރައިފަ އެވެ.\nމި ފްލެޓްތައް ލިބޭނެ 361 ފުލުހުން 2013 ގައި ވަނީ ކަނޑައަޅައިފަ އެވެ. ބައެއް މީހުން ވަނީ ޑައުންޕޭމަންޓް ވެސް ދައްކައިފަ އެވެ. ދެ އަހަރުގެ ތެރޭގައި ދިރިއުޅެވޭނެ ކަމަށް ބުނި ފްލެޓްތައް ނުނިމި ދިގުލައިގެން ދާތީ ފުލުހުން ވަނީ އެކި ފަހަރު މަތިން ޝަކުވާކޮށްފަ އެވެ.\nޕޮލިސް ކޮމިޝަނަރު ވިދާޅުވި ގޮތުގައި 600 މިލިއަން ރުފިޔާގެ މަޝްރޫއު އެ މުއައްސަސާގެ ތެރޭގައި ހިންގާފައި އޮތީ ވަރަށް ދޯދިޔާކޮށެވެ. ފްލެޓްތައް ނުނިމި މިހާ ދިގުލައިގެން ގޮސް އުފުލަން ޖެހިފައިވާ ތަކުލީފާއި ކަންބޮޑުވުން އޮތް މިންވަރު އެނގިވަޑައިގަންނަވާ ކަމަށް ވިދާޅުވި އެވެ.\nރަސްމީ ފޯރަމްތަކުގައި ފުލުހުންނާ ބައްދަލުވާއިރުު ވެސް އެންމެ ގިނަ އުދާސްފާޅުވެގެން އަންނަ އެއްކަމެއް މިއީ ބްލޫސް ހައުސިން ސްކީމް ނުނިމި ދިގުލައިގެން ގޮސްފައި އޮތުން-- ސީޕީ\n"އަޅުގަނޑުމެންގެ ވިސްނުމަކީ ވީހާ ވެސް އަވަހަކަށް އެ ތިން ޓަވަރު ނިންމައި ވީހާ ވެސް އަވަހަކަށް ހައްގުވެރިންނަށް ދިނުން،" އޭނާ ވިދާޅުވި އެވެ.\nކޮމިޝަނަރު ވިދާޅުވި ގޮތުގައި ހަފުތާއަކު އެއްފަހަރު ކަހަލަ ގޮތަކަށް ރަސްމީ އިދާރާތަކުން މިހާރު އެ މަޝްރޫއުގެ ތަފްސީލް އޮޅުންފިލުވަ އެވެ.\n"ރަސްމީ ފޯރަމްތަކުގައި ފުލުހުންނާ ބައްދަލުވާއިރުު ވެސް އެންމެ ގިނަ އުދާސްފާޅުވެގެން އަންނަ އެއްކަމެއް މިއީ ބްލޫސް ހައުސިން ސްކީމް ނުނިމި ދިގުލައިގެން ގޮސްފައި އޮތުން،" ސީޕީ ވިދާޅުވި އެވެ.\nހަތް އަހަރަށް ލަސްވެފައިވާ މި މަޝްރޫއު އަހަރެއްހާ ދުވަހުގެ ތެރޭގައި ނިންމުމަކީ މި ސަރުކާރުން ވި ވައުދެކެވެ. އެކަމަކު މަޝްރޫއު ހަވާލުކުރި ކޮންޓްރެކްޓަރު އަތުން އަތުލަން ވެސް އަހަރެއްހާ ދުވަސް ނެގި އެވެ. ތިން ދައުރަށް ދެމިގެން ދިޔަ ބޯހިޔާވަހިކަމުގެ މި މަޝްރޫއުގައި ގާތްގަނޑަކަށް އަދިވެސް 40 ޕަސެންޓް މަސައްކަތް ނުނިމެ އެވެ.\nޕްލޭނިން މިނިސްޓްރީން މެނޭޖްުކުރާ ގޮތަށް މިހާރު ހަމަޖައްސާފައިވާ މި ޕްރޮޖެކްޓް ކުރިން ހިންގީ ފުލުހުންގެ ކުންފުނި ޕޮލްކޯގެ ބެލުމުގެ ދަށުންނެވެ. މަޝްރޫއު ނުނިމި ދިގުލައިގެން ދިއުމުން އޮޑިޓެއް ހެދި އެވެ. އެކަމަކު އެ އޮޑިޓުން މައްސަލަތަކެއް ފާހަގައެއް ނުވެ އެވެ.\nމި މަޝްރޫއާ ގުޅޭ މައްސަލަތަކެއް އެންޓި ކޮރަޕްޝަން ކޮމިޝަނުން ވެސް ތަހުގީގު ކުރި އެވެ.\nފުލުހުން ދިވެހި ސަރުކާރު ބޯހިޔާވަހިކަން ޕޮލިސް ކޮމިޝަނަރު މުހައްމަދު ހަމީދު (ޕޮލިސް ކޮމިޝަނަރު) ނޭޝަނަލް ޕްލޭނިން މިނިސްޓްރީ\n22 ކޮމެންޓް,6ރިއެކްޝަންސް\nޕޮލްކޯ މީ އޮޑިޓު ކުރާ ތަނެއްތަ؟ ކެޔޮ ކޭވަރު ބަލަން ޖެހޭ ކަންނޭގެ\nވެރިން ގެގޮތުގައި ގެދޮރު ހުރި ކިތައްމީހުނަށް ތިތަން ލިބިފަވޭތޯ ނޫހުން ޗެކް ކޮއްލަބަލަ އަދި ކުލި ކިހާވަރެއްތޯ 11 ހާހުގަ ކުލި 15 އަހަރު ހިދުމަތު ގަ ހުރި އާދައިގެ ފުލުހަކަށް ލިބޭނީ 12 ވަރަކަށް ހާސް ރުފިޔާ ދެން ވިސްނާލާ ތިތާ އުޅޭނެގޮތް ފުލުހުން ގާނޫނާ ހިލާފުވެގެން އިތުރު ކޮންމެވެސް ކަމެއް ކޮއްގެން ކިރިޔާ އުޅެވޭނީ\nކޮބާ ??? ޝިޔާމް އާއި ޒުހެއިރު އެތައް އާއިލާއެއްގެ އުއްމީދު ފެނަށް ދުއްވާލި ދެމީހުން , މިކަހަލަ މީހުން ހައްޔަރު ކުރަން ގޮވާތީ ރައީސް ނަޝީދު ދެކެ މިމީހުން ރުޅިއައިސްގެން އުޅެނީ , ފްލެޓް ދޮންބެ އަލުން ގެންނާނަން . ފްލެޓް ދޮންބެ ހޯޕް ހޯޕް .\nތިޔަ ތަނަކާ ހިފާލަ ހިފާލަ ތިއްބާ ހުޅުމާލެ ފޭސް2ހިއްކާ އެތާނގަ އެތައްހާސް ފްލެޓެއް އަޅާ މީހުންވެސް ވަޒަންވެރިވެ ނިމިއްޖެ.. ތީ އަޅެ ފަހެ ވަރުގަދަ ގޮތްތަކެއްވާ ފިސާރި ފްލެޓެއްތާ....\nކޮރަޕްޝަން ބޮޑުކޮށް އިންސާފުން ބޭރުން ބަހައި ހުސްކޮށްފައި\nއިންސާފު ލިބޭނީ މަޙްޝަރުދުވަހުން\nތިތަންތަންވެސް ދެނީ ވެރިންގެ މޭޒުމަތިން އެމީހަކު ހިތްހަމަޖެހޭ އަރިސް މީހުންނަށް. ޝަރުތު ހަމަވާ ބަޔަކަށްނޫން. ޝަރުތު ކަނޑައަޅާފައި އޮންނަނީވެސް ވަކިބަޔަކަށް ދެވޭގޮތަށް. މުސާރަ ގިނައިން ލިބެންޏާ ފްލެޓް ޝަރުތު ހަމަވާނެ. މަދުންލިބޭމީހާއަށް އޮތީ މަސައްކަތްކުރުން 20 25 އަހަރުވަންދެން.\nވެރިކަމަށް އައިސް6މަސްތެރޭ ނިންމާނެ ކަމުގެ ޔަގީންކަން ދިން ތަންތަން.\nތީބަޔަކު ހިންގި ބޮޑު ވިޔަފާރިއެއް ދިގުދެއްމި ވަރަކަށް ފައިދާބޮޑު ކީއްކުރަން އަވަހަށް ނިންމަނީ ހުރިހާ ފައިސާއެއްވަނީ ޑީސީ އެއްގެ ޖީބަށް\nތިޔަ ފުލެޓެއް އަދިވެސް ނުނިމޭނެ. ސަބަބަކީ ތިކަންކަމާ ހަވާލުވެ ތިބިވެރިން ތިބީ ބަނޑޭރި ކޮށީން ދިރިއުޅޭނެ ތަން ހިލޭ ދީފަ. އެހެންވީމަ އެމީހުން ބޭނުމެއްނުވޭ ތިތަން ނިންމާކަށް.